5.7.2010 B7-0429/2010 PASIŪLYMAS DĖL REZOLIUCIJOS siekiant užbaigti diskusijas dėl Sąjungos vyriausiosios įgaliotinės bendrai užsienio ir saugumo politikai pareiškimo
pagal Darbo tvarkos taisyklių 110 straipsnio 2 dalį
dėl Konvencijos dėl kasetinių šaudmenų (KKŠ) įsigaliojimo ir Europos Sąjungos vaidmens
Elmar Brok
,
José Ignacio Salafranca Sánchez-Neyra
,
Michael Gahler
,
Arnaud Danjean
,
Lena Kolarska-Bobińska
,
Mario Mauro
PPE frakcijos vardu
PE442.027v01-00 B7‑0429/2010 Europos Parlamento rezoliucija dėl Konvencijos dėl kasetinių šaudmenų įsigaliojimo ir Europos Sąjungos vaidmens
Europos Parlamentas ,
– atsižvelgdamas į Konvenciją dėl kasetinių šaudmenų (KKŠ), kurią 2008 m. gegužės 19–30 d. diplomatinėje konferencijoje Dubline priėmė 107 šalys,
– atsižvelgdamas į Jungtinių Tautų Generalinio Sekretoriaus 2008 m. gegužės 30 d. pranešimą, kuriame valstybės raginamos nedelsiant pasirašyti ir ratifikuoti šį svarbų susitarimą ir kuriame jis išreiškė viltį, kad susitarimas greitai įsigalios,
– atsižvelgdamas į savo 2008 m. lapkričio 20 d. rezoliuciją dėl Konvencijos dėl kasetinių šaudmenų ( P6_TA(2008)0565 ),
– atsižvelgdamas į savo 2010 m. kovo 10 d. rezoliuciją dėl Europos saugumo strategijos ir bendros saugumo ir gynybos politikos įgyvendinimo ( P6_TA-PROV(2010)0061 ),
– atsižvelgdamas į Darbo tvarkos taisyklių 110 straipsnio 2 dalį,
A. kadangi nuo 2008 m. gruodžio 3 d. Konvencija dėl kasetinių šaudmenų bus teikiama pasirašyti Osle, po to Jungtinėse Tautose Niujorke ir įsigalios pirmą dieną praėjus šešiems mėnesiams po to, kai 30 valstybių ratifikuos šią konvenciją, o tai bus 2010 m. rugpjūčio 1d.,
B. kadangi pagal Konvencijoje dėl kasetinių šaudmenų pateikiamą apibrėžtį kasetiniai šaudmenys turi sprogstamuosius antrinius šaudmenis, kurių kiekvienas sveria mažiau nei 20 kg, ir yra skirti numesti arba paleisti sprogstamuosius antrinius šaudmenis,
C. kadangi Konvencijoje dėl kasetinių šaudmenų nustatomi plačių užmojų reikalavimai, susiję su valdomais šaudmenimis, ir pripažįsta ma , jog iškyla daugiau su humanitariniais aspektais susijusių klausimų, bei pabrėžiamas esminis šių ginklų ir kasetinių šaudmenų skirtumas,
D. kadangi Konvencija dėl kasetinių šaudmenų nedaro įtakos tam tikriems kai kurių ES valstybių narių įsipareigojimams, susijusiems su bendra gynyba, vykdoma per Šiaurės Atlanto sutarties organizaciją (NATO),
E. kadangi pagal Konvenciją dėl kasetinių šaudmenų draudžiama naudoti, gaminti, kaupti ir perduoti kasetinius šaudmenis,
F. kadangi Konvenciją dėl kasetinių šaudmenų pasirašiusios šalys turės sunaikinti sukauptas tokių šaudmenų atsargas;
G. kadangi remiantis Konvencija dėl kasetinių šaudmenų bus sukurtas naujas pagalbos nukentėjusiesiems humanitarinis standartas ir atitinkamos šalys privalės išvalyti teritorijas, kuriose po konfliktų dar yra nesprogusių kasetinių šaudmenų liekanų;
H. kadangi iki šiol dvidešimt ES valstybių narių pasirašė Konvenciją dėl kasetinių šaudmenų, vienuolika ją ratifikavo, o septynios valstybės narės jos nei pasirašė, nei ratifikavo,
I. kadangi daugumos ES valstybių narių, su tarpparlamentinėmis iniciatyvomis susijusi ir didelio skaičiaus pilietinės visuomenės organizacijų parama buvo labai svarbi, kad sėkmingai būtų baigtas Oslo procesas ir pasirašyta Konvencija dėl kasetinių šaudmenų,
1. džiaugiasi, kad Konvencija dėl kasetinių šaudmenų įsigalios 2010 m. rugpjūčio 1 d.;
2. ragina valstybes nares kuo greičiau pasirašyti ir ratifikuoti Konvenciją dėl kasetinių šaudmenų (KKŠ);
3. ragina visas ES valstybes nares, kurios pasirašė Konvenciją dėl kasetinių šaudmenų, naudotis kiekviena proga ir paraginti KKŠ nepasirašiusias šalis ją pasirašyti ir ratifikuoti arba kuo greičiau prisijungti prie konvencijos, be kita ko, organizuojant dvišalius susitikimus, įvairių šalių kariškių dialogus ir daugiašalius forumus, kaip privaloma pagal KKŠ 21 straipsnį;
4. ragina visas ES valstybes nares nesiimti jokių veiksmų, dėl kurių būtų sutrukdytas KKŠ ir jos nuostatų įgyvendinimas ar kiltų pavojus, kad jos nebus įgyvendintos; ypač ragina visas ES valstybes nares nepriimti, nepritarti ir neratifikuoti galimos Konvencijos dėl įprastinių ginklų (CCW) protokolo, pagal kurį būtų leidžiama naudoti kasetinius šaudmenis, o tai prieštarautų tokių šaudmenų uždraudimui, kaip nurodyta CCM 1 ir 2 straipsniuose; ragina Tarybą ir ES valstybes nares atitinkamai veikti kitame posėdyje Konvencijos dėl įprastinių ginklų klausimais, kuris vyks nuo 2010 m. rugpjūčio 30 d. iki rugsėjo 3 d. Ženevoje;
5. ragina ES valstybes nares, kurios nėra dar pasirašiusios konvencijos, imtis preliminarių veiksmų, kol jos prisijungs prie konvencijos, ir, be kita ko, priimti kasetinių šaudmenų naudojimo, gamybos ir perdavimo moratoriumą ir skubos tvarka pradėti naikinti kasetinius šaudmenis;
6. ragina ES valstybes nares imtis veiksmų siekiant pradėti įgyvendinti konvenciją ir, be kita ko, naikinti šaudmenų atsargas, valyti teritorijas ir teikti pagalbą nukentėjusiesiems, taip pat prisidėti prie kitoms šalims teikiamos paramos finansavimo siekiant, kad konvencija būtų įgyvendinama naudojantis turimais ištekliais;
7. ragina Sąjungos vyriausiąjį įgaliotinę bendrai užsienio ir saugumo politikai dėti visas pastangas, kad ES prisijungtų prie Konvencijos dėl kasetinių šaudmenų, nes tai galima padaryti įsigaliojus Lisabonos sutarčiai, taip pat dėti visas pastangas, kad kaip Tarybos sprendimas ar bendroji pozicija būtų parengta pirmajai peržiūros konferencijai skirta strategija;
8. ragina Tarybą ir Komisiją be standartinės masinio naikinimo ginklų neplatinimo išlygos kasetinių šaudmenų draudimą įtraukti kaip standartinę išlygą į susitarimus su trečiosiomis šalimis;
9. ragina ES valstybes nares, Tarybą ir Komisiją neleisti ir riboti, kad trečiosios šalys platintų kasetinius šaudmenis nevalstybiniam subjektams;
10. ragina konvenciją pasirašiusias ES valstybes nares priimti nacionalinius teisės aktus dėl jos įgyvendinimo; ragina atsižvelgti į kasetinių šaudmenų ir valdomų šaudmenų skirtumus, nes šie skirtumai labai svarbūs veiksmingai taikant esamus KKŠ mechanizmus;
11. paveda Pirmininkui perduoti šią rezoliuciją Sąjungos vyriausiajai įgaliotinei bendrai užsienio ir saugumo politikai, Tarybai, Komisijai, ES valstybių narių vyriausybėms ir parlamentams, JT Generaliniam Sekretoriui ir Kasetinių šaudmenų koalicijai.
