Šią savaitę EP: kredito reitingų agentūros, jūrų laivybos sauga, energetika
Institucijos
2012-01-23 - 13:50
Sausio 23–26 d. Briuselyje vyks EP komitetų posėdžiai Šią savaitę europarlamentarai renkasi į komitetų posėdžius Briuselyje. Pirmasis darbotvarkės klausimas – komitetų vadovybės perrinkimas įpusėjus EP kadencijai. Tarp kitų darbotvarkės klausimų: kredito reitingų agentūrų veikla, jūrų laivybos sauga, medicinos gaminių kontrolė, energetika. Be to, europarlamentarai kartu su „Microsoft“ įkūrėju Billu Gatesu aptars paramą vystymuisi.
Per vidurio kadencijos rinkimus europarlamentarai rinks naujus komitetų pirmininkus ir jų pavaduotojus . Rinkimuose galės dalyvauti ir kadenciją baigiantys komitetų vadovai. Balsavimas vyks slaptai, jei bus daugiau nei vienas kandidatas.
Ekonomikos komitete antradienį bus svarstoma, kaip gerinti kredito reitingų agentūrų veiklos priežiūrą. Tuo tarpu pirmadienį ir antradienį europarlamentarai aptars pastangas įveikti euro zonos viešųjų skolų krizę.
Kartu su transporto komisaru Siimu Kallasu europarlamentarai svarstys kruizinio laivo „Costa Concordia“ katastrofą ir jūrų laivybos saugą . Tuo tarpu Aplinkos komiteto nariai diskutuos, kaip pagerinti medicinos gaminių kontrolę, kilus skandalui dėl nekokybiškų krūtų implantų .
Pramonės ir energetikos komitetas antradienį svarstys siūlymus stiprinti išorinę ES energetikos politiką . Siekiant užtikrinti, kad tarpvalstybiniai susitarimai su ne ES šalimis energetikos srityje atitiktų ES galiojančias taisykles ir būtų užtikrintas energijos tiekimo saugumas, siūloma leisti Komisijai tikrinti sutarčių nuostatas prieš jas pasirašant.
EP Vystymosi komitete lankysis „Microsoft“ įkūrėjas ir vienas aktyviausių pasaulio filantropų Billas Gatesas. Susitikimo tema – paramos vystymuisi projektai.
Šią savaitę minimas EP lankytojų centro „ Parlamentariumo “ šimtadienis. Per 100 dienų jis tapo viena lankomiausių vietų Briuselyje.
20120120STO35890 Stebėti tiesioginę posėdžių transliaciją EP komitetų sąrašas „Parlamentariumas“
LT
1
PHOTO
20120120PHT35841.jpg
LT
2
LINK
/ep-live/lt/schedule/schedule
LT
3
LINK
/committees/lt/parliamentary-committees.html
LT
4
LINK
/visiting/lt/parlamentarium
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
