Europarlamentarai sveikina sprendimą antimonopolinėje „Microsoft“ byloje
Konkurencija
2007-09-20 - 16:19
„Microsoft“ teks papildyti ES iždą 497 mln. eurų bauda
Europos pirmosios instancijos teismas rugsėjo 17 d. atmetė 90 proc. pasaulio programinės įrangos pagaminančios JAV milžinės „Microsoft“ apeliaciją antimonopolinėje byloje su Europos Komisija. Dominuojančia padėtimi rinkoje pasinaudojusi bendrovė „Windows“ operacinės sistemos nesuderinusi su konkurentų programine įranga ir privalomai diegusi „Windows Media Player“ grotuvą privalės sumokėti 497 mln. eurų baudą. Įvairių EP komitetų nariai sveikino šį vartotojų pasirinkimą ginantį sprendimą.
Teismas taip pat įpareigojo „Microsoft“ padengti 80 proc. EK teismo išlaidų bei sumokėti dėl atsisakymo paklusti 2004 m. Komisijos sprendimui susikaupusias baudas. Programinės įrangos milžinė įpareigota atskleisti konkurentams „Windows“ operacinės sistemos funkcionavimo subtilybes, ES rinkai pateikti „Windows“ be integruoto „Windows Media Player“ grotuvo.
„Microsoft“ turi du mėnesius, per kuriuos Pirmosios instancijos teismo sprendimą gali apskųsti Europos Teisingumo teismui. Korporacija teigia dar nenusprendusi, ar pateiks tokią apeliaciją.
Ką mano europarlamentarai?
Helmuth Markov, Tarptautinės prekybos komiteto pirmininko pavaduotojas , Europos vieningųjų kairiųjų/Šiaurės šalių žaliųjų kairiųjų frakcija, Vokietija: „Sveikinu visus prieš oligopolijų kūrimą nukreiptus sprendimus. Vartotojai privalo turėti teisę rinktis iš skirtingų gamintojų produkcijos, priklausomybės kūrimas yra nepriimtinas.“
Pervenche Beres, Ekonomikos ir pinigų komiteto pirmininkė , Socialistų frakcija, Prancūzija: „Tai istorinis sprendimas. Jis garantuoja pasirinkimo laisvę ir teisingą konkurenciją programinės įrangos rinkoje.“
Alain Lipietz, Teisės reikalų komitetas, Žaliųjų frakcija/Europos laisvasis aljansas, Prancūzija: „Tai didelė konkurencijos teisės pergalė. Ji pademonstruos vartotojams, jog Europos Sąjungai jų interesai svarbesni už monopolijų interesus.“
Alexander Graf Lambsdorff, Vidaus rinkos ir vartotojų apsaugos komitetas , Liberalų ir demokratų aljansas, Vokietija: „Šis verdiktas stiprina konkurenciją tarp programinės įrangos kūrėjų, parodydamas kitoms įmonėms, jog ES nuosekliai taiko konkurencijos įstatymus“.
Rainer Wieland, Teisės reikalų komiteto pirmininko pavaduotojas , Europos liaudies partijos ir Europos demokratų frakcija, Vokietija: „Sprendimas ne tik įtvirtina teisę rinktis, bet ir stiprina informacinių technologijų sektoriuje dirbančių mažų ir vidutinių įmonių pozicijas.“
Naujos bylos – ne už kalnų?
JAV reakcija į šį teismo sprendimą nėra tokia optimistiška. Teisingumo departamento Antimonopolinio skyriaus Thomas Barnett pareiškė, jog šis sprendimas gali sustabdyti inovacijas ir pakenkti vartotojams. Panašu, jog Europos Komisijos sėkmė šiuo atveju rodo, kad Europoje gali padaugėti antimonopolinių bylų. Juk teismo sprendime teigiama, kad programinė įranga turi būti suderinama su konkurentų produkcija.
„Kova su nesuderinamumu“ gali reikšti bylas kitoms didžiosioms technologijų bendrovėms. Juk tarkime „Apple“ „iTunes“ svetainė suderinta tik su tos pačios kompanijos gaminamais „iPod“ grotuvais. Galbūt kada nors nuo programinės įrangos suderinamumo bus žengta ir prie techninės įrangos?
20070920STO10523 Pirmosios instancijos teismo sprendimas [EN, pdf] EP komitetai Konkurencija: Europos Komisija Vidaus rinka
LT
1
PHOTO
20070920PHT10521.jpg
LT
2
LINK
http://www.curia.europa.eu/en/actu/communiques/cp07/aff/cp070063en.pdf
LT
3
LINK
/activities/expert/committees.do?language=LT
LT
4
LINK
http://ec.europa.eu/comm/competition/index_lt.html
LT
5
LINK
/news/public/documents_par_theme/909/default_lt.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
