KLAUSIMAS ŽODŽIU H-0216/10
Vyriausybės valandai 2010 Gegužės mėnesio sesijoje
pagal 116 Darbo tvarkos taisyklių straipsnį
pateikė
Justas Vincas Paleckis
Komisijai
Tema: Dėl verslo efektyvumo naujosiose ES valstybėse
Nuo 2004 metų XXI amžiuje į ES įstojusios valstybės gavo dideles finansines injekcijas. Pavyzdžiui, Lietuva kasmet gaudavo ir tebegauna 4–5 mlrd. litų ES struktūrinių fondų paramą, kad galėtų vystyti socialinę ekonominę infrastruktūrą, žmoniškuosius išteklius, gamybą, kaimo plėtrą ir žuvininkystę, administracinius gebėjimus. Tačiau net esant tokio masto paramai, šiandien verslas daugelyje naujųjų ES šalių vegetuoja, uždaromos įmonės ir tai lemia labai aukštą nedarbo lygį.
Kaip EK vertina tokį finansinės paramos rezultatą? Kokia EK nuomonė dėl verslo naujosiose ES valstybėse kokybės, efektyvumo, produktyvumo?
