Pesticidai: kaip apsaugoti augalus, aplinką ir vartotojų sveikatą?
Aplinka
2007-10-22 - 12:27
Vitaminai ar chemikalai?
Pirmadienį prasidedančioje plenarinėje sesijoje europarlamentarai svarstys pesticidų naudojimą apibrėžiančių teisės aktų paketą. Antradienį pirmuoju svarstymu EP balsuos dėl deputatų pasiūlytų šimtų Komisijos pateikto projekto pakeitimų. Europiniai įstatymai dėl pesticidų turės didelę įtaką žemės ūkiui, aplinkai ir visų mūsų sveikatai, todėl diskusijas atidžiai stebės ne tik chemijos pramonė ir ūkininkai, bet ir aplinkosaugos bei sveikatos apsaugos specialistai.
Europarlamentarų šiandieną aptariamas įstatymų paketas apima politines augalų apsaugos priemonių naudojimo gaires, reglamentą dėl leidimų naudoti atitinkamus pesticidus išdavimo bei direktyvą dėl jų naudojimo tvarkos. Tiesioginę diskusijų ES pesticidų politikos transliaciją internetu stebėkite šįvakar nuo 17:30, balsavimą – antradienį nuo 12:30 Vidurio Europos laiku.
Pesticidai: už ir prieš
Pesticidas – natūrali ar chemiškai susintetinta medžiaga, skirta kovoti su kenkėjais, parazitais ir piktžolėmis. Pesticidai padeda saugoti augalus nuo užkrato ir gerinti derlių, todėl galime pigiau užsiauginti didesnius kiekius žemės ūkio produktų. H erbicidai naikina piktžoles, fungicidai - grybų sporas ir grybelius, insekticidai - vabzdžius.
Deja, pesticidai veikia ne tik tuos, kam jie skirti. Patekę į žemę, orą, vandenį ir mitybos grandinę pesticidai gali pakenkti augalams, gyvūnams ir žmonių sveikatai. Kai kurios pesticiduose esančios medžiagos daro didelę žalą žmonių endokrininei sistemai, jos ypač pavojingos vaikams – kai kurie mokslininkai jau šneka apie epidemiją.
Mažiau pesticidų
Įstatymų paketas, dėl kuriuo šiuo metu diskutuojama, apims ne visus biociodus, o tik žemės ūkyje ir miškininkystėje augalų apsaugai naudojamus pesticidus. Šioje plenarinėje sesijoje europarlamentarai balsuos dėl trijų pranešimų pesticidų tema.
Nepriklausomos narės iš Slovakijos Irenos Belohorskos parengtame pranešime pateikiamos rekomendacijos dėl tausiojo pesticidų naudojimo. Tarp jų – siūlymas į nacionalinius veiksmų planus įtraukti kiekybinius naudojimo mažinimo uždavinius bei skatinti alternatyvių necheminių medžiagų panaudojimą.
Europos liaudies partijos ir Europos demokratų frakcij os narės iš Vokietijos Christa Klass pranešime dėl būsimosios direktyvos teigiama, jog ES valstybės turėtų parengti veiksmų planus su konkrečiais pesticidų naudojimo mažinimo tikslais. Per 5 metus siūloma pesticidų naudojimo dažnumą sumažinti ketvirtadaliu, o per dešimtmetį pesticidus pradėti naudoti perpus rečiau.
Siūloma drausti purškimą iš lėktuvų
EP Aplinkosaugos komitetas siūlo apskritai uždrausti purškimą iš lėktuvų, kadangi pesticidų debesys gali būti nunešti į apgyvendintas bei saugomas vietoves, leidžiant išimtis tik tais atvejais, kai nėra jokių veiksmingų alternatyvų. Pranešime pritariama Komisijos siūlymui nustatyti „buferines zonas“, kuriose būtų draudžiama naudoti ar laikyti augalų apsaugos produktus: europarlamentarų nuomone prie vandenvagių esančių laukų turėtų būti bent jau dešimties metrų pločio apsaugos zonos.
Griežtesnės registravimo taisyklės
Parlamentas pirmuoju svarstymu balsuos dėl Žaliųjų frakcijos/Europos laisvojo aljanso atstovės iš Vokietijos Hiltrud Breyer parengto pranešimo dėl siūlomo reglamento, kuriame bus apibrėžti leistinų vartoti pesticidų patvirtinimo kriterijai ir procedūros.
ES sudarytų leistinų naudoti pesticidus sudarančių medžiagų sąrašą, remiantis kuriuo nacionaliniame lygmenyje būtų registruojami nauji augalų apsaugos produktai. Pranešimo tekste siūloma drausti medžiagas, turinčias kancerogenių, mutageninių arba reprodukcijai kenkiančių savybių bei neigiamą hormoninį, neurotoksinį arba imunotoksinį poveikį. Kadangi Parlamentui ir ES Tarybai dar nepavyko rasti kompromiso, tikėtinas antrasis pesticidų naudojimo paketo svarstymas.
20071019STO11857 Tiesioginė sesijos transliacija ES griežtina pesticidų registravimo ir naudojimo taisykles Pesticidai: apžvalga [EN] „Eurinfo“ reportažas apie pesticidus [EN] Ekologiniai produktai: ar gauname tai, ko tikimės? EN, mp3, 01:14 EN, mp3, 05:44 DE, Audio, 04:48
LT
1
PHOTO
20071019PHT11995.jpg
LT
2
LINK
/eplive/vod/livestream/default_lt.htm
LT
7
MULTIMEDIA
20071015MLT11677.MP3
LT
8
MULTIMEDIA
20071015MLT11681.MP3
LT
9
MULTIMEDIA
20071015MLT11675.MP3
-//EP//TEXT IM-PRESS 20071012BRI11613 ITEM-003-LT NOT XML V0//LT
-//EP//TEXT IM-PRESS 20071015BKG11727 0 NOT XML V0//LT
-//EP//TEXT IM-PRESS 20070306STO03810 0 NOT XML V0//LT
-//EP//TEXT IM-PRESS 20070306STO03810 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
