Ugnikalnio pelenų debesies pamokos Europai
Transportas
2010-04-27 - 17:44
Vokietijos ir kitų ES šalių civilinės aviacijos tarnybos išsiveržus Islandijos ugnikalniui nusprendė nerizikuoti ir sustabdyti skrydžius ©BELGA_EPA_MARIUS BECKER Eyjafjallajökullio sukeltas skrydžių paralyžius ir sumaištis Europos oro uostuose parodė, jog 27 oro erdves turinčiai ES kaip oras būtinas „bendras Europos dangus“. Neskraidymo zona Europą pavertusi aviacijos krizė privertė susimąstyti apie investicijų į geležinkelių infrastruktūrą būtinybę.
Balandžio 20 d. plenarinėje sesijoje vykusiose diskusijose europarlamentarai išreiškė paramą atsargumo ir saugumo užtikrinimo priemonėms, ragino kurti greitaeigius geležinkelių eismo koridorius, europinius traukinių bilietus ir greičiau įgyvendinti antrąjį bendro Europos dangaus teisės aktų paketą.
27 danguje
Kaip Europos oro erdvėje kilusią krizę vertina transporto, pramonės ir aplinkosaugos komitetų nariai? Europarlamentarai įsitikinę, kad panašius sukrėtimus paprasčiausia įveikti sukūrus europinę oro erdvę – „bendrą Europos dangų“.
„ES valstybės nesugebėjo efektyviai susidoroti su ugnikalnio krize, kadangi Europos oro erdvę valdo 27 skirtingos institucijos“, – negaili kritikos belgas Mathieu Grosch (Europos liaudies partija). Eurokontrolė – Europos saugios oro navigacijos organizacija – teatlieka patariamąjį vaidmenį ir neturi teisės priimti sprendimų dėl ES oro erdvės.
Sukūrus bendrą oro erdvę, būtų harmonizuotas skrydžių valdymas ir navigacija, o racionalizuotas oro eismas į aplinką išmetamo CO2 kiekį leistų sumažinti 16 mln. tonų. Iki 2012 m. turinčio gimti bendro Europos dangaus sistema galėtų apimti ir krizių valdymo mechanizmus.
Rumunė Silvia-Adriana Ţicău (Socialistų ir demokratų aljansas) apgailestauja, jog daugelis oro uostuose įstrigusių keleivių nežinojo savo teisių. Ji ragina kurti bendrą oro erdvę ir plėtoti transeuropinius tinklus, užtikrinant skirtingų transporto sistemų suderinamumą.
Tai leistų efektyviai nukreipti keleivius kitomis transporto priemonėmis, sukurti geležinkelių ir jūrų kelių koridorius, greitaeigius visas ES šalių sostines pasiekiančius traukinius. „Visoms šioms priemonėms būtinos milžiniškos investicijos, tačiau jų neįgyvendinimas kainuotų gerokai daugiau“, – neabejoja politikė.
Pagiriamasis žodis prevencijai
Prancūzė Corinne Lepage (Liberalų ir demokratų aljansas) džiaugiasi, kad buvo remiamasi prevencijos principu ir, rekomendavus Eurokontrolei, buvo uždaryta Europos oro erdvė. „Eurokontrolė paprasčiausiai vykdė savo pareigą, užtikrindama Europos oro skrydžių saugumą “, – pagyrų negaili europarlamentarė.
ES šalių sprendimą nutraukti skrydžius giria ir kiti EP nariai. „Atsakomybė už saugumą neturi būti perkelta ant oro linijų pečių“, – pabrėžia vokietis Michael Cramer (Žalieji/Europos laisvasis aljansas). „Palaipsniui paplito nuomonė, jog geležinkelius galima nurašyti“, – transporto politikos trumparegiškumą kritikuoja jis.
Čekas Evžen Tošenovský (Europos konservatoriai ir reformistai) pabrėžia, jog Eurokontrolė ėmėsi visų būtinų žingsnių, oro erdvės uždarymas buvo būtina priemonė, o koordinacija visuose lygmenyse vyko tinkamai.
Prancūzė Christine De Veyrac (Europos liaudies partija) džiaugiasi saugumo paisymu ir sprendimu sustabdyti oro eismą, tačiau ragina nedelsti įgyvendinant bendros oro erdvės projektą.
20100426STO73413 EP aptarė oro transporto sutrikdymą Diskusijų vaizdo įrašas Bendras Europos dangus II ES teisės aktai pagerins skrydžių saugą ir sumažins sąnaudas
LT
1
PHOTO
20100427PHT73563.jpg
LT
3
LINK
/wps-europarl-internet/frd/vod/player?date=20100420&language=lt
LT
4
LINK
http://ec.europa.eu/transport/air/single_european_sky/ses_2_en.htm
-//EP//TEXT IM-PRESS 20100420IPR73060 0 NOT XML V0//LT
-//EP//TEXT IM-PRESS 20090324IPR52483 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
