KLAUSIMAS ŽODŽIU H-0193/10
Vyriausybės valandai 2010 Gegužės mėnesio sesijoje
pagal 116 Darbo tvarkos taisyklių straipsnį
pateikė
Silvia-Adriana Ţicău
Komisijai
Tema: ES pramonės politikos modernizavimo priemonės
Europos Sąjungos konkurencingumas pripažįstamas tokiuose pramonės sektoriuose kaip automobilių gamyba, chemijos pramonė ir įrangos gamyba, kurie 2008 m. sudarė atitinkamai 27 proc., 30 proc. ir 38 proc. pasaulinės gamybos. Be to, 2008 m. Europos Sąjunga buvo atitinkamai antra ir trečia pagal dydį farmacijos sektoriaus ir civilinių orlaivių gamintoja. Dėl ekonomikos krizės stipriai nukentėjo Europos pramonė. Todėl 2010 m. vasario mėn. pramonės gamyba sumažėjo 2 proc. palyginti su 2009 m. vasario mėn., o bedarbių skaičius (ES-27) pasiekė 23,019 mln., t. y. palyginti su 2009 m. vasario mėn. jis išaugo 3,1 mln. Nerimą kelia tai, kad 2010 m. vasario mėn. jaunimo (iki 25 metų) nedarbo lygis pasiekė 20 proc.
Kadangi užimtumo lygis ir pramonės gamybos augimas yra glaudžiai susiję, ar Komisija galėtų nurodyti, kokių priemonių imtasi plėtojant ambicingą, ekologišką ir tvarią pramonės politiką, kuri padėtų sumažinti nedarbo lygį ir išsaugoti pramonės gamybą Europos Sąjungoje?
