Klausimas, į kurį atsakoma raštu, Nr. E-001733/2011
Komisijai
Darbo tvarkos taisyklių 117 straipsnis
Juozas Imbrasas (EFD)
(2011 m. kovo 3 d.)
Tema: Transporto priemonės atitiktis techniniams reikalavimams, jei nėra galiojančio techninės apžiūros dokumento
Tarybos direktyvos Nr. 1999/37/EB dėl transporto priemonių registracijos dokumentų preambulėje ir direktyvos 9 straipsnyje teigiama, kad įgyvendindamos šią direktyvą valstybės narės viena kitai teikia pagalbą. Jos dvišaliu arba daugiašaliu lygiu keičiasi informacija, ypač tais atvejais, kai prieš atliekant transporto priemonės registraciją turi būti patikrinamas tos transporto priemonės juridinis statusas toje valstybėje narėje, kurioje ta transporto priemonė buvo anksčiau registruota. Toks tikrinimas išplečia elektroninio tinklo naudojimo galimybes.
Ar valstybė narė, į kurią įvežama transporto priemonė, privalo patikrinti eksportavusioje šalyje, ar transporto priemonė atitinka techninius reikalavimus, jei nėra galiojančio techninės apžiūros dokumento?