15.3.2010 B7-0226/2010 PASIŪLYMAS DĖL REZOLIUCIJOS pagal Darbo tvarkos taisyklių 120 straipsnį
dėl psichikos sveikatos
Daciana Octavia Sârbu
,
Cătălin Sorin Ivan
PE439.725v01-00 B7‑0226/2010 Pasiūlymas dėl Europos Parlamento rezoliucijos dėl psichikos sveikatos
Europos Parlamentas ,
– atsižvelgdamas į Komisijos žaliąją knygą „Gyventojų psichikos sveikatos gerinimas. Europos Sąjungos psichikos sveikatos strategijos kūrimas“ ( COM(2005)0484 ),
– atsižvelgdamas į 2008 m. birželio 12–13 d. Briuselyje vykusią Europos Sąjungos aukšto lygio konferenciją „Išvien siekiant užtikrinti psichikos sveikatą ir gerovę“,
– atsižvelgdamas į psichikos sveikatos ir gerovės paktą,
– atsižvelgdamas į Darbo tvarkos taisyklių 120 straipsnį
A. kadangi maždaug 11 proc. Europos Sąjungos gyventojų kenčia nuo psichikos ligų, ir vienas iš labiausiai daugelyje valstybių narių paplitusių sutrikimų yra depresija,
B. kadangi ir jauniems, ir vyresniems darbuotojams depresiją sukelia darbovietėje patiriamas stresas,
C. kadangi moderniose visuomenėse savižudybių rodikliai kyla,
D. kadangi psichikos ligų gydymo išlaidos Europos mastu vidutiniškai sudaro 3–4 proc. BVP,
1. prašo Tarybą ir Komisiją raginti valstybes nares reikalauti, kad stambios įmonės savo darbuotojams užtikrintų nemokamas psichologo konsultacijas ir skatintų veiksmingą valdymą, kuriuo būtų siekiama sukurti darbuotojų psichinės sveikatos požiūriu kuo palankesnes darbo sąlygas;
2. ragina Komisiją šiam klausimui skirti daugiau dėmesio ir skatinti valstybes nares keistis gerąja patirtimi kovojant su tokiais rizikos faktoriais kaip piktnaudžiavimas alkoholiu, socialinė atskirtis, narkotikų vartojimas ir stresas.
