EP nariai nepritaria šalių planams mažinti kitų metų ES biudžetą
Biudžetas
2011-10-06 - 14:35
Mūšis dėl kitų metų ES biudžeto įsibėgėja ©BELGA_KEYSTONE_Martin Ruetschi EK kitiems metams siūlo 132,7 mlrd. eurų ES biudžetą Taryba nori jį sumažinti iki 129,1 mlrd. eurų EP nepritaria mažinimui Griežta taupymo politika neturi atsiliepti Europos ekonomikos augimui, mano europarlamentarai, pasiūlę skirti papildomus 30 mln. eurų strategijos „Europa 2020“ įgyvendinimui. Jie trečiadienį baigė formuluoti EP nuomonę dėl 2012 metų ES biudžeto skaičių.
„Europa 2020“ neturėtų tapti taupymo auka, kadangi reikalingos ekonomikos augimą skatinančios investicijos, padėsiančios įveikti krizę Europoje“, — EP Biudžeto komiteto sprendimą padidinti kitų metų išlaidas gynė biudžeto klausimus koordinuojanti Francesca Balzani (Socialistai ir demokratai, Italija).
EK pasiūlytas biudžetas
Europos Komisija balandį pasiūlė 2012 metų ES biudžeto projektą, kuriame numatytas 4,9 proc. išlaidų augimas lyginant su praeitais metais, — iki 132,7 mlrd. eurų arba 1,01 proc. visų 27 ES šalių nacionalinių pajamų.
Tarybos pozicija
Tuo tarpu valstybėms narėms atstovaujanti ES Taryba liepą pasiūlė apkarpyti bendrijos biudžetą iki 129,1 mlrd. eurų ir apriboti išlaidų augimą, palyginti su 2011 metais, iki 2,02 proc.
Atsižvelgiant į prognozuojamą 2 proc. metinę infliaciją, tai reiškia biudžeto įšaldymą.
Europos Parlamento žodis
EP birželį priimtoje rezoliucijoje palaikė 4,9 proc. išlaidų didinimą, o jei biudžetas būtų mažinamas, pareikalavo, kad „Taryba viešai paaiškintų ir tiksliai nurodytų, kuriuos ES politinius prioritetus ar projektus būtų galima atidėti ar kurių būtų galima visiškai atsisakyti“.
EP Biudžeto komitetas trečiadienį atmetė Tarybos siūlymą sumažinti išlaidas sanglaudos politikai.
Savo ruožtu europarlamentarai pasiūlė 26 mln. eurų sumažinti bendrosios užsienio ir saugumo politikos finansavimą.
Jie prašo skirti papildomus 100 mln. eurų pagalbai Palestinai ir 25 mln. eurų FRONTEX agentūrai.
EP Žemės ūkio komiteto prašymu 250 mln. eurų turėtų būti numatyta vaisių ir daržovių augintojams, siekiant užkirsti kelią krizėms, panašioms į tą, kuri kilo dėl E. coli bakterijos.
Kas toliau? Spalio 19 d.: trišaliai pokalbiai (EK, EP ir Taryba) Spalio 26 d.: EP balsavimas plenarinėje sesijoje Lapkričio 1-22 d.: EP ir Tarybos taikinimo procesas Gruodžio mėn.: EP plenarinėje sesijoje balsuoja dėl galutinio biudžeto 20110930STO28001 Pranešimas spaudai (anglų kalba) EK pasiūlymas dėl 2012 m. biudžeto (2011-04-20) EP rezoliucija dėl derybų su Taryba ir EK įgaliojimų (2011-06-23) ES pajamos ir išlaidos
LT
1
PHOTO
20111003PHT28060.jpg
LT
3
LINK
http://ec.europa.eu/budget/figures/2012/2012_en.cfm
LT
5
LINK
http://circa.europa.eu/irc/opoce/fact_sheets/info/data/how/finances/article_7169_lt.htm
-//EP//TEXT IM-PRESS 20111003IPR28087 0 NOT XML V0//LT
-//EP//TEXT TA P7-TA-2011-0296 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
