Spalio 24–27 d. EP plenarinė sesija Strasbūre
Institucijos
2011-10-21 - 13:41
Spalio 24–27 d. europarlamentarai posėdžiaus Strasbūre 2012 m. ES biudžetas 2011 m. Sacharovo premijos laureatas Bendrosios rinkos aktas Kova su lytiniu vaikų išnaudojimu ES valstybių ir vyriausybių vadovų susitikimo Briuselyje išvados Spalio 24–27 d. europarlamentarai renkasi į plenarinį posėdį Strasbūre. Sesijos darbotvarkėje – 2012 m. ES biudžetas, bausmės už lytinį vaikų išnaudojimą, Europos Vadovų Tarybos susitikimo išvados, Sacharovo premija, Bendrosios rinkos aktas ir kiti klausimai.
Europarlamentarai antradienį per klausimų Komisijai valandą drauge su M. Barnier, J. Dalli ir N. Kroes diskutuos apie ES bendrosios rinkos taisyklių atnaujinimą.
Trečiadienį numatytas balsavimas dėl 2012 m. ES biudžeto. Europarlamentarai nepritaria Tarybos siūlymams mažinti išlaidas. Po balsavimo prasidės tarpinstitucinės derybos.
Tuo tarpu ketvirtadienį Parlamentas balsuos dėl direktyvos, numatančios griežtas bausmes už lytinį vaikų išnaudojimą.
Tą pačią dieną EP nariai drauge su Tarybos ir Komisijos atstovais įvertins Europos Vadovų Tarybos susitikimo Briuselyje išvadas.
Ketvirtadienį taip pat paaiškės 2011 m. Sacharovo premijos už minties laisvę laureatas, kurį išrinks EP politinių frakcijų lyderiai.
20111014FCS29306
Naujienlaiškis: svarbiausi plenarinės sesijos klausimai
Spalio 24–27 d. sesijos darbotvarkėje – ES biudžetas, bendroji rinka, kova su lytiniu vaikų išnaudojimu, EVT susitikimo išvados, Sacharovo premija 2012 m. ES biudžetas
EP nariai trečiadienį diskutuos ir balsuos dėl kitų metų ES biudžeto. Vėliau prasidės 21 dienos laikotarpis, per kurį EP ir Taryba turės suderinti savo pozicijas.
Europarlamentarai Biudžeto komitete nepritarė Tarybos siūlymams mažinti išlaidas, kurias suplanavo Europos Komisija. Jie nori 5,23 proc., palyginti su 2011 m., padidinti mokėjimų asignavimus ir 3,95 proc. – įsipareigojimų asignavimus.
Biudžeto komitetas pasiūlė padidinti paramą Palestinai, skirti daugiau lėšų ES išorės sienos Viduržemio jūroje stebėsenai ir pabėgėlių srautų valdymui, ekonomikos augimo strategijai „Europa 2020“, vaisių ir daržovių augintojams, vystymuisi Azijoje ir Pietų Amerikoje.
Biudžeto klausimus koordinuojanti Francesca Balzani (Socialistai ir demokratai, Italija) teigė, kad „Europa 2020“ neturėtų tapti taupymo auka, nes reikalingos ekonomikos augimą skatinančios investicijos, padėsiančios įveikti krizę Europoje. Komitetas pritarė jos siūlymui skirti papildomus 30 mln. eurų šiai programai.
Tuo tarpu institucijų administravimo išlaidas kuruojantis José Manuelis Fernandesas (Europos liaudies partija, Portugalija) pasiūlė apriboti EP biudžeto augimą iki 1,44 proc. Šis skaičius mažesnis už anksčiau Parlamento siūlytą. Papildomos EP išlaidos atsiranda dėl Lisabonos sutarties nuostatų padidinti europarlamentarų skaičių įgyvendinimo.
Biudžeto procedūra
Svarstymas ir balsavimas: 2011-10-26
Spaudos konferencija: 2011-10-26
Bendrosios rinkos aktas
Europarlamentarai antradienį drauge su eurokomisarais M. Barnier, J. Dalli ir N. Kroes diskutuos apie bendrosios rinkos taisyklių atnaujinimą. Pavasarį Komisija pasiūlė būdus, kaip geriau realizuoti ES bendrosios rinkos augimo potencialą.
Reaguodama į Europos Parlamento prašymą, Europos Komisija balandį pristatė Bendrosios rinkos aktą. Jis numato 12 iniciatyvų, turinčių išjudinti 1992 m. sukurtą bendrąją rinką. Tikimasi, kad Parlamentas ir valstybės narės jas patvirtins iki 2012 m., kai bus minimas bendros rinkos sukūrimo dvidešimtmetis.
Procedūra: klausimų Komisijai valanda
Svarstymas: 2011-10-25
EP balsuos dėl griežtesnių bausmių už lytinį vaikų išnaudojimą
ES šalys privalės taikyti griežtas bausmes už lytinį vaikų išnaudojimą ir vaikų pornografijos žiūrėjimą, o vaikų pornografinius vaizdus platinantys tinklalapiai turės būti uždaryti. Tai numatančią direktyvą EP planuoja patvirtinti ketvirtadienį.
Direktyva siekiama nustatyti pagrindines nusikalstamų veikų ir sankcijų apibrėžčių nuostatas prievartos prieš vaikus, vaikų seksualinio išnaudojimo, vaikų pornografijos ir ryšių su vaikais mezgimo seksualiniais tikslais srityse. Ja taip pat siekiama įvesti nuostatas, kad būtų sustiprinta nusikaltimų prevencija ir aukų apsauga.
ES šalys bus įpareigotos uždaryti jose veikiančius pornografinius tinklalapius, taip pat bendradarbiauti su kitomis šalimis siekdamos uždaryti užsienyje veikiančius tokius tinklalapius.
Direktyva numato minimalias bausmes už maždaug 20 nusikalstamų veikų, susijusių su seksualine prievarta, vaikų išnaudojimu ir pornografija. EP pasiekė, kad už lytinius veiksmus su vaiku, kurie atliekami pasinaudojant užimama padėtimi ar pripažintu pasitikėjimu, būtų baudžiama griežčiau.
Už vaiko vertimą naudojant prievartą užsiimti vaikų prostitucija arba grasinimą vaikui tokiais tikslais numatyta ne trumpesnė kaip dešimties metų laisvės atėmimo bausmė. Už vaikų pornografijos gamybą būtų baudžiama ne trumpesne kaip trejų metų bausme, o už jos žiūrėjimą – ne trumpesne kaip vienų metų laisvės atėmimo bausme.
ES šalys turės užtikrinti, kad dėl vaikų seksualinio išnaudojimo nuteistam asmeniui galėtų būti laikinai arba visam laikui užkirstas kelias vykdyti bent profesinę veiklą, susijusią su tiesioginiais ir reguliariais kontaktais su vaikais.
Už ryšiu su vaiku mezgimą seksualiniais tikslais direktyva numato ne trumpesnę kaip vienų metų laisvės atėmimo bausmę.
Direktyva taip pat įpareigoja valstybes kovoti su vadinamuoju „sekso turizmu“ ir ragina ES šalis numatyti baudžiamąją atsakomybę jų gyventojams, lytiškai išnaudojantiems vaikus užsienyje.
Dėl šios direktyvos pasiektas kompromisas su ES Taryba. Šalys turės įteisinti direktyvos reikalavimus savo įstatymuose per dvejus metus nuo jos įsigaliojimo. Ji nebus taikoma Danijoje.
Įprasta teisėkūros procedūra (1-asis svarstymas)
Svarstymas: 2011-10-26
Balsavimas: 2011-10-27
EP įvertins Europos Vadovų Tarybos susitikimo rezultatus
Europarlamentarai ketvirtadienį drauge su Europos Vadovų Tarybos pirmininku Hermanu Van Rompuy ir Europos Komisijos pirmininku José Manueliu Barroso aptars ES valstybių ir vyriausybių vadovų susitikimo rezultatus.
Spalio 23 d., sekmadienį, Briuselyje vyksiančio Europos Vadovų Tarybos (EVT) susitikimo temos: ES ekonominė politika ir galėjimas konkuruoti pasaulyje, ekonomikos augimo skatinimas; pasirengimas Didžiojo dvidešimtuko (G20) susitikimui, kuris vyks lapkričio 3–4 d. Kanuose (Prancūzija); pasirengimas klimato kaitos konferencijai Durbane (Pietų Afrika), kuri vyks lapkričio 28 d.–gruodžio 9 d.
Po EVT susitikimo tą pačią dieną vyks euro zonos valstybių vadovų ir vyriausybių susitikimas. Jie aptars pastangas įveikti skolų krizę, stiprinti bankų sistemą ir priemones stiprinti euro zonos valdymą.
Procedūra: EVT ir EK pareiškimai
Debatai: 2011-10-27
2011 m. Sacharovo premijos laureato paskelbimas
Spalio 27 d., ketvirtadienį, paaiškės 2011 m. Sacharovo premijos už minties laisvę laureatas, kurį išrinks EP pirmininkas Jerzy Buzekas ir politinių frakcijų pirmininkai.
Spalio 20 d. EP Užsienio reikalų ir Vystymosi komitetai išrinko tris finalininkus: penkis „Arabų pavasario“ aktyvistus, Baltarusijos žmogaus teisių gynėją Dzmitry Bandarenką ir Kolumbijoje veikiančią San José de Apartadó taikos bendruomenę.
Premiją bus įteikta gruodžio 14 d. Strasbūre.
Procedūra: Pirmininkų sueigos sprendimas
Paskelbimas: 2011-10-27 Sesijos darbotvarkės projektas Tiesioginė plenarinės sesijos transliacija Kitos savaitės darbotvarkės apžvalga (anglų kalba) Kitos savaitės spaudos konferencijos (anglų kalba) Kitos savaitės transliacijų programa
Didesnės neįgaliųjų socialinės įtraukties link
EP nario Á. Kósa pranešimas svarstomas pirmadienį, balsavimas – antradienį Žmonėms su negalia susirasti darbą ypač sunku, o daugelis prekių ir paslaugų jiems sunkiai prieinamos. EP nariai pirmadienį svarstys, kaip padidinti neįgaliųjų įsidarbinimo galimybes ir ekonominį nepriklausomumą, o antradienį balsuos dėl pranešimo šiuo klausimu.
Pirmojo klausos negalią turinčio europarlamentaro Ádám Kósa (Europos liaudies partija, Vengrija) parengtas pranešimas brėžia gaires, kaip padidinti neįgaliųjų įsitraukimą į darbo rinką ir jų ekonominį bei socialinį nepriklausomumą.
Daugiau kaip 80 mln. ES gyventojų yra neįgalūs, iš jų dirba tik 30–40 proc. – nedarbo rodiklis yra dvigubai aukštesnis nei žmonių, kurie neturi negalios. Dėl ribotų galimybių įsidarbinti jų skurdo lygis yra 70 proc. aukštesnis už vidutinį.
Europarlamentarai ragina vyriausybes patvirtinti teisines ir finansines priemones, kuriomis būtų veiksmingai skatinamas neįgaliųjų įdarbinimas . Jie ypač pabrėžia mažų ir vidutinių įmonių svarbą kuriant neįgaliesiems tinkamą darbo aplinką.
Vos 5 proc. neįgalių žmonių turi aukštojo mokslo kvalifikaciją. Todėl būtina užtikrinti neįgaliems mokiniams ir studentams įtraukųjį švietimą bei nuolatinį mokymąsi ir asmeniniams poreikiams pritaikytą įtraukties sistemą, sakoma EP pranešimo projekte.
Be to, neįgalieji susiduria su didelėmis kliūtimis siekdami įsigyti visiems siūlomas paslaugas ir prekes . Todėl europarlamentarai ragina, kad prekės ir paslaugos, įskaitant jų modifikuotas versijas, būtų nediskriminacinės ir nekainuotų neįgaliesiems brangiau.
„Tam, kad pasiektume mūsų tikslus, reikia stiprinti neįgaliųjų žmogaus teises. Gestų kalbos ir specialios komunikavimo priemonės, įskaitant informacinių ir ryšių technologijų panaudojimą, leidžia teikti prieinamas paslaugas ir sprendimus, kurių pagalba mes galime bendrauti, gyventi ir dirbti su likusia visuomenės dalimi“, – prieš svarstymą Parlamente kalbėjo A. Kósa. EP pranešimo projektas Ádám Kósa: „Trukdo ne negalia, o visuomenės požiūris“ Europos strategija dėl negalios
EP narių dėmesys – vienišoms mamoms
Moteris ir vaikai – įprasta nepilnos šeimos sudėtis ©Belga/Belpress Valstybės narės turėtų padėti nepilnoms šeimoms, teikdamos mokesčių lengvatas, kompensuodamos sveikatos priežiūros paslaugų išlaidas ir steigdamos šeimos centrus vienišoms motinoms. Taip sakoma teisiškai neįpareigojančios rezoliucijos projekte, kurį europarlamentarai svarsto pirmadienį, o balsavimas dėl jo numatytas antradienį.
Vykstant permainoms visuomenėje, daugėja nepilnų šeimų, kurios dažniausiai susideda iš motinos ir vaikų. Jos paprastai susiduria su didesne skurdo ir socialinės atskirties grėsme nei pilnos šeimos.
Europarlamentarės Barbaros Materos (Europos liaudies partija, Italija) pranešime raginama kreipti daugiau dėmesio į vienišų motinų padėtį ir siūlomos priemonės joms paremti.
Tarp siūlymų – mokesčių lengvatos nepilnoms šeimoms, gydymo išlaidų kompensavimas, šeimos centrai ir specialios mokymo programos vienišoms motinoms, pirmenybė prie lopšelių ir darželių.
Pranešėja taip pat ragina, kad pagal lygių galimybių principą visos priemonės ir veiksmai, kurių imamasi vienišoms motinoms remti, būtų taikomi ir vienišiems tėvams. Nepilna šeima 85 proc. vienišų tėvų – moterys nuo 25 iki 64 m. 5 proc. Europos moterų – vienišos motinos 32 proc. nepilnų šeimų gresia skurdas, palyginti su 12 proc. pilnų šeimų EP pranešimo projektas Pranešėja B. Matera EuroparlTV reportažas: nepilna šeima
EP rengia papildomą krizės svarstymą
EP nariai nusprendė surengti papildomą krizės svarstymą antradienį Strasbūre posėdžiaujantis Europos Parlamentas nusprendė antradienio popietę (15 val.) surengti papildomą svarstymą, skirtą Europos Vadovų Tarybos pastangoms įveikti euro zonos krizę.
Ši tema EP plenarinėje sesijoje bus aptariama ir ketvirtadienio rytą, netrukus po Europos Vadovų Tarybos (EVT) susitikimo pabaigos. Svarstyme dalyvaus ir EVT pirmininkas Hermanas Van Rompuy bei Europos Komisijos pirmininkas José Manuelis Barroso.
Pirmadienio vakarą pradėdamas Europos Parlamento plenarinę sesiją, jo pirmininkas Jerzy Buzekas pasidžiaugė Tunise surengtais pirmaisiais demokratiniais rinkimais, taip pat galutiniu Libijos išvadavimu iš daugiau kaip keturis dešimtmečius trukusio diktatoriaus M. Kaddafi valdymo.
J. Buzekas taip pat pasveikino baskų separatistų organizacijos ETA sprendimą nutraukti ginkluotą kovą, taip pat pareiškė Parlamento užuojautą Turkijoje įvykusio žemės drebėjimo aukoms.
Savo ruožtu EP pirmininkas atkreipė dėmesį į 2012 m. ES biudžeto projektą, kurį Parlamentas aptars trečiadienį. Galutinis sesijos darbotvarkės projektas Sesijos naujienlaiškis Tiesioginių transliacijų programa EuroparlTV Spaudos konferencijos EP audiovizualinių paslaugų tinklalapis
EP ragina atverti darbo rinką bulgarams ir rumunams
EP ragina atverti darbo rinką bulgarams ir rumunams ©Belga/EFP Visos ES šalys turėtų atverti savo darbo rinką bulgarams ir rumunams iki šių metų pabaigos, sakoma antradienį Europos Parlamento priimtoje rezoliucijoje.
Šalyse, kurios jau atvėrė savo darbo rinką 2004 m. ir 2007 m. į ES įstojusių valstybių piliečiams, nepastebėta jokio neigiamo poveikio, sakoma rezoliucijoje, kurią parengė rumunas Traian Ungureanu (Europos liaudies partija).
Todėl EP ragina valstybes, kurios vis dar taiko apribojimus Bulgarijos ir Rumunijos piliečiams, atverti jiems savo darbo rinką iki 2011 m. pabaigos, kaip numatyta šių šalių stojimo į ES sutartyse.
EP nariai taip pat apgailestauja dėl siekių vėl įvesti darbo rinkos apribojimus kai kuriose ES šalyse ir ragina Europos Komisiją ištirti, ar tokia politika nepažeidžia ES teisės.
Kadangi profesinių kvalifikacijų pripažinimo procedūros yra kita didelė kliūtis darbuotojų mobilumui, europarlamentarai ragina Europos Komisiją reformuoti dabartines ES taisykles šioje srityje. Priimti tekstai bus paskelbti čia (pasirinkti 2011-10-25) Diskusijos vaizdo įrašas (pasirinkti 2011-10-24) Pranešejas Traian Ungureanu (EPP, RO)
F. Balzani: 2012 m. ES biudžetas turi būti orientuotas į ekonomikos plėtrą
EP pranešėja F. Balzani Europos Parlamentas trečiadienį patvirtino savo poziciją dėl 2012 m. ES biudžeto, kuri taps išeities tašku derybose su valstybėmis narėmis dėl galutinio teksto. ES biudžetas turi skatinti ekonomikos augimą ir darbo vietų kūrimą pagal „ES 2020“ strategiją, teigia EP nuomonės biudžeto klausimu rengėja Francesca Balzani (Socialistai ir demokratai, Italija). Jos nuomone, Taryba turi užtikrinti strategijos finansavimą nepaisant raginimų taupyti.
Koks pagrindinis skirtumas tarp Parlamento ir Tarybos pozicijų kalbant apie kitų metų ES biudžetą?
Pažangios, tvarios ir įtraukios ekonomikos, kuriančios aukštos kvalifikacijos reikalaujančias darbo vietas, skatinimas remiantis „ES 2020“ plėtros strategija yra bendras tikslas, kurį parėmė visos 27 valstybės narės ir ES institucijos.
„ES 2020“ siekia sukurti ekonomikos atsigavimo pamatą ir siūlo konkretų atsakymą, kaip išeiti iš krizės. EP mano, kad investuoti reikia dabar – toliau atidėlioti negalime. Mūsų nuomone, kai kurioms sritims trūksta lėšų, taip pat raginame greičiau įgyvendinti strategiją.
Nors Taryba pripažįsta strategijos svarbą, ji nepasirengusi tinkamai jos finansuoti, atsižvelgiant į taupymo apribojimus.
Ar Parlamento ir Tarybos pozicijos šiuo metu ženkliai skiriasi? Apie kokią sumą kalbame?
Skirtumas siekia 1,5 mlrd. eurų įsipareigojimų asignavimų ir 4 mlrd. eurų mokėjimų asignavimų. EP kalba apie 147,766 mlrd. eurų įsipareigojimams ir 133,143 mlrd. eurų mokėjimas, o Taryba siūlo apsiriboti atitinkamai 146,254 eurų ir 129,088 eurų.
Taryba liepą pasiūlė įšaldyti išlaidų augimą iki metinės infliacijos lygio. Kaip Parlamentas į tai sureagavo?
Metinis ES biudžetas nustatomas pagal ilgalaikį 7 metų finansinį planą, kuriame numatyta, kiek pinigų bus išleista ES programoms. EP siūlymai kitų metų ES biudžete atsižvelgia į egzistuojančių įsipareigojimų vykdymą ir būtinybę pagreitinti programas, kurių terminai baigiasi. EP mano, kad infliacija yra netinkamas rodiklis, ypač likus porai metų iki daugiametės finansinės programos pabaigos.
Lisabonos sutartis suteikė ES įgaliojimų naujose politikos srityse, tačiau panašu, kad valstybės narės nori, jog Sąjunga padarytų daugiau turėdama mažiau lėšų. Ar tam yra pakankamai rezervų?
Visos institucijos turės labai stengtis, kad sutaupytų lėšas. Taip pat reikės dalį pinigų, skirtų ankstesnėms programos, atiduoti naujoms sritims. Vis dėlto, EP stengsis užtikrinti „ES 2020“ plėtros strategijos prioritetų finansavimą. EP nuomonė dėl 2012 m. biudžeto EP nariai nepritaria šalių planams mažinti kitų metų ES biudžetą
2012 m. ES biudžetas: EP siekia daugiau lėšų naujovėms ir investicijoms
EP patvirtino savo poziciją dėl kitų metų ES biudžeto Trečiadienį Europos Parlamentas patvirtino savo poziciją dėl 2012 m. ES biudžeto. Palyginti su šiais metais, europarlamentarai siekia daugiau lėšų struktūriniams fondams bei naujovėms, taip pat migracijos valdymui ir užsienio politikai. Lapkritį EP atstovai derėsis su Taryba dėl galutinio biudžeto projekto, kuris bus tvirtinamas gruodį.
EP pozicijai dėl 2012 m. ES biudžeto trečiadienį pritarė 431 EP narys, nepritarė 120, o 124 susilaikė. Daugelyje sričių europarlamentarai siekia atkurti Europos Komisijos pasiūlytą lėšų sąmatą, kurią ES Taryba vasarą pasiūlė sumažinti. Todėl jie norėtų 5,2 proc. padidinti biudžeto mokėjimus. Visa siūlomo biudžeto sąmata sudaro 133,1 mlrd. eurų.
Pagal EP siūlomą variantą, palyginti su šiemet, labiausiai padidėtų mokėjimai moksliniams tyrimams (10,35 proc. daugiau lėšų) bei Sanglaudos ir struktūriniams fondams (8,8 proc. daugiau lėšų). Taip yra todėl, kad šias politikos sritis sudaro ilgalaikiai investiciniai projektai, kurių daug tebevykdoma, todėl anksčiau jiems numatytos lėšos turi būti išmokėtos.
Parlamentas taip pat siūlo gerokai padidinti laisvės, saugumo ir teisingumo erdvei skirtas lėšas (+6.84%), ypač atsižvelgiant į didėjančius poreikius valdyti migracijos srautus. Europarlamentarai nesutinka mažinti lėšų pabėgėlių, grąžinimo ir išorės sienų fondams. Be to, jie norėtų iš rezervo papildomai skirti 25 mln. eurų ES pasienio agentūrai FRONTEX. Taip pat siūloma papildomai skirti 100 mln. eurų pagalbai Palestinai bei Artimųjų Rytų taikos procesui.
Parlamentas sutiko pridėti 250 milijonų eurų pagalbos lėšų vaisių ir daržovių augintojams. Šie pinigai skirti įveikti žemės ūkio krizes (pavyzdžiui, dėl gyvūnų ligų) ir kompensuoti su jomis susijusius ūkininkų nuostolius.
Paties Parlamento biudžetą siūloma padidinti tik 1,44 proc. palyginti su šiemetiniu – tai mažiau negu infliacija. Šias lėšas numatoma panaudoti daug efektyviau. Į jas įskaičiuotos ir išlaidos aštuoniolikai papildomų EP narių, kurie prie EP turėtų prisijungti per artimiausius mėnesius (jų neįskaičiavus, biudžeto padidėjimas sudarytų tik 0,8 proc.). Vykdydamas organizacinius pokyčius, Parlamentas ketina sutaupyti lėšų vertimui raštu ir žodžiu, taip pat 5 proc. sumažinti kelionės išlaidas bei įšaldyti kitas išmokas 2011 m. lygyje.
Išsamesnius siūlomo 2012 m. biudžeto duomenis rasite paspaudę nuorodą žemiau. Lapkritį prasideda 21 dienos „taikinimo“ laikotarpis, kuomet Parlamento ir Tarybos atstovai derėsis dėl galutinio biudžeto projekto. Tikėtina, jog jis bus tvirtinamas gruodžio 1 d. EP plenariniame posėdyje Briuselyje. Priimtas tekstas bus paskelbtas čia (pasirinkti 2011/10/26) Diskusijos vaizdo įrašas (pasirinkti 2011/10/26) Europos Komisijos siūlytas 2012 m. ES biudžeto projektas EP rezoliucijos projektas ES biudžetas Jūsų šalyje Dešimt faktų apie ES biudžetą EP pranešėja dėl 2012 m. ES biudžeto: Francesca Balzani (S&D, IT) EP pranešėjas dėl kitų 2012 m. biudžeto skirsnių: José Manuel Fernandes (EPP, PT)
EP ir valstybės narės nesutaria dėl motinystės atostogų
EP nariai siekia mokamas motinystės atostogas prailginti iki 20 savaičių ©Belga/Monkey Business EP prieš metus pasiūlė direktyvos pakeitimus, pagal kuriuos motinystės atostogos visoje ES būtų prailgintos iki 20 savaičių. Tačiau tolesnė direktyvos svarstymo eiga sustojo valstybėms narėms atstovaujančioje Taryboje. EP pranešėja šiuo klausimu E. Estrela antradienį klausė Tarybos atstovų, kodėl nepasistūmėta priimant naujas taisykles.
2010 metų spalį EP pasiūlė ES direktyvos pakeitimus, pagal kuriuos minimalios apmokamos motinystės (nėštumo ir gimdymo) atostogos pailgėtų nuo 14 iki 20 savaičių, taip pat būtų numatytos privalomos dviejų savaičių tėvystės atostogos.
ES Tarybai pirmininkaujančios Lenkijos darbo ir socialinės apsaugos viceministro Radosławo Mleczko teigimu, pasiekti kompromisą remiantis EP pasiūlytais pakeitimais bus nelengva.
„Motinystė – paslauga visuomenei“
„Motinystė turėtų būti laikoma ne našta ekonomikai, o paslauga visuomenei“, – svarstymo metu kalbėjo EP narė Edite Estrela (Socialistai ir demokratai, Portugalija).
Europarlamentarė pabrėžia kad norint pasiekti 75 proc. moterų užimtumo lygį, užsibrėžtą strategijoje „ES 2020“, turės būti įgyvendintos tolesnės priemonės, skirtos lengviau derinti darbo ir šeimos gyvenimą, taip pat labai svarbu, kad Taryba rastų išeitį iš šios padėties ir priimtų oficialią poziciją, kad būtų galima pradėti diskusijas su Parlamentu ir siekti kompromiso.
Tarybos atstovas ragina EP persvarstyti savo poziciją
„Rasti išeitį bus nelengva“, – kalbėjo Tarybos atstovas. – Visos šalys siekia to paties [tėvams palankaus teisės akto], tačiau žvelgia skirtingomis kryptimis [...] Nesutariame dėl priemonių.“
„Turime atvirai pripažinti, kad dėl krizės akivaizdoje priimtų sprendimų Taryba nesutinka su 20 savaičių mokamomis motinystės atostogomis“, – sakė R. Mleczko, paraginęs EP persvarstyti savo poziciją. – Privalome atsižvelgti į skirtingas valstybių narių tradicijas ir patirtį.“
Kas toliau?
Siekiant priimti ES direktyvą dėl motinystės atostogų būtinas Parlamento ir Tarybos sutarimas. EP patvirtino savo poziciją per pirmąjį svarstymą. Tuo tarpu Taryba atidėjo sprendimą ir kol kas neaišku, kada jį priims. Klausimas Tarybai Interviu su E. Estrela (2010 m.) Teisėkūros procedūra
Europos Parlamentas patvirtino griežtas priemones prieš lytinį vaikų išnaudojimą
Numatytos griežtos bausmės už vaikų lytinį išnaudojimą ©Belga/ANP Ketvirtadienį Europos Parlamento patvirtinta direktyva įpareigoja valstybes taikyti griežtas bausmes lytiniams vaikų išnaudotojams, taip pat vaikų pornografijos platintojams ir žiūrėtojams. Ji taip pat reikalauja, kad valstybės imtųsi veiksmų pašalinti vaikų pornografijos svetaines.
Maksimali bausmė už lytinių veiksmų demonstravimą vaikui iki lytinio sutikimo amžiaus (nuo kurio leidžiama lytiškai santykiauti) turės būti bent metai laisvės atėmimo; už lytinės prievartos demonstravimą tokiam vaikui – bent dveji metai; už lytinius santykius su tokiu vaiku – bent penkeri metai.
Jei lytiniai veiksmai su vaiku atliekami pasinaudojant užimama padėtimi, sukeliančia vaiko pasitikėjimą (tokia kaip tėvo ar mokytojo) arba vaiko negalia – maksimali bausmė turės būti bent aštuoneri metai nelaisvės, jei vaikas dar nepasiekė sutikimo amžiaus, ir bent treji metai, jei vaikas vyresnis. Jei tokie veiksmai atliekami prievarta ar grasinant – maksimali bausmė turės būti atitinkamai dešimt ir penkeri metai.
Už vaiko įtraukimą į pornografiją maksimali bausmė turės būti bent penkeri metai nelaisvės, jei vaikas dar nepasiekė sutikimo amžiaus, ir bent dveji metai, jei vaikas vyresnis. Jei tam buvo panaudota prievarta ar grasinimai – atitinkamai aštuoneri ir penkeri metai. Už vaikų pornografijos įsigijimą, turėjimą ar žiūrėjimą maksimali bausmė turės būti vieneri metai; už jos platinimą – bent dveji metai; už jos gamybą – bent treji metai.
Šalys taip pat įpareigojamos numatyti baudžiamąją atsakomybę už sutikimo amžiaus nepasiekusio vaiko viliojimą internete susitikti siekiant lytinių santykių su juo arba pornografijos. Maksimali bausmė už tai turės būti bent vieneri metai.
Už vaiko įtraukimą į prostituciją maksimali bausmė turės būti bent aštuoneri metai nelaisvės, jei vaikas dar nepasiekė sutikimo amžiaus, ir bent penkeri metai, jei vaikas vyresnis. Jei tai buvo padaryta prievarta ar grasinimais – atitinkamai dešimt ir penkeri metai.
Tuo tarpu už naudojimąsi vaikų prostitucijos paslaugomis maksimali bausmė turės būti bent penkeri metai nelaisvės, jei vaikas dar nepasiekė sutikimo amžiaus, ir bent dveji metai, jei vaikas vyresnis. Valstybės taip pat raginamos numatyti papildomas pinigines bausmes, ypač už nusikaltimus, kuriais siekta finansinės naudos.
Valstybės ir toliau galės pačios nustatyti amžių, nuo kurio vaikai galės teisėtai lytiškai santykiauti, taip pat tai, ar bus baudžiama už jaunesnių vaikų tarpusavio lytinius santykius, kurių neinicijuoja suaugę.
Parlamentas pasiekė, kad ES šalys būtų įpareigotos uždaryti jose veikiančius pornografinius tinklalapius, taip pat bendradarbiauti su kitomis šalimis siekdamos uždaryti užsienyje veikiančius tokius tinklalapius. Jei to nepavyktų pasiekti – šalys raginamos juos blokuoti.
Direktyva taip pat įpareigoja valstybes kovoti su vadinamuoju „sekso turizmu“ ir ragina numatyti baudžiamąją atsakomybę jų gyventojams, lytiškai išnaudojantiems vaikus užsienyje.
Įvertinusios vaikų išnaudotojo keliamą riziką visuomenei, valstybės galės laikinai arba visam laikui uždrausti jam dirbti su vaikais, o atitinkamų sričių darbdaviams bus leidžiama gauti informaciją, ar kandidatas įsidarbinti nėra išnaudojęs vaikų. Savo ruožtu valstybės raginamos sudaryti galimybę vaikų išnaudotojams gauti savanorišką medicininę, psichologinę bei socialinę pagalbą, taip pat teikti teisinę bei kitokią pagalbą nukentėjusiems vaikams.
Direktyvai pritarė 541 europarlamentaras, nepritarė 2, o susilaikė 31. Dėl šios direktyvos pasiektas kompromisas su ES Taryba, kuri turėtų formaliai ją patvirtinti iki metų pabaigos. ES valstybės turės perkelti per dvejus metus ją perkelti į savo teisę. Priimti tekstai bus paskelbti cia (pasirinkti 2011-10-27) Diskusijos vaizdo irašas (pasirinkti 2011-10-26) Pranešėja Roberta ANGELILLI (EPP, IT)
EP nariai aptarė Europos Vadovų Tarybos rezultatus
ES institucijų vadovai J. Buzekas (kairėje), H. Van Rompuy (viduryje) ir J.M. Barroso Ketvirtadienį europarlamentarai aptarė ES lyderių pastangas suvaldyti euro zonos krizę. Anksti ryte pasibaigusiame ES aukščiausiojo lygio susitikime pasiektą susitarimą daugelis frakcijų lyderių vertino teigiamai, tačiau pripažino, kad dar daug reikia padaryti siekiant visiškai įveikti krizę.
„Esame istorinės akimirkos liudininkai“, – pradėdamas diskusiją sakė EP pirmininkas Jerzy Buzekas apie pasiektą susitarimą.
Europos Vadovų Tarybos pirmininkas Hermanas Van Rompuy pristatė pagrindinius jo elementus: pusės Graikijos skolų nurašymą ir papildomą 100 mlrd. eurų ES bei TVF finansinę pagalbą šiai šaliai, Europos finansinio stabilumo fondo išplėtimą iki 1 trln. eurų, bankų kapitalo pakankamumo rodiklio padidinimą iki 9 proc., tolesnį viešųjų finansų konsolidavimo stiprinimą, ypač Italijoje, ir priemones ekonominiam augimui užtikrinti.
„Praeitą naktį priėmėme lemiamus politinius sprendimus“, – kalbėjo H. Van Rompuy.
EK pirmininkas José Manuel Barroso tvirtino, kad Europa priartėjo prie krizės sprendimo. Anot jo, EVT išvados pripažįsta gilesnės ekonominės integracijos būtinybę, ypač euro zonoje. „Komisija tvirtai pasisako už realią ekonominę sąjungą“, – pridūrė jis.
J.M. Barroso taip pat pakartojo planus įvesti finansinių sandorių mokestį.
Josephas Daulis (Europos liaudies partija, Prancūzija): „Turime sukurti naują ekonominio valdymo modelį, antraip euras ilgai neišsilaikys. Reikalinga biudžetinė, fiskalinė ir socialinė euro zonos ir euro siekiančių šalių integracija. Ji yra absoliuti būtinybė.“
„Tai [susitarimas] yra progresas, bet be galutinio sprendimo“, – kalbėjo Martinas Schulzas (Socialistai ir demokratai, Vokietija). –Šiuos sprendimus reikėjo priimti prieš metus.“ Jis ragino stiprinti kovą su mokesčių vengimu ir kuo skubiai įvesti finansinių sandorių mokestį.
Guy Verhofstadtas (Liberalų ir demokratų aljansas, Belgija) pasveikino EVT susitarimą, tačiau pažymėjo, kad ilgalaikį euro stabilumą galės užtikrinti tik ekonominė ir fiskalinė sąjunga.
Tuo tarpu Janas Zahradilas (Europos konservatoriai ir reformistai, Čekija) abejojo susitarimo nauda: „Nuojauta sako, kad euro zona tarnauja tik kelioms šalims, o ne visoms 27 [...] Turime neleisti skilti bendrajai rinkai.“
Rebecca Harms (Žalieji, Vokietija) sakė su palengvėjimu sutikusi naujienas apie pasiektą susitarimą. Vis dėlto ji nuogąstavo, kad Graikijos skolų nurašymo, bankų kapitalo padidinimo ir svertų sistemos pagalba išplėsto finansinės pagalbos fondo neužteks rinkoms nuraminti.
Savo ruožtu Lotharas Bisky (Europos vieningieji kairieji, Vokietija) džiaugėsi Graikijos skolų bankams sumažinimu, tačiau abejojo, ar tai palengvins katastrofinę socialinę padėtį šalyje. „Kiek ilgai dar vyriausybė veiks prieš daugumos valią“, – klausė jis, kalbėdamas apie ES ir TVF reikalavimus Graikijai.
Bastiaanas Belderis (Laisvės ir demokratijos Europa, Nyderlandai): „Ši krizė judina Europos stabilumo pamatus. Reikia atkurti rinkų pasitikėjimą.“
Jūs galite stebėti šią diskusiją atsisiuntę vaizdo įrašą (nuoroda žemiau). Diskusijos vaizdo įrašas EVT susitikimo rezultatai
Plenarinės sesijos apžvalga
Spalio 24–27 d. EP nariai posėdžiavo Strasbūre Spalio 24–27 d. vykusioje EP plenarinėje sesijoje daug dėmesio skirta ekonominiams klausimams. Parlamentas patvirtino savo poziciją dėl kitų metų ES biudžeto bei surengė pora svarstymų euro zonos krizės tema. Jie taip pat balsavo dėl griežtesnių bausmių už lytinį vaikų išnaudojimą, kovos su organizuotu nusikalstamumu, prieglobsčio taisyklių, padėties Ukrainoje, darbo rinkos bulgarams ir rumunams atvėrimo. Sesijos metu taip pat buvo paskelbtas 2011 m. Sacharovo premijos laureatai.
Organizuotas nusikalstamumas
Antradienį priimtoje rezoliucijoje Europos Parlamentas „reiškia didelį susirūpinimą dėl organizuotų nusikaltėlių bandymų prasiskverbti į politiką, visų lygių valdžią, ekonomiką ir finansų sistemą“. Europarlamentarai siūlo įsteigti specialųjį EP komitetą, kuris nagrinėtų tarptautinių nusikalstamų organizacijų plitimą, jų piktnaudžiavimą valstybių ir ES lėšomis bei infiltraciją į viešajį sektorių.
Pasaulio ekonomikos koordinavimas
Kitoje antradienį priimtoje rezoliucijoje europarlamentarai ragina pertvarkyti pasaulio ekonomikos valdymą siekiant padėti vėl subalansuoti pasaulio ekonomiką ir išvengti kito nuosmukio. Rezoliucija reikalauja didinti TVF demokratiškumą, tarptautinių kapitalo srautų skaidrumą, nutraukti bankų slaptumo politiką, siekti ES atstovavimo TVF ir Pasaulio Banke ir baigti politinius valiutų kursų manipuliavimus.
Euro zonos krizė
EP nariai antradienį ir ketvirtadienį aptarė Europos lyderių pastangas pažaboti euro zonos krizę. Daugelis politinių frakcijų lyderių su palengvėjimu sutiko ketvirtadienį paryčiais pasiektą susitarimą, tačiau pabrėžė, kad dar daug reikia padaryti siekiant visiškai išbristi iš krizės ir judėti tvaraus ekonominio augimo link.
Darbo rinkos atvėrimas bulgarams ir rumunams
Visos ES šalys turėtų atverti savo darbo rinką bulgarams ir rumunams, sakoma antradienį Europos Parlamento priimtoje rezoliucijoje, kurią parengė rumunas Traianas Ungureanu (Europos liaudies partija). EP ragina valstybes, kurios vis dar taiko apribojimus Bulgarijos ir Rumunijos piliečiams, atverti jiems savo darbo rinką iki 2011 m. pabaigos, kaip numatyta šių šalių stojimo į ES sutartyse.
2012 m. ES biudžetas
EP trečiadienį patvirtino savo poziciją dėl kitų metų ES biudžeto. Ji taps išeities tašku lapkritį vyksiančiose derybose su Taryba. Palyginti su šiais metais, europarlamentarai siekia daugiau lėšų struktūriniams fondams bei naujovėms, taip pat migracijos valdymui ir užsienio politikai.
Atsparumas antibiotikams
Dėl ligas sukeliančių bakterijų atsparumo antibiotikams Europoje kasmet miršta 25 tūkst. žmonių. Ketvirtadienį priimtoje rezoliucijoje EP raginama labiau suaktyvinti kovą su atsparumu antibiotikams. Europarlamentarai ragina Komisiją nedelsiant pasiūlyti kovos su atsparumu antimikrobinėms medžiagoms teisės aktų sistemą, skatinant atsakingo naudojimo iniciatyvas ir remiant tokių iniciatyvų ir informacijos apie jas skleidimą.
Prieglobsčio prašytojai
Europarlamentarai ketvirtadienį priėmė taisyklių dėl prieglobsčio pakeitimus, kuriais siekiama suvienodinti pabėgėlio statusą turinčių asmenų ir tokio statuso neturinčių, tačiau galinčių pretenduoti į papildomą apsaugą dėl pagrįstos baimės būti persekiojamu, asmenų teises.
Padėtis Ukrainoje
Ketvirtadienį priimtoje rezoliucijoje Europos Parlamentas apgailestauja dėl nuosprendžio buvusiai Ukrainos ministrei pirmininkei Julijai Tymošenko. „Jei nebus persvarstytas nuosprendis J. Tymošenko, kyla grėsmė asociacijos susitarimo sudarymui ir jo ratifikavimui, be to, dar labiau nutols šalies europinės perspektyvos įgyvendinimas“, – sakoma rezoliucijoje.
2011 m. Sacharovo premija
EP politinių frakcijų lyderiai ketvirtadienį nutarė skirti šių metų Sacharovo premiją penkiems Arabų pavasario aktyvistams: Asmaa Mahfouz (Egiptas), Ahmed al-Zubair Ahmed Al-Sanusi (Libija), Razan Zaitouneh (Sirija), Ali Farzat (Sirija) ir Mohamed Bouazizi (Tunisas, po mirties). Parlamento pirmininkas Jerzy Buzek oficialiai įteiks šią premiją gruodžio 14 d. Strasbūre.
Lytinis vaikų išnaudojimas
Ketvirtadienį Parlamento patvirtinta direktyva įpareigoja valstybes taikyti griežtas bausmes lytiniams vaikų išnaudotojams, taip pat vaikų pornografijos platintojams ir žiūrėtojams. Ji taip pat reikalauja, kad valstybės imtųsi veiksmų pašalinti vaikų pornografijos svetaines. Praėjusios sesijos akimirkos „Flickr“ nuotraukų galerijoje
LT
1
PHOTO
20111020PHT29927.jpg
LT
2
PHOTO
20111021PHT30001.jpg
LT
4
LINK
/wps-europarl-internet/frd/live/live-video?eventId=20111024-1700-PLENARY_SESSION&language=lt
LT
5
LINK
/lt/pressroom/agenda/2011-W43
LT
6
LINK
/lt/pressroom/agenda/2011-W42/press-conferences
LT
7
LINK
/wps-europarl-internet/frd/live/live-program?language=lt
LT
8
PHOTO
20111012PHT29064.jpg
LT
11
LINK
http://eur-lex.europa.eu/LexUriServ/LexUriServ.do?uri=COM:2010:0636:FIN:LT:HTML
LT
12
PHOTO
20111012PHT29074.jpg
LT
14
LINK
/members/public/yourMep/view.do?language=LT&partNumber=1&name=matera&id=96813
LT
15
VIDEOLINK
http://www.europarltv.europa.eu/lt/player.aspx?pid=0435e025-3647-41e2-8d34-9f7c010462a1
LT
16
PHOTO
20111021PHT29997.jpg
LT
19
LINK
/wps-europarl-internet/frd/live/live-program?language=lt
LT
20
LINK
http://www.europarltv.europa.eu/lt/home.aspx
LT
21
LINK
/lt/pressroom/agenda/2011-W43/press-conferences
LT
22
LINK
http://audiovisual.europarl.europa.eu/
LT
23
PHOTO
20111012PHT29058.jpg
LT
24
LINK
/activities/plenary/ta/calendar.do?language=LT
LT
25
LINK
/wps-europarl-internet/frd/vod/research-by-date?language=lt
LT
26
LINK
/members/public/yourMep/view.do?language=LT&partNumber=1&name=Ungureanu&id=96835
LT
27
PHOTO
20111020PHT29852.jpg
LT
30
PHOTO
20111012PHT29060.jpg
LT
31
LINK
/activities/plenary/ta/calendar.do?language=LT
LT
32
LINK
/wps-europarl-internet/frd/vod/research-by-date?language=lt
LT
33
LINK
http://ec.europa.eu/budget/figures/2012/2012_en.cfm
LT
35
LINK
/lt/headlines/content/20110630MUN23022/html/%C5%BDvilgsnis-%C4%AF-ES-biud%C5%BEet%C4%85
LT
37
LINK
/members/public/yourMep/view.do?name=balza*&partNumber=1&language=LT&id=96979
LT
38
LINK
/members/public/yourMep/view.do?name=fernandes&partNumber=1&language=LT&id=96899
LT
39
PHOTO
20111012PHT29076.jpg
LT
42
LINK
/oeil/file.jsp?id=5697042
LT
43
PHOTO
20111025PHT30323.jpg
LT
44
LINK
/activities/plenary/ta/calendar.do?language=LT
LT
45
LINK
/wps-europarl-internet/frd/vod/research-by-date?language=lt
LT
46
LINK
/members/public/yourMep/view.do?language=LT&partNumber=1&name=Angelilli&id=1941
LT
47
PHOTO
20111027PHT30458.jpg
LT
48
LINK
/wps-europarl-internet/frd/vod/player;jsessionid=8D0831330F97F489328F2812E4707502?currentSei=SEI3&session=last&language=lt
LT
49
LINK
http://www.european-council.europa.eu/home-page/highlights/way-out-of-the-debt-crisis.aspx?lang=lt
LT
50
PHOTO
20111027PHT30467.jpg
LT
51
LINK
http://www.flickr.com/photos/european_parliament/sets/72157627848886461/show/
-//EP//TEXT AGENDA 20111024 SYN NOT XML V0//LT
-//EP//TEXT REPORT A7-2011-0263 0 NOT XML V0//LT
-//EP//TEXT IM-PRESS 20110520STO19900 0 NOT XML V0//LT
-//EP//TEXT REPORT A7-2011-0317 0 NOT XML V0//LT
-//EP//TEXT AGENDA 20111024 SYN NOT XML V0//LT
-//EP//TEXT IM-PRESS 20111014NEW29298 FULL-TEXT NOT XML V0//LT
-//EP//TEXT REPORT A7-2011-0354 0 NOT XML V0//LT
-//EP//TEXT IM-PRESS 20110930STO28001 0 NOT XML V0//LT
-//EP//TEXT REPORT A7-2011-0354 0 NOT XML V0//LT
-//EP//TEXT IM-PRESS 20111021BKG29990 0 NOT XML V0//LT
-//EP//TEXT OQ O-2011-000184 0 NOT XML V0//LT
-//EP//TEXT IM-PRESS 20100630FCS77245 0 NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
