A6-0121/2009
6.3.2009
*
PRANEŠIMAS
dėl pasiūlymo dėl Tarybos direktyvos, kuria iš dalies keičiamos direktyvos 92/79/EEB, 92/80/EEB ir 95/59/EB dėl apdorotam tabakui taikomų akcizų struktūros ir tarifų
(COM(2008)0459 – C6‑0311/2008 – 2008/0150(CNS))
Ekonomikos ir pinigų politikos komitetas
Pranešėjas:
Zsolt László Becsey
PE 415.319v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu . Iš dalies keičiančiuose aktuose esamos nuostatos tekstas, kurio Komisija nepakeitė, bet nori keisti Parlamentas, paryškinamas pusjuodžiu šriftu. Parlamento išbrauktos šio teksto dalys žymimos laužtiniais skliaustais: […]. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS............................................................................................................17
PROCEDŪRA...........................................................................................................................20
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos direktyvos, kuria iš dalies keičiamos direktyvos 92/79/EEB, 92/80/EEB ir 95/59/EB dėl apdorotam tabakui taikomų akcizų struktūros ir tarifų
( COM(2008)0459 – C6‑0311/2008 – 2008/0150(CNS) )
(Konsultavimosi procedūra)
Europos Parlamentas ,
– atsižvelgdamas į Komisijos pasiūlymą Tarybai ( COM(2008)0459 ),
– atsižvelgdamas į EB sutarties 93 straipsnį, pagal kurį Taryba kreipėsi į Parlamentą dėl konsultacijos ( C6‑0311/2008 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Ekonomikos ir pinigų politikos komiteto pranešimą ( A6‑0121/2009 ),
1. pritaria Komisijos pasiūlymui su pakeitimais;
2. ragina Komisiją pagal EB sutarties 250 straipsnio 2 dalį atitinkamai pakeisti savo pasiūlymą;
3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
4. ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą;
5. paveda Pirmininkui perduoti Parlamento poziciją Tarybai ir Komisijai.
Pakeitimas
1
Pasiūlymas dėl direktyvos - iš dalies keičiantis aktas
2 konstatuojamoji dalis
Komisijos siūlomas tekstas
Pakeitimas
(2) Siekiant užtikrinti tinkamą vidaus rinkos veikimą ir kartu aukštą sveikatos apsaugos lygį, kaip reikalaujama EB sutarties 152 straipsnyje, turint omenyje, kad Bendrija tapo Pasaulio sveikatos organizacijos Tabako kontrolės pagrindų konvencijos (TKPK) šalimi, reikia atlikti įvairių pakeitimų. Atliekant tokius pakeitimus reikėtų atsižvelgti į susidariusią įvairių tabako produktų padėtį.
(2) Siekiant užtikrinti tinkamą vidaus rinkos veikimą ir kartu aukštą sveikatos apsaugos lygį, kaip reikalaujama EB sutarties 152 straipsnyje, turint omenyje, kad Bendrija tapo Pasaulio sveikatos organizacijos Tabako kontrolės pagrindų konvencijos (TKPK) šalimi, reikia atlikti įvairių pakeitimų. Atliekant tokius pakeitimus , kai tikslinga, reikėtų atsižvelgti į draudimą rūkyti ir į padėtį, susidariusią įvairių tabako produktų sektoriuje, reikėtų papildyti tabako reklamos draudimą ir rengti informacines kampanijas. Taip pat reikėtų atkreipti dėmesį į tai, kad reikia kovoti su kontrabanda iš trečiųjų šalių ir organizuotu nusikalstamumu bei išplėsti Šengeno erdvę ir užtikrinti jos veikimą.
Pagrindimas
Būtų neteisinga sakyti, kad mokesčiai turi didelį poveikį rūkymui mažinti. Kiti veiksniai, kaip antai mokymas, draudimas ar socialinių įpročių keitimas taip pat gali tam turėti didelės įtakos.
Kadangi šalyse, kurios ribojasi su naujomis valstybėmis narėmis, yra žemos kainos, reikia susilaikyti nuo didelio kainų kėlimo, nes, joms peržengus žemiausią lygį, būtų jaučiamas poveikis vidaus rinkai. Policijos ir muitinės kontrolės punktai arti sienos esančiuose rajonuose neturėtų neigiamai paveikti tinkamo Šengeno erdvės veikimo, jie tik padėtų apsaugoti valstybių interesus privačių vartotojų sąskaita.
Pakeitimas
2
Pasiūlymas dėl direktyvos - iš dalies keičiantis aktas
3 konstatuojamoji dalis
Komisijos siūlomas tekstas
Pakeitimas
(3) Cigarečių atžvilgiu reikėtų supaprastinti tvarką, kad būtų sudarytos neutralios sąlygos gamintojams konkuruoti, sumažintas tabako rinkų suskirstymas ir pabrėžti sveikatos apsaugos tikslai. Tuo tikslu populiariausių kainų kategorijos koncepcija turėtų būti pakeista; su kaina susijęs minimalus apmokestinimas turėtų būti nustatomas pagal vidutinę svertinę mažmeninę pardavimo kainą, nes minimali (išreikšta pinigais) suma turėtų būti taikoma visoms cigaretėms . Dėl panašių priežasčių vidutinė svertinė mažmeninė pardavimo kaina turėtų būti naudojama kaip orientyras vertinant specifinio akcizo svarbą visai mokesčių sumai.
(3) Cigarečių atžvilgiu reikėtų supaprastinti tvarką, kad būtų sudarytos neutralios sąlygos gamintojams konkuruoti, sumažintas tabako rinkų suskirstymas , užtikrintos vienodos sąlygos visoms valstybėms narėms, ES tabako augintojams ir tabako pramonei, pabrėžti sveikatos apsaugos tikslai ir makroekonomikos tikslų siekimas, kaip antai žema infliacija, turint mintyje euro zonos išplėtimą ir kainų konvergenciją . Tuo tikslu populiariausių kainų kategorijos koncepcija turėtų būti pakeista; minimalus akcizo reikalavimas tabako produktams visose valstybėse narėse iki 2012 m. sausio 1 d. turėtų būti išreikštas konkretaus dydžio komponentu tabako vienetui . Dėl panašių priežasčių vidutinė svertinė mažmeninė pardavimo kaina turėtų būti naudojama tik kaip orientyras vertinant specifinio akcizo svarbą visai mokesčių sumai. Valstybės narės, taikančios aukštą akcizą tabako produktams, turėtų laikytis nuosaikios politikos mokesčių kėlimo atžvilgiu, turėdamos mintyje tai, kad mokesčių normų konvergencija yra svarbus vidaus rinkos faktorius.
Pagrindimas
Būtina panaikinti pereinamąjį vadinamųjų naujų valstybių narių prisijungimo laikotarpį ir kartu galimybę vadinamosioms senoms valstybėms narėms diskriminuoti šias šalis tabako produktų pervežimo per sienas privačiam naudojimui atvejais. Jei bus labai padidintas akcizas, o kartu ir legalios kainos vartotojams šiose valstybėse narėse, ES nebeliks žaliavinio tabako, kurio gamyba bus perkelta į kaimynines šalis.
Pakeitimas
3
Pasiūlymas dėl direktyvos - iš dalies keičiantis aktas
5 konstatuojamoji dalis
Komisijos siūlomas tekstas
Pakeitimas
(5) Susmulkintam tabakui, kuris skirtas cigaretėms sukti, Bendrijos minimumas turėtų būti nustatomas taip, kad poveikis būtų panašus, kaip cigarečių atveju. Todėl turėtų būti nustatyta, kad nacionalinis apmokestinimo lygis atitiktų ir mažmeninės kainos procentu išreikštą minimumą, ir minimumą, kuris nustatytas kaip fiksuota suma.
(5) Susmulkintam tabakui, kuris skirtas cigaretėms sukti, Bendrijos minimumas turėtų būti nustatomas taip, kad poveikis būtų panašus, kaip cigarečių atveju. Todėl turėtų būti nustatyta, kad nacionalinis apmokestinimo lygis atitiktų ir mažmeninės kainos procentu išreikštą fiksuoto dydžio sumą tabako vienetui iki 2012 m. sausio 1 d.
Pagrindimas
Jei padidėja minimalus akcizas cigaretėms ir susmulkintam tabakui, išreikštas eurais, nebūtina nustatyti minimalų akcizą, išreikštą mažmeninės kainos procentu.
Pakeitimas
4
Pasiūlymas dėl direktyvos - iš dalies keičiantis aktas
7 konstatuojamoji dalis
Komisijos siūlomas tekstas
Pakeitimas
(7) Didesnė konvergencija taip pat padėtų užtikrinti aukštą žmonių sveikatos apsaugos lygį. Apmokestinimo lygis yra pagrindinis veiksnys, kuris daro įtaką tabako produktų kainoms, o tai atitinkamai turi įtakos vartotojų rūkymo įpročiams. Sukčiavimas ir kontrabanda kelia pavojų nuo mokesčių priklausančiam cigarečių ir susmulkinto tabako, kuris skirtas cigaretėms sukti, kainų lygiui ir taip trukdo siekti tabako kontrolės tikslų.
(7) Didesnė konvergencija taip pat padėtų užtikrinti aukštą žmonių sveikatos apsaugos lygį. Sukčiavimas ir kontrabanda kelia pavojų nuo mokesčių priklausančiam cigarečių ir susmulkinto tabako, kuris skirtas cigaretėms sukti, kainų lygiui ir taip trukdo siekti tabako kontrolės tikslų.
Pagrindimas
Žr. 1 pakeitimą.
Pakeitimas
5
Pasiūlymas dėl direktyvos - iš dalies keičiantis aktas
8 konstatuojamoji dalis
Komisijos siūlomas tekstas
Pakeitimas
(8) Siekiant didesnės konvergencijos ir mažesnio vartojimo, turėtų būti padidintas Bendrijos minimalus cigarečių ir susmulkinto tabako, kuris skirtas cigaretėms sukti, apmokestinimo lygis.
(8) Siekiant didesnės konvergencijos ir mažesnio vartojimo, turėtų būti saikingai padidintas Bendrijos minimalus cigarečių ir susmulkinto tabako, kuris skirtas cigaretėms sukti, apmokestinimo lygis.
Pagrindimas
Jei padidėja minimalus akcizas cigaretėms ir susmulkintam tabakui, išreikštas eurais, nebūtina nustatyti minimalų akcizą, išreikštą mažmeninės kainos procentu.
Pakeitimas
6
Pasiūlymas dėl direktyvos - iš dalies keičiantis aktas
10 konstatuojamoji dalis
Komisijos siūlomas tekstas
Pakeitimas
(10) Siekiant vienodo ir sąžiningo apmokestinimo, cigarečių, cigarų bei cigarilių ir kitų rūkomojo tabako rūšių sąvokų apibrėžtys turėtų būti suderintos taip, kad atitinkamai tabako ritinėliai, kurie savo ilgiu galėtų atitikti dvi ar daugiau cigarečių, nustatant akcizą būtų laikomi dviem ar daugiau cigarečių; cigaras, kuris daugeliu atžvilgių panašus į cigaretę, nustatant akcizą būtų traktuojamas kaip cigaretė; rūkomasis tabakas, kuris daugeliu atžvilgių panašus į susmulkintą tabaką, kuris skirtas cigaretėms sukti, būtų traktuojamas kaip susmulkintas tabakas, kuris skirtas tokiems tikslams.
(10) Siekiant vienodo ir sąžiningo apmokestinimo, cigarečių ir kitų rūkomojo tabako rūšių sąvokų apibrėžtys turėtų būti suderintos taip, kad atitinkamai tabako ritinėliai, kurie savo ilgiu galėtų atitikti dvi ar daugiau cigarečių, nustatant akcizą būtų laikomi dviem ar daugiau cigarečių; rūkomasis tabakas, kuris daugeliu atžvilgių panašus į susmulkintą tabaką, kuris skirtas cigaretėms sukti, būtų traktuojamas kaip susmulkintas tabakas, kuris skirtas tokiems tikslams.
Pagrindimas
Produktų skirstymas į kategorijas turėtų būti grindžiamas tabako produkto sudėtimi, o ne išvaizda ar gamybos procesu.
Pakeitimas
7
Pasiūlymas dėl direktyvos - iš dalies keičiantis aktas
1 straipsnio 1 punktas
Direktyva 92/79/EEB
2 straipsnio 1 dalis
Komisijos siūlomas tekstas
Pakeitimas
1. Valstybės narės užtikrina, kad cigaretėms taikomas akcizas (specifinis akcizas ir ad valorem akcizas) sudarytų ne mažiau kaip 57 % vidutinės svertinės mažmeninės parduodamų cigarečių pardavimo kainos. Akcizas neturi būti mažesnis už 64 EUR už 1000 cigarečių, neatsižvelgiant į vidutinę svertinę mažmeninę pardavimo kainą.
1. Iki 2012 m. sausio 1 d. valstybės narės užtikrina, kad akcizas nėra mažesnis kaip 64 EUR už 1000 cigarečių visų tipų cigaretėms.
Tačiau valstybės narės, taikančios ne mažiau kaip101 EUR už 1000 cigarečių akcizą pagal vidutinę svertinę mažmeninę pardavimo kainą, neturi laikytis pirmoje straipsnio dalyje nustatyto 57 % apmokestinimo.
Pagrindimas
Vidinėje rinkoje minimalus lygis turėtų būti nurodomas fiksuota suma kiekvienam tabako vienetui. (Žr. 3 pakeitimą).
Pakeitimas
8
Pasiūlymas dėl direktyvos - iš dalies keičiantis aktas
1 straipsnio 1 punktas
Direktyva 92/79/EEB
2 straipsnio 2 dalis
Komisijos siūlomas tekstas
Pakeitimas
2. Nuo 2014 m. sausio 1 d. valstybės narės užtikrina, kad cigaretėms taikomas akcizas (specifinis akcizas ir ad valorem akcizas) sudarytų ne mažiau kaip 63 % vidutinės svertinės mažmeninės parduodamų cigarečių pardavimo kainos. Akcizas neturi būti mažesnis už 90 EUR už 1000 cigarečių , neatsižvelgiant į vidutinę svertinę mažmeninę pardavimo kainą.
2. Nuo 2014 m. sausio 1 d. visos valstybės narės užtikrina, kad visų kategorijų cigaretėms taikomas akcizas nėra mažesnis kaip 75 EUR už 1000 cigarečių arba 8 EUR didesnis nei tas, kuris taikomas 2010 m. sausio 1 d.
Tačiau valstybės narės, taikančios ne mažiau kaip101 EUR už 1000 cigarečių akcizą pagal vidutinę svertinę mažmeninę pardavimo kainą, neturi laikytis pirmoje straipsnio dalyje nustatyto 63% apmokestinimo.
Pakeitimas
9
Pasiūlymas dėl direktyvos - iš dalies keičiantis aktas
1 straipsnio 1 punktas
Direktyva 92/79/EEB
2 straipsnio 3 dalis
Komisijos siūlomas tekstas
Pakeitimas
3. Vidutinė svertinė mažmeninė pardavimo kaina nustatoma kiekvienų metų sausio 1 d. pagal n-1 metus, remiantis bendru vartojimui išleistu kiekiu ir kainomis, įskaitant visus mokesčius.
3. Vidutinė svertinė mažmeninė pardavimo kaina nustatoma kiekvienų metų kovo 1 d. pagal n-1 metus, remiantis kiekiu , išleistu į rinką ir kainomis, įskaitant visus mokesčius.
Pagrindimas
Atsižvelgiant į tai, kiek laiko prireiktų surinkti duomenis, sausio 1 d. yra per anksti, jei norima suskaičiuoti vidutinę svertinę praėjusių metų kainą (nuo sausio iki gruodžio mėn.). Todėl siūloma data – kiekvienų metų kovo 1 d. Tai leistų valstybėms narėms per du mėnesius surinkti rinkos duomenis.
Pakeitimas
10
Pasiūlymas dėl direktyvos - iš dalies keičiantis aktas
1 straipsnio 1 punktas
Direktyva 92/79/EEB
2 straipsnio 5 dalis
Komisijos siūlomas tekstas
Pakeitimas
5. Valstybės narės laipsniškai didina akcizus, kad pradėtų vykdyti straipsnio 2 dalyje nurodytus reikalavimus dėl datų, kurios nustatytos atitinkamai straipsnio 2 ir 4 dalyse .
5. Valstybės narės laipsniškai didina akcizus, kad iki 2012 m. sausio 1 d. pradėtų vykdyti straipsnio 1 dalyje minimus reikalavimus.
Valstybės narės, kurios taiko akcizą ir kuris bet kurios kategorijos mažmeninei pardavimo kainai 2009 m. sausio 1 d. yra aukštesnis nei 64 eurai už 1000 cigarečių, nesumažina šio akcizo.
Pagrindimas
Siekiant išvengti piktnaudžiavimo tuo, kad panaikinta minimalaus akcizo suma, išreikšta mažmeninės kainos procentais, ir kad leidžiama nustatyti saikingą minimalaus akcizo sumą, siekiant išvengti dar didesnių kainų skirtumų kaimyninėse valstybėse narėse, būtina pradėti taikyti šias priemones.
Pakeitimas
11
Pasiūlymas dėl direktyvos - iš dalies keičiantis aktas
1 straipsnio 1 punktas
Direktyva 92/79/EEB
2 straipsnio 6 dalies 1 a pastraipa (nauja)
Komisijos siūlomas tekstas
Pakeitimas
Komisija tuo pat metu informacijos tikslais suskaičiuoja ir paskelbia žemiausią cigarečių kainą Europoje, išreikštą eurais ar nacionalinėmis valiutomis, pridėjus akcizą ir PVM, taikomą simboliniam cigarečių pakeliui, kurio kaina prieš mokesčius – 0 eurų.
Pagrindimas
Siekdami skaidrumo ir gindami vartotojų interesus, ūkinės veiklos vykdytojai ir valstybės narės reikalauja paprasta ir aiškia forma paskelbti minimalius Europos mokesčius už cigaretes.
Pakeitimas
12
Pasiūlymas dėl direktyvos - iš dalies keičiantis aktas
1 straipsnio 2 punktas
Direktyva 92/79/EEB
2a straipsnis
Komisijos siūlomas tekstas
Pakeitimas
2a straipsnis pakeičiamas taip:
(išbraukta)
„2a straipsnis
1. Kai valstybėje narėje pasikeičia vidutinė svertinė mažmeninė cigarečių pardavimo kaina ir dėl to akcizas nukrinta žemiau 2 straipsnio 1 ir 2 dalyse nurodyto lygio, tokia valstybė narė gali netikslinti to akcizo, bet ne ilgiau kaip iki antrųjų metų, skaičiuojant nuo įvykusio pasikeitimo, sausio 1 d.
2. Kai valstybė narė padidina cigarečių pridėtinės vertės mokestį, ji gali sumažinti akcizą iki dydžio, kuris, išreikštas vidutinės svertinės mažmeninės pardavimo kainos procentais, prilygtų pridėtinės vertės mokesčio padidėjimui, taip pat išreikštam vidutinės svertinės mažmeninės pardavimo kainos procentais, netgi jei dėl tokio patikslinimo akcizas nukristų žemiau 2 straipsnyje 1 ir 2 dalyse nustatyto lygio, išreikšto vidutinės svertinės mažmeninės pardavimo kainos procentais.
Tačiau valstybė narė vėl padidina tą akcizą, kad ne mažesnį už šį lygį pasiektų ne vėliau kaip antrųjų metų, skaičiuojant nuo įvykusio sumažėjimo, sausio 1 d.“
Pagrindimas
Vidutinės svertinės mažmeninės pardavimo kainos pakeitimo periodas – žr. 7 pakeitimą.
Pakeitimas
13
Pasiūlymas dėl direktyvos - iš dalies keičiantis aktas
2 straipsnio 1 punktas
Direktyva 92/80/EEB
3 straipsnio 1 dalies 8 ir 9 pastraipos
Komisijos siūlomas tekstas
Pakeitimas
Nuo 2010 m . sausio 1 d. valstybės narės taiko susmulkintam rūkomajam tabakui, kuris skirtas cigaretėms sukti, ne mažesnį kaip 38 % mažmeninės pardavimo kainos, įskaitant visus mokesčius, ir ne mažiau kaip 43 EUR už kilogramą akcizą .
Nuo 2014 m . sausio 1 d. valstybės narės taiko susmulkintam rūkomajam tabakui, kuris skirtas cigaretėms sukti, arba ne mažesnį kaip 50 EUR už kilogramą akcizą , arba mažiausiai 6 proc. didesnį akcizą, lyginant su 2012 m. sausio 1 d.
Nuo 2014 m . sausio 1 d. valstybės narės taiko susmulkintam rūkomajam tabakui, kuris skirtas cigaretėms sukti, ne mažesnį kaip 42 % mažmeninės pardavimo kainos, įskaitant visus mokesčius, ir ne mažiau kaip 60 EUR už kilogramą akcizą .
Nuo 2012 m . sausio 1 d. valstybės narės taiko susmulkintam rūkomajam tabakui, kuris skirtas cigaretėms sukti, arba ne mažesnį kaip 43 EUR už kilogramą akcizą , arba mažiausiai 20 proc. didesnį akcizą, lyginant su 2010 m. sausio 1 d.
Pakeitimas
14
Pasiūlymas dėl direktyvos - iš dalies keičiantis aktas
2 straipsnio 1 punktas
Direktyva 92/80/EEB
3 straipsnio 1 dalies 10 ir 11 pastraipos
Komisijos siūlomas tekstas
Pakeitimas
Valstybės narės laipsniškai didina akcizus, kad 2014 m. sausio 1 d. pradėtų vykdyti straipsnio devintoje pastraipoje minimus reikalavimus.
Valstybės narės laipsniškai didina akcizus, kad pradėtų vykdyti šiuos naujus minimalius reikalavimus.
Nuo 2010 m . sausio 1 d. procentais, suma už kilogramą ar tam tikru skaičiumi vienetų išreikštas akcizas turi būti ne mažesnis kaip:
Nuo 2012 m . sausio 1 d. suma už kilogramą ar tam tikru skaičiumi vienetų išreikštas akcizas turi būti ne mažesnis kaip:
(a) 5 % mažmeninės pardavimo kainos, įskaitant visus mokesčius, arba 12 EUR už 1000 vienetų arba už kilogramą cigarų ir cigarilių atveju ,
(a) 12 EUR už 1000 vienetų arba už kilogramą cigarų ir cigarilių atveju .
(b) 20 % mažmeninės pardavimo kainos, įskaitant visus mokesčius, arba 22 EUR už kilogramą rūkomojo tabako, išskyrus susmulkintą rūkomąjį tabaką, kuris skirtas cigaretėms sukti, atveju.
(b) 22 EUR už kilogramą rūkomojo tabako, išskyrus susmulkintą rūkomąjį tabaką, kuris skirtas cigaretėms sukti, atveju.
Pakeitimas
15
Pasiūlymas dėl direktyvos - iš dalies keičiantis aktas
3 straipsnio 4 a punktas (naujas)
Direktyva 95/59/EB
9 straipsnio 3 dalies 1 pastraipa
Komisijos siūlomas tekstas
Pakeitimas
(4a) 9 straipsnio 1 dalies trečioji pastraipa pakeičiama taip:
„Tačiau antrosios pastraipos taikymas negali sutrukdyti įgyvendinti nacionalines priemones [...], skirtas kontroliuoti kainų lygiams, stebėti, ar jų laikomasi, arba sutrukdyti valstybės narės kompetentingoms institucijoms taikyti tinkamas minimalias kainas, taikomas visiems tabako produktams, siekiant mažinti tabako suvartojimą, ypač tarp jaunimo, jei tai reikalinga laikantis tos valstybės narės sveikatos apsaugos politikos ir jei jos atitinka Bendrijos teisės aktus.“
Pagrindimas
Šiuo pakeitimu siekiama suderinti tabako prevencijos politiką, kaip apibrėžta Tarybos rekomendacijoje 2003/54/EB ir Direktyvoje 95/59, siekiant pagerinti kovą su piktnaudžiavimu tabaku.
Pakeitimas
16
Pasiūlymas dėl direktyvos - iš dalies keičiantis aktas
3 straipsnio 5 punktas
Direktyva 95/59/EB
16 straipsnio 1 dalis
Komisijos siūlomas tekstas
Pakeitimas
1. Specifinis akcizo komponentas neturi būti mažesnis kaip 10 % arba didesnis kaip 75% visos mokesčių sumos, kuri skaičiuojama susumavus:
1. Nuo 2012 m. sausio 1 d. specialus akcizo komponentas neturi būti mažesnis kaip 10 proc. arba didesnis kaip 55 proc. visos mokesčių sumos, kuri skaičiuojama susumavus:
(a) specifinį akcizą;
(a) specifinį akcizą;
(b) proporcinį akcizą ir pridėtinės vertės mokestį, taikomą vidutinei svertinei mažmeninei pardavimo kainai.
(b) proporcinį akcizą ir pridėtinės vertės mokestį, taikomą vidutinei svertinei mažmeninei pardavimo kainai.
Vidutinė svertinė mažmeninė pardavimo kaina nustatoma kiekvienų metų sausio 1 d. pagal n-1 metus, remiantis bendru vartojimui išleistu kiekiu ir kainomis, įskaitant visus mokesčius.
Vidutinė svertinė mažmeninė pardavimo kaina nustatoma kiekvienų metų sausio 1 d. pagal n-1 metus, remiantis bendru vartojimui išleistu kiekiu ir kainomis, įskaitant visus mokesčius.
1a. Nuo 2014 m. sausio 1 d. specialus akcizo komponentas negali būti mažesnis kaip 10 proc. arba didesnis kaip 60 proc. visos mokesčių sumos, kuri skaičiuojama susumavus:
(a) specifinį akcizą; bei
(b) proporcinį akcizą ir pridėtinės vertės mokestį, taikomą vidutinei svertinei mažmeninei pardavimo kainai.
Vidutinė svertinė mažmeninė pardavimo kaina nustatoma kiekvienų metų sausio 1 d. pagal n-1 metus, remiantis bendru vartojimui išleistu kiekiu ir kainomis, įskaitant visus mokesčius.
Pagrindimas
Nustačius minimalų ir maksimalų specialaus akcizo komponento dydį (atitinkamai 10 proc. ir 55 proc. visos mokesčių sumos), galima pasiekti du tikslus: 1) saikingą akcizų struktūros konvergenciją; ir 2) ir toliau taikyti dviejų dalių akcizą visose valstybėse narėse ir išvengti konkurencijos tarp cigarečių gamintojų pokyčių.
AIŠKINAMOJI DALIS
Komisijos pasiūlymo santrauka
Komisijos pasiūlymas teikiamas kaip šiuo metu galiojančių tabakui taikomų ES teisės aktų dėl akcizo pakeitimas. Direktyvos projekte numatoma iki 2014 m. laipsniškai didinti cigaretėms ir susmulkintam tabakui taikomą ES minimalų apmokestinimo lygį. Jame taip pat atnaujinamos įvairių tabako produktų rūšių apibrėžtys. Pasak Komisijos, šis pasiūlymas sumažins valstybių narių tabakui taikomų apmokestinimo lygių skirtumus ir padės išspręsti tabako kontrabandos ES problemą. Be to, šiuo pasiūlymu Komisija tikisi per ateinančius penkerius metus padėti sumažinti tabako vartojimą 10 proc.
Apibendrinant, Komisija siūlo:
– panaikinti populiariausių kainų kategorijos (angl. MPPC) koncepciją, kuri naudojama kaip rodiklis nustatant ES minimalius akcizus ir vertinant specifinio akcizo svarbą visai mokesčių sumai. Komisijos nuomone, populiariausių kainų kategorija kaip rodiklis nustatant minimalius tarifus neatitinka vidaus rinkos tikslų, nes sukelia valstybių narių tabako rinkų susiskaidymą;
– laipsniškai didinti cigaretėms taikomus minimalius apmokestinimo lygius laikantis vidaus rinkos tikslų ir atsižvelgiant į sveikatos problemas;
– leisti valstybėms narėms lanksčiau taikyti cigaretėms specifinius ir minimalius akcizus . Pasak Komisijos, būtų pageidautina, kad akcizų struktūra būtų šiek tiek nuosekli, siekiant išvengti padėties, kai vienoje valstybėje narėje akcizai yra tik specifiniai, o kaimyninėje valstybėje narėje – tik ad valorem , nes esant tokiai padėčiai iš pirmosios valstybės narės į antrąją per sieną plūstų aukščiausios kokybės cigarečių srautai, o pigiausių rūšių – priešinga kryptimi. Todėl siūloma išplėsti visų mokesčių sumos ribas nuo 5–55 proc. iki 10–75 proc.;
– laipsniškai suderinti susmulkintam rūkomajam tabakui, kuris skirtas cigaretėms sukti, taikomus minimalius tarifus su cigaretėms taikomais tarifais;
– atsižvelgiant į infliaciją patikslinti minimalų apmokestinimą, taikomą tabako produktams, išskyrus cigaretes ir susmulkintą rūkomąjį tabaką, kuris skirtas cigaretėms sukti . Komisija apskaičiavo, kad infliacija buvo apie 2 proc. per metus arba 8 proc. per visą laikotarpį. Taikant tokį procentą minimalioms specifinėms sumoms ir apvalinant iki sveiko skaičiaus, gaunama 12 EUR suma už cigarus ir cigariles ir 22 EUR – už kitas rūkomojo tabako rūšis;
– iš dalies pakeisti esamas cigarečių, cigarų ir kitų rūkomojo tabako rūšių apibrėžtis.
Nuomonės referento vertinimas ir rekomendacijos
Nors ir pripažįsta, kad būtina siekti teisėtų su sveikata susijusių tikslų visose ES intervencijos srityse, nuomonės referentas nori pabrėžti, kad rengiant teisės aktus akcizų srityje svarbu atsižvelgti ir į kitus taip pat teisėtus Europos Sąjungos tikslus. Darant bet kokį ES teisės aktų pakeitimą šioje srityje reikia atsižvelgti į padėtį, susidariusią kiekvienos rūšies tabako produktų sektoriuje, ir tai turėtų prisidėti prie tabako reklamos draudimo ir švietimo kampanijų. Taip pat turi būti atsižvelgiama į būtinybę kovoti su kontrabanda iš trečiųjų šalių ir organizuotu nusikalstamumu, Šengeno erdvės plėtrą ir būtinybę išplėsti euro zoną.
O dėl cigarečių nuomonės referentas palaiko Komisijos nuomonę, kad tvarka turėtų būti supaprastinta. Todėl nuomonės referentas siūlo labai supaprastinti akcizų struktūrą siekiant toliau nurodytų tikslų:
– sukurti neutralias sąlygas gamintojams konkuruoti;
– sumažinti tabako rinkų susiskaidymą;
– užtikrinti vienodas sąlygas visoms valstybėms narėms;
– pabrėžti su sveikata susijusius tikslus ir
– paskutinis, bet ne mažiau svarbus tikslas – siekti makroekonomikos tikslų, ypač su infliacija susijusių tikslų.
Be to, nustatant minimalius akcizų reikalavimus turėtų būti atsižvelgiama į ES tabako augintojų ir tabako pramonės interesus.
Todėl visiems produktams ir visoms valstybėms narėms taikomas minimalus akcizas turėtų būti išreiškiamas tik kaip specifinė sudedamoji dalis, kuria apmokestinamas kiekvienas produkto vienetas iki 2014 m. sausio 1 d. Nuo tos dienos turi būti panaikinti minimalūs akcizų tarifai, išreikšti mažmeninės pardavimo kainos procentine dalimi. Visiems produktams ir visoms valstybėms narėms bus taikomas tik vienas minimalus akcizas.
Kalbant apie cigaretes valstybėms narėms, kuriose iki 2009 m. sausio 1 d. taikomas akcizas mažmeninės pardavimo kainos kategorijoje yra didesnis nei 64 EUR, nebus leidžiama jį sumažinti. Norint sušvelninti kainos didėjimą didelius mokesčius taikančiose šalyse ir skatinti konvergenciją, nuomonės referentas siūlo, kad akcizą ir toliau turėtų sudaryti dvi sudedamosios dalys, o didžiausias ad valorem dalies lygis neturėtų būti didesnis kaip 55 proc. mažmeninės pardavimo kainos. Dėl tos pačios priežasties mažiausias akcizo tarifas (jei jis yra nustatytas) negali būti didesnis nei 100 proc. vidutinės svertinės mažmeninės pardavimo kainos.
Toliau pateikiama nuomonės referento pasiūlymo dėl minimalaus akcizo, taikytino nuo 2014 m. sausio 1 d. visiems tai pačiai produkto kategorijai priklausantiems produktams ir visoms valstybėms narėms, santrauka:
cigaretės:
64 EUR už 1000 cigarečių;
susmulkintas rūkomasis tabakas, kuris skirtas cigaretėms sukti:
43 EUR už kilogramą, arba 12 proc. didesnis nei 2010 m. sausio 1 d. lygis.
Nuo 2010 m. sausio 1 d.
cigarai arba cigarilės:
12 EUR už 1000 vienetų arba kilogramą, bet ne daugiau kaip 130 proc. 2010 m. sausio 1 d. nacionalinio lygio iki 2014 m. sausio 1 d.;
rūkomasis tabakas, išskyrus susmulkintą rūkomąjį tabaką, kuris skirtas cigaretėms sukti:
22 EUR už kilogramą.
Be to, nuomonės referentas siūlo nepritarti cigarų ir cigarilių apibrėžčių pakeitimui, nes nėra įsitikinęs, kad produkto apmokestinimas turėtų remtis tabako produkto matoma išore, o ne jo tikrąja sudėtimi.
PROCEDŪRA
Pavadinimas
Apdorotam tabakui taikomų akcizų struktūra ir tarifai
Nuorodos
COM(2008)0459 – C6-0311/2008 – 2008/0150(CNS)
Konsultacijos su EP data
11.9.2008
Atsakingas komitetas
Paskelbimo plenariniame posėdyje data
ECON
23.9.2008
Nuomonę teikiantis (-ys) komitetas (-ai)
Paskelbimo plenariniame posėdyje data
ENVI
23.9.2008
Nuomonė nepareikšta
Nutarimo data
ENVI
10.9.2008
Pranešėjas(-ai)
Paskyrimo data
Zsolt László Becsey
24.9.2008
Svarstymas komitete
5.11.2008
2.12.2008
20.1.2009
Priėmimo data
2.3.2009
Galutinio balsavimo rezultatai
+:
–:
0:
16
2
9
Posėdyje per galutinį balsavimą dalyvavę nariai
Mariela Velichkova Baeva, Paolo Bartolozzi, Zsolt László Becsey, Pervenche Berès, Sharon Bowles, Manuel António dos Santos, Elisa Ferreira, José Manuel García-Margallo y Marfil, Jean-Paul Gauzès, Donata Gottardi, Gunnar Hökmark, Karsten Friedrich Hoppenstedt, Sophia in ‘t Veld, Gay Mitchell, Sirpa Pietikäinen, John Purvis, Eoin Ryan, Antolín Sánchez Presedo, Olle Schmidt, Margarita Starkevičiūtė
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Mia De Vits, Harald Ettl, Werner Langen, Klaus-Heiner Lehne, Gianni Pittella
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Françoise Castex, Hans-Peter Mayer
