Visuomenė turi žinoti apie svarbų Europos ombudsmeno vaidmenį
Ombudsmenas
2009-11-12 - 13:22
Ketvirtadienį priimtoje rezoliucijoje europarlamentarai ragina geriau informuoti visuomenę apie Europos ombudsmeno veiklą, taip pat reiškia susirūpinimą dėl to, kad dažnai skundžiamasi dėl ES institucijų neskaidrumo.
Pernai Europos ombudsmenas gavo 3406 skundus (užpernai 3211). 802 iš jų buvo pripažinti patenkančiais į Ombudsmeno kompetenciją (užpernai tokių buvo 870). Dauguma (66 proc.) iš pernai Ombusdmeno pradėtų tyrimų susiję su Europos Komisijos veikla. 355 atvejais pažeidimų nebuvo rasta, o 129 atvejais institucijos pačios išsprendė problemą.
EP apgailestauja, jog 36 proc. pernai Ombudsmeno pradėtų tyrimų buvo dėl skaidrumo trūkumo, įskaitant atsisakymą pateikti informaciją ar dokumentus. Europarlamentarai pažymi, jog skaidrus ES reikalų administravimas yra labai svarbus stiprinant piliečių pasitikėjimą ES.
Kiekviena ES institucija šiuo metu turi atskirą tinklalapį, kurioje piliečiai gali pateikti skundus. Paprastumo dėlei EP nariai ragina sukurti bendrą tinklalapį, kuris nukreiptų piliečių skundus į atsakingą instituciją.
Europos ombudsmeną išrenka EP savo kadencijos pradžioje. Dabartinis Europos ombudsmenas yra graikas Nikiforos Diamandouros. Šiuo metu pradėta naujo Ombudsmeno rinkimo procedūra. Trys kandidatai juo tapti yra N. Diamandouros taip pat Vittorio Bottoli (italas) bei Pierre-Yves Monette (belgas). Parlamentas numato slaptai balsuoti dėl naujojo Ombusdmeno kitų metų sausį.
Chrysoula PALIADELI (S&amp;D, GR).
Dėl metinio pranešimo apie Europos ombudsmeno 2008 m. veiklą (A7-0020/2009).
Iniciatyva.
Svarstymas ir balsavimas: 2009-11-12 20091110IPR64192 Europos ombudsmeno tinklalapis
LT
1
LINK
http://www.ombudsman.europa.eu/home.faces
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
