Biudžeto komiteto pirmininkas Alain Lamassoure – „viena įtakingiausių asmenybių Europos Parlamente“
Institucijos
2009-10-15 - 09:21
Biudžeto komiteto pirmininkas Alain Lamassoure – „viena įtakingiausių asmenybių EP“ Europos Parlamentas netrukus balsuos dėl ateinančių metų biudžeto. Kas jis, prie EP Biudžeto komiteto vairo stojęs buvęs Prancūzijos finansų ir Europos reikalų ministras Alain Lamassoure? Pasak draugų ir kolegų, tai patikimas, sunkiai dirbantis, neišmanymo nepakenčiantis ir jautrus žmogus. Susipažinkite su naujuoju Biudžeto komiteto pirmininku, griežtai skiriančiu viešąjį gyvenimą ir asmeninę erdvę.
Patikimas ir darbštus, tolerantiškas ir jautrus – tokie epitetai apie Alain Lamassoure skamba iš bendražygių ir kolegų lūpų.
Už „šalto“ žmogaus fasado – jautri asmenybė
„Tai labai įvairiapusiškas žmogus. Kai kam jis gali pasirodyti ne tik itin kompetentinga, bet ir šiek tiek „šalta“ ir technokratiška asmenybe. Iš tiesų jis yra labai jautrus, dėmesingas ir ištikimas draugas, kartais juokingas ir turintis ypatingą fantaziją“, – pasakoja artimas Lamassoure draugas Jean-Pierre Dalouède.
Jis teigia, kad naujasis Biudžeto komiteto pirmininkas yra „itin tolerantiškas ir diskusijų metu visad atsižvelgiantis į kitos pusės nuomonę“, tačiau nepakenčia savo darbo neišmanančių žmonių ir griežtai vertina racionalios ekonominės politikos stoką, kartais pastebimą Prancūzijoje.
Patikimas, darbštus ir įtakingas
Ispanas Íñigo Méndez de Vigo (Europos liaudies partija) kartu su Lamassoure dirbo Europos Parlamento Konstitucinių reikalų komitete: „Tai patikimas ir darbštus žmogus. Viena įtakingiausių asmenybių Europos Parlamente, bent jau Europos liaudies partijos gretose.“
De Vigo prisimena 2001 metus, kai Europos Parlamente buvo svarstoma, ką paskirti pranešėju kompetencijų tarp Europos Sąjungos ir valstybių narių pasidalijimo klausimu.
„Nepaisant to, kad pranešimas turėjo atitekti kitai frakcijai, visi koordinatoriai sutiko paskirti Lamassoure, kadangi, jų žodžiais tariant, geriausia kandidatūra yra svarbiau nei politinė priklausomybė.“
Prancūzijos ambasadorius Bulgarijoje Etienne de Poncins buvo Lamassoure patarėjas šiam einant ministro Europos reikalams pareigas. Pasak jo, Lamassoure yra visuomet tiki tuo, ką daro, gerai išmano europinius reikalus ir sugeba išaiškinti sudėtingus dalykus apie juos nieko nežinantiems žmonėms.
Asmeninė erdvė – ne politiniam kapitalui kaupti
Pasak Daulouède, Lamassoure „yra itin kuklus: jam labai sunku, netgi nepakeliama viešai kalbėti apie asmeninį gyvenimą; jis mano, kad žmonėms jis įdomesnis savo idėjomis nei tuo, kas vyksta jo privačioje erdvėje.“
Jo teigimu, Lamassoure nejauku būti „politinio spektaklio“ dalimi, o tokia jo laikysena kartais galėjo kenkti jo kaip politiko įvaizdžiui, gal net jo karjerai apskritai.“
ES finansavimo modelio peržiūra
„Jis bus pragmatiškas vadovas, aiškiai suprantantis milžiniškas Lisabonos sutarties pasekmes Europos Parlamentui. Po jos ratifikavimo Biudžeto komitetas užims labai svarbias pozicijas, spręs dėl viso biudžeto, o Pirmininko vaidmuo bus itin reikšmingas Europos Parlamentui. Būsime saugiose Lamassoure rankose“, – kalba Méndez de Vigo.
Anot politiko, Lamassoure savo dėmesį skirst dabartinės ES šalių įnašais paremtos finansavimo sistemos alternatyvų paieškoms.
Alain Lamassoure:
Keletas faktų:
Nacionalinės Asamblėjos deputatas (1986–1993 m.)
Ministras Europos reikalams (1993–1995 m.)
Finansų ministras ir atstovas ryšiams su žiniasklaida (1995–1997 m.)
Europos Parlamento narys (1989–1993 m. ir nuo 1999 m.)
Anglet miesto meras (1999–2000)
EP Biudžeto kontrolės komiteto pirmininkas (1992–1993 m.)
Europos Parlamento atstovas Europos konvente (2002–2003 m.)
EP Biudžeto komiteto pirmininkas (nuo 2009 m.)
20091009STO62246 Biudžeto komiteto pirmininkas A. Lamassoure Alain Lamassoure veikla ankstesnėse kadencijose A. Lamassoure pasisako už supaprastintą ES biudžetą Biudžeto komitetas Europarlamentaras Íñigo Méndez de Vigo Biudžetas: visi straipsniai Nuotraukų galerija
LT
1
PHOTO
20091012PHT62306.jpg
LT
2
LINK
/members/expert/alphaOrder/view.do;jsessionid=4C0D62DC8104A893F0DD4EE332D72E40.node1?language=LT&id=1204
LT
3
LINK
/members/archive/term5/view.do?language=LT&id=1204
LT
5
LINK
/activities/committees/homeCom.do;jsessionid=788A7781713983E5E0A76FACD16BB198.node2?language=LT&body=BUDG
LT
6
LINK
/members/expert/alphaOrder/view.do;jsessionid=D64989D41E194598E173C86C75EDBD6F.node1?language=LT&id=1873
LT
7
LINK
/news/public/documents_par_theme/905/default_lt.htm
LT
8
LINK
http://www.flickr.com/photos/european_parliament/4011155233/sizes/o/
-//EP//TEXT IM-PRESS 20070323STO04518 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
