Europos Sąjungai tebereikia Konstitucijos, mano deputatai
Konstitucija
2006-01-19 - 13:59
Europos Konstitucijos logotipas
Trečiadienį Parlamentas aptarė, o ketvirtadienį patvirtino ataskaitą, kurioje raginama iki 2009 m. patvirtinti Europos Konstituciją. Ataskaitai pritarė 385 deputatai, nepritarė 125, o susilaikė 51. Parlamentarų nuomone, įstojus Rumunijai ir Bulgarijai, tolesnė ES plėtra galima tik sutarus dėl naujos konstitucinės sąrangos.
Kaip žinia, praėjusiųjų metų vidurį Prancūzijos bei Olandijos gyventojai referendumuose atmetė Europos Konstitucijos projektą. Po to Europos Vadovų Taryba pasiūlė pradėti politikų bei visuomenės dialogą apie Europos ateitį. Šioje ataskaitoje siūloma nustatyti bendras šio dialogo temas bei „aiškius politinius tikslus“, taip pat suteikti Parlamentui esminį vaidmenį skatinant bei vystant šį dialogą. Deputatai siūlo sutelkti dėmesį į ES integracijos procesą, Sąjungos vaidmenį pasaulyje, Europos socialinį ir ekonominį modelį, taip pat saugumą ir gynybą. Parlamentas kviečia surengti keletą „parlamentinių forumų“ ES Konstitucijos tema dalyvaujant EP ir šalių parlamentų deputatams (pirmasis forumas bus surengtas šių metų gegužės 9 d.). Juose turėtų būti išklausyti ir Prancūzijos bei Olandijos parlamentų pasiūlymai, kaip galima būtų išspręsti susidariusią padėtį. Taip pat raginama surengti „piliečių forumus“ (šalių ir savivaldybių lygmeniu) būsimai ES konstitucinei sąrangai aptarti. Juose turėtų dalyvauti politinės partijos, darbdavių ir profsąjungų atstovai, taip pat nevyriausybinės organizacijos, akademinė bendruomenė bei žiniasklaida.
Deputatai siūlo pratęsti apmąstymų laikotarpį, o galutinį sprendimą dėl tolesnių veiksmų priimti 2007 m. antroje pusėje. Tačiau ataskaitoje raginama jau netrukus įgyvendinti kai kurias reformas, paminėtas Konstitucijos projekte: piliečių įstatymų iniciatyvos teisę, Tarybos įstatymų leidybos viešumą bei stipresnę šalių parlamentų teisę vertinti ES sprendimų tinkamumą. Kita vertus, deputatai nepritaria siūlymui taikyti konstitucines reformas tik toms šalims, kurios pritarė Europos Konstitucijos projektui.
Andrew Duff (ALDE, UK), Johannes Voggenhuber (Verts/ALE, AT)
A6-0414/2005
Dėl apmąstymų laikotarpio: debatų dėl ES vertinimo struktūra, temos ir pagrindai
Iniciatyvos procedūra. Svarstymas: 2006-01-18. Balsavimas: 2006-01-19
20060119STO04525
LT
1
PHOTO
20060111PHT04200.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
