22.3.2007
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Salvador Garriga Polledo
dėl švarios anglies technologijų
Pasiūlymas dėl Europos Parlamento rezoliucijos dėl švarios anglies technologijų
Europos Parlamentas ,
–
atsižvelgdamas į Komisijos pasiūlymą dėl strateginio energetikos politikos persvarstymo,
–
atsižvelgdamas į Komisijos komunikatą „Tausi elektros energijos gamyba deginant iškastinį kurą: siekis užtikrinti beveik teršalų neišskiriančią gamybą deginant anglį po 2020 m.“ (COM(2006)0843),
–
atsižvelgdamas į Reglamentą (EB) Nr.1407/2002,
–
atsižvelgdamas į Darbo tvarkos taisyklių 113 straipsnį,
A.
kadangi ES priklausomybė nuo išorinių energijos šaltinių viršija 40 proc., o 2030 m. bus padidėjusi iki 65 proc., o tai pagrindinė energetikos problema (tai parodė Ukrainos ir Baltarusijos krizės),
B.
kadangi racionali anglies gamyba padėtų užtikrinti energijos teikimo saugumą,
C.
kadangi anglies pramonės restruktūrizavimas turi ekonominį ir socialinį poveikį regionuose, kuriuose nėra kitų ekonominių ir užimtumo galimybių;
1.
džiaugiasi Komisijos komunikatu dėl švarios anglies technologijų;
2.
prašo Komisiją nustatyti aiškius su energijos tiekimo saugumu susijusius tikslus, kurie jau yra nustatyti kitose energetikos politikos srityse;
3.
prašo Komisiją įgyvendinti 12 švarios anglies technologijų demonstravimo projektų regionuose,
- kuriuose restruktūrizuojama anglies pramonė ir
- kurie po derybų dėl dabartinės finansinės perspektyvos (2007–2013) neteko Bendrijos finansavimo;
4.
pabrėžia, kad šie projektai nenaudingi, jei jie įgyvendinami vietovėse, kurios istoriškai nėra susijusios su anglimi arba kuriose naudojama importuota anglis.
