Pieno rinkos krizė: priežastys, pasekmės ir išeitys
Žemės ūkis
2009-09-10 - 17:45
Pieno krizė ūkininkus išgynė į Briuselio gatves Drastiškai sumažėjus pieno supirkimo kainoms, daugeliui Europos ūkininkų tenka kovoti už išlikimą. „Susidūrėme su didžiausios pastarųjų dešimtmečių pieno sektoriaus krize“, – sako EP Žemės ūkio komiteto pirmininkas Paolo De Castro. Ateinančią savaitę europarlamentarai balsuos dėl siūlymo pratęsti nugriebto pieno ir sviesto intervencinio supirkimo ir privataus sandėliavimo paramos laikotarpį. Žemės ūkio komitetas tokias pačias taisykles siūlo taikyti ir sūrio supirkimui.
Šis siūlymas – Europos Parlamento, priėmus Lisabonos sutartį žemės ūkio politikoje įgausiančio lygias galias su Taryba, signalas kitoms ES institucijoms, sako mūsų kalbintas EP Žemės ūkio komitetui vadovaujantis buvęs Italijos žemės ūkio ministro Paolo De Castro (Socialistai ir demokratai, Italija).
Kodėl kilo ši krizė?
Ji kilo dėl paklausos problemų, susijusių su tarptautinės ekonomikos padėtimi ir finansų krize. Be to, didieji rinkos žaidėjai, tokie kaip Kinija, gerokai sumažino importą. Turėdami tokį patį karvių skaičių ir vykdydami tą pačią politiką 2007 m. susidūrėme su visiškai priešinga problema – išpūstomis didelėmis kainomis.
Ką be pieno produktų supirkinėjimo dar galėtų nuveikti Europos Sąjunga?
Privalome stimuliuoti paklausą, galbūt tuomet šių metų pabaigoje ar 2010 m. pavasarį rinkoje atsiras teigiamų ženklų. Pieno miltelių kaina jau dabar išaugo penktadaliu.
Kai kurie žingsniai jau žengti, sakykime pieno programa mokyklose. Svarbios visos paklausą ir vartojimą didinančios iniciatyvos.
Siekdama sumažinti kainų svyravimus ES turėtų įvesti draudimo sistemą – „apsauginį tinklą“ ūkininkams, kuris būtų bendrai finansuojamas iš ES, valstybių narių ir pačių ūkininkų kišenių.
Ar maisto produktų importas kelia grėsmę ES ūkininkams?
Neturime galvoti apie protekcionizmą. Stipresnis Europos žemės ūkis turės didesnes eksporto galimybes. Vis dėlto turime būti tikri, kad iš užsienio atvežami produktai pagaminti laikantis taisyklių, kurios taikomos Europos ūkininkams. Turiu galvoje aplinkosaugos, gyvūnų gerovės, klimato kaitos stabdymo ir kitus reikalavimus.
Naujoji Zelandija ir kai kurios kitos šalys mąsto didinti paklausą naudodamos pieną biokuro gamybai...
Asmeniškai aš nepritariu maisto naudojimui energijos gamybai. Esant dideliam poreikiui pasaulyje Europa privalo gaminti maisto produktus. Svarbu ne mažinti gamybą, o išmaitinti pasaulį.
Daugeliui Afrikos šalių kelia nerimą galimybės ateityje užsiauginti maisto, kadangi, kaip rodo naujausia FAO ataskaita, 45 mln. hektarų jų žemių supirkusios Japonija, Pietų Korėja ir Kinija jose planuoja auginti kuro gamybai skirtus augalus.
Kodėl mažos supirkimo kainos neturi įtakos pieno kainai parduotuvėje?
Ūkininkai neturi įtakos rinkoje, kurioje dominuoja platintojai, prekybos centrai. Ūkininkams burtis padėtų nauji instrumentai, ne tik kooperatyvai ir gamintojų asociacijos. Sustiprinę kontrolę taip pat sumažintume spekuliaciją, nors tai nėra esminė problema.
20090904STO60247 Komisija siūlo pieno rinkos stabilizavimo priemones ES pieno tiekimo mokykloms programa „Pienas vaikams“ Maisto prekių kainų praraja: kur dingsta pinigai? FAO įspėjimai dėl žemės supirkinėjimo [EN]
LT
1
EUROPARL-TV
http://europarltv.europa.eu/swf/EmbedPlayer.swf?vid=dbcc1217-dda9-41fe-9d33-ba8221397037&cid=0c8dedcf-1098-46c9-9b85-6f2b0f0b120d&lang=lt&bitrate=512&loop=off&autoplay=off&startVolume=medium&showTitle=on&showBottom=on
LT
2
LINK
http://europa.eu/rapid/pressReleasesAction.do?reference=IP/09/1172&format=HTML&aged=0&language=LT&guiLanguage=en
LT
3
LINK
http://drinkitup.europa.eu/index.php?id=3&L=12
LT
5
LINK
http://www.fao.org/news/story/en/item/19974/icode/
-//EP//TEXT IM-PRESS 20090320STO52217 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
