KLAUSIMAS ŽODŽIU H-0211/10
Vyriausybės valandai 2010 Gegužės mėnesio sesijoje
pagal 116 Darbo tvarkos taisyklių straipsnį
pateikė
Ádám Kósa
Komisijai
Tema: Ekonomikos ir užimtumo srities gairės
Komisija ketina nustatyti mažiau su strategija „ES 2020“ susijusių gairių, nei buvo manyta anksčiau. Toks sprendimas grindžiamas tuo, kad jei gairių bus mažiau, jos bus geriau apibrėžtos ir tikslesnės, taip pat bus atsižvelgta į nesėkmes, kurių buvo patirta įgyvendinant Lisabonos strategiją. Mano nuomone, mažesnis skaičius gairių tikrai gali būti veiksmingesnis, bet tik tuo atveju, jei sugebėsime įvertinti ne tik laukiamą poveikį, bet ir nuspėti nepageidaujamas pasekmes ir tinkamai joms pasiruošti.
Ar Komisija, kartu su ekonomikos ir užimtumo gairėmis, taip pat ruošiasi pateikti valstybėms narėms konkrečius kriterijus? Kitaip tariant, ar Komisija ketina nustatyti tam tikras gaires, kuriomis remiantis būtų galima užkirsti kelią nepageidaujamam, bet galimam neigiamam poveikiui tam, kad pasekmės nebūtų labai skaudžios, visų pirma turint mintyje atskirų valstybių narių nacionalines ypatybes.
