6.7.2007
PASIŪLYMAS DĖL REZOLIUCIJOS
pateiktas uždavus klausimą, į kurį atsakoma žodžiu, B6‑0134/2007
pagal Darbo tvarkos taisyklių 108 straipsnio 5 dalį
pateikė Miroslav Ouzký, Georgs Andrejevs ir John Bowis
Aplinkos, visuomenės sveikatos ir maisto saugos komiteto vardu,
dėl veiksmų sprendžiant širdies ir kraujagyslių ligų problemą
Europos Parlamento rezoliucija dėl veiksmų sprendžiant širdies ir kraujagyslių ligų problemą
Europos Parlamentas ,
–
atsižvelgdamas į EB sutarties 152 straipsnį,
–
atsižvelgdamas į 2004 m. birželio 1–2 d. vykusio Užimtumo, socialinės politikos, sveikatos ir vartotojų reikalų tarybos posėdžio išvadas http://www.consilium.europa.eu/ueDocs/cms_Data/docs/pressData/en/lsa/80729.pdf ,
–
atsižvelgdamas į Komisijos pasiūlymą dėl Bendrijos veiksmų visuomenės sveikatos srityje programos 2007–2013 m. COM(2006) 234 galutinis. ,
–
atsižvelgdamas į Europos Parlamento rezoliuciją dėl 2006 m. Komisijos teisės aktų leidybos ir darbo programos, kurioje Komisija raginama „užtikrinti reikiamus tolesnius veiksmus dėl savo komunikatų dėl kovos su nutukimu, su širdies ir kraujagyslių ligomis, diabetu, vėžiu, protiniais sutrikimais ir ŽIV/AIDS“ P6_TA(2005)0524 . ,
–
atsižvelgdamas į Pasaulio sveikatos organizacijos „Europos neužkrečiamų ligų prevencijos ir kontrolės strategiją“ EUR/RC56/R2. ,
–
atsižvelgdamas į JT IV pasaulinės konferencijos moterų klausimais Pekino deklaracijos ir Pekino veiksmų platformos išvadas ir strateginius tikslus dėl moterų ir sveikatos,
–
atsižvelgdamas į Europos gaires dėl širdies ir kraujagyslių ligų prevencijos Eur J Cardiovasc Prev Rehabil . 2003 gruodis;10 (1 priedas):S1-78. ,
–
atsižvelgdamas į 2005 m. birželio mėn. Liuksemburge vykusią konferenciją širdies sveikatos tema http://www.worldheartday.com/articulos/LuxembourgDeclaration.pdf ,
–
atsižvelgdamas į 2006 m. kovo mėn. konferenciją moterų širdies sveikatos tema http://www.cvhconference.org ,
–
atsižvelgdamas į ES pirmininkavusios Suomijos iniciatyvą dėl sveikatos klausimų įtraukimo į visas politikos sritis http://www.stm.fi/Resource.phx/eng/subjt/inter/eu2006/hiap/index.htx.i1153.pdf ,
–
atsižvelgdamas į Septintąją bendrąją mokslinių tyrimų programą COM (2006) 364 galutinis. ,
–
atsižvelgdamas į Darbo tvarkos taisyklių 108 straipsnio 5 dalį,
A.
kadangi pagal Europos širdies ir kraujagyslių ligų 2005 m. statistiką širdies ir kraujagyslių ligos yra dažniausia vyrų ir moterų Europos Sąjungoje mirties priežastis, nulėmusi 1,9 mln. mirties atvejų; kadangi moteris ir vyrus širdies ir kraujagyslių ligos veikia skirtingai; kadangi moterys dažniau nei vyrai miršta nuo insulto ar širdies infarkto; kadangi moterų širdies ir kraujagyslių ligos dažnai nėra tinkamai diagnozuojamos ir gydomos Tysimas „ Moterų ir mergaičių diskriminacija sveikatos apsaugos sektoriuje“, C politikos skyrius, PE 378.295 ,
B.
kadangi širdies ir kraujagyslių ligos yra beveik pusės – 42 proc. – visų mirties atvejų ES priežastis Ten pat . ,
C.
kadangi širdies ir kraujagyslių ligos yra antra pagrindinė ligų naštos (susirgimas ir mirtis) priežastis ES, sudaranti 18 proc. sveikatos apsaugos sąnaudų Ten pat ,
D.
kadangi išlaidos, susijusios su širdies ir kraujagyslių ligomis, ES siekia 169 mlrd. eurų, iš kurių 105 mlrd. eurų skiriami ligai gydyti, o 64 mlrd. eurų išleidžiami prarastam produktyvumui kompensuoti ir neoficialiai priežiūrai Ten pat . ,
E.
kadangi sveikata yra visapusiškos fizinės, psichinės ir socialinės gerovės būsena, o ne tik ligos ar silpnumo nebuvimas,
F.
kadangi dėl kintančios demografinės ES struktūros reikia, kad darbuotojai dirbtų ilgiau, o aukštas kraujo spaudimas bei širdies ir kraujagyslių ligos daro neigiamą įtaką darbo jėgai Aukštas kraujo spaudimas ir sveikatos politika, Kanavos, Őstergren, Weber ir kiti, 2007 m. ,
G.
kadangi pagal EBPO 2005 m. rodiklius Sveikatos apžvalga – EBPO 2005 m. rodikliai, 2005 m. lapkritis. „tik apie tris procentus dabartinių sveikatos apsaugos išlaidų yra skiriama prevencijos ir visuomenės sveikatos apsaugos programoms“,
H.
kadangi svarbiausi rizikos veiksniai, skatinantys širdies ir kraujagyslių ligų atsiradimą, yra aiškiai susiję su tabako ir alkoholio vartojimu, su visceralinių riebalų kiekio padidėjimu, kuris gali sukelti metabolinių sutrikimų, su dideliu gliukozės, lipidų ir cholesterolio kiekiu kraujyje ir su aukštu kraujo spaudimu,
I.
kadangi daugumos širdies ir kraujagyslių ligų galima būtų išvengti keičiant gyvenimo būdą ir anksti nustačius padidintos rizikos asmenų grupes bei teisingą diagnozę,
J.
kadangi Pasaulio sveikatos organizacija pripažįsta, kad „rentabiliausi visų gyventojų rizikos mažinimo metodai yra tarp visų gyventojų vykdomos intervencijos, kuriose derinamos veiksmingos politikos kryptys ir sveikatos apsaugą skatinančios politikos kryptys“ PSO informacinic pranešimas. Širdies ir kraujagyslių ligos: prevencija ir kontrolė. PSO, 2003 m. http://www.who.int/dietphysicalactivity/media/en/gsfs_cvd.pdf ,
K.
kadangi nėra konkrečios Europos širdies ir kraujagyslių ligų strategijos,
L.
kadangi 2006 m. kovo mėn. konferencijos moterų širdies sveikatos tema išvadose valstybės narės buvo raginamos priimti ES rekomendaciją dėl konkrečios ES širdies ir kraujagyslių sveikatos strategijos remiantis Komisijos pasiūlymu, apimančiu širdies ir kraujagyslių sveikatos skatinimą, priemones, kuriomis remiamos valstybių narių strategijos ir veiksmai, rizikos įvertinimo gaires, optimalius prevencijos metodus, gydymą, reabilitaciją, sveikatos tikrinimą ir vienų gydytojų mokymąsi iš kitų,
M.
kadangi širdies ir kraujagyslių ligų paplitimas, prevencija ir priežiūra valstybėse narėse yra labai skirtingi ir būtent ES turi sumažinti šią neatitiktį bei panaikinti atotrūkį,
N.
kadangi lytis yra esminis veiksnys, turintis įtakos širdies ir kraujagyslių ligų atsiradimui, diagnozavimui, gydymui ir prevencijai; kadangi sveikatos apsaugos sektoriuje nepakankamai dėmesio skiriama lyčiai, o tai turi neigiamos įtakos moterų širdies ir kraujagyslių ligų gydymui,
O.
kadangi kitoms svarbioms ligoms Europos Parlamentas skyrė didelį dėmesį 2006 m. paskelbus rašytinį pareiškimą dėl diabeto P6_DCL(2006)0001 ir pasiūlymą dėl rezoliucijos dėl krūties vėžio Europos Sąjungoje B6-0528/2006 , nors šiuo metu nėra dokumento dėl širdies ir kraujagyslių ligų, kurios yra pagrindinė mirties atvejų Europoje priežastis,
1.
ragina Komisiją siūlyti rekomendaciją dėl širdies ir kraujagyslių ligų, įskaitant aukštą kraujo spaudimą, ir dėl ankstyvo padidintos rizikos asmenų grupių nustatymo ir prevencijos strategijos Europoje, atsižvelgiant į lyčių skirtumus ir siekiant užtikrinti lyčių lygybę sveikatos apsaugos sektoriuje;
2.
ragina valstybes nares kurti ir stiprinti rizikos veiksnių kontrolės sistemas;
3.
ragina valstybes nares pritaikyti ar peržiūrėti savo nacionalines visuomenės sveikatos strategijas, įtraukti į jas sveikatos skatinimo, gyventojų ir ankstyvos rizikos valdymo strategijas širdies ir kraujagyslių sveikatos srityje, ir parengti poveikio sveikatai vertinimus, kad būtų galima nustatyti ligų naštą nacionalinėms sveikatos apsaugos sistemoms, atsižvelgiant į lyčių skirtumus ir siekiant užtikrinti lyčių lygybę sveikatos apsaugos sektoriuje;
4.
ragina valstybes nares parengti nacionalines širdies ir kraujagyslių ligų prevencijos gaires, įskaitant standartines pažangiosios patirties nustatant padidintos rizikos asmenų grupes gaires;
5.
ragina Komisiją ir valstybes nares susitarti dėl tikslų vykdant aukšto kraujo spaudimo patikrinimą ir kontrolę;
6.
ragina valstybes nares parengti ir įgyvendinti širdies ir kraujagyslių sveikatos skatinimo, ankstyvo padidintos rizikos grupių nustatymo ir prevencijos strategijas, kaip rentabiliausius metodus kovojant su širdies ir kraujagyslių ligomis;
7.
ragina valstybes nares skatinant širdies ir kraujagyslių sveikatą bei kuriant prevencijos strategijas taikyti visapusiškus metodus konsultuojantis su visomis suinteresuotomis šalimis;
8.
ragina valstybes nares toliau rengti savo veiksmų planus dėl su gyvenimo būdu susijusių sveikatos veiksnių siekiant skatinti sveikesnį gyvenimo būdą;
9.
ragina teikti nuolatinę finansinę paramą tolesniems moksliniams tyrimams siekiant užkirsti kelią širdies ir kraujagyslių ligoms ir skatinti širdies ir kraujagyslių sveikatą vietos, nacionaliniu ir Europos lygmenimis, įskaitant širdies ir kraujagyslių ligų rizikos veiksnių, paplitimo ir genetinių veiksnių tyrimus;
10.
ragina valstybes nares įgyvendinti visuomenės švietimo programas siekiant atkreipti dėmesį į rizikos veiksnius, susijusius su širdies ir kraujagyslių ligomis, ir programas sveikatos apsaugos specialistams, skirtas jų kvalifikacijai kelti;
11.
ragina valstybes nares nustatyti širdies ir kraujagyslių ligų paplitimą tarp gyventojų ir įvertinti savo nacionalines programas siekiant nustatyti lyginamuosius statistikos duomenis, kuriais remdamosi nacionalinėms sveikatos apsaugos įstaigos galėtų numatyti konkrečius tikslus įgyvendinant iškeltas iniciatyvas;
12.
ragina valstybes nares ir Komisiją remti naujausių Europos širdies ir kraujagyslių ligų prevencijos gairių, kurias parengė bendra Europos darbo grupė, įgyvendinimą;
13.
ragina Komisiją skatinti iniciatyvas ir bendradarbiavimą su suinteresuotomis šalimis, kurios siekia propaguoti širdies ir kraujagyslių sveikatą panaudodamos tolesnės tabako ir alkoholio vartojimo kontrolės ir tinkamesnės dietos bei fizinio aktyvumo priemones, padedančias išvengti nutukimo ir aukšto kraujo spaudimo bei su tuo susijusių komplikacijų;
14.
ragina Komisiją toliau įgyvendinti ankstesnes iniciatyvas dėl valstybių narių keitimosi patirtimi vykdant širdies ir kraujagyslių ligų prevenciją;
15.
ragina Komisiją remti nuolatinį visų suinteresuotų šalių, įtrauktų į širdies ir kraujagyslių ligų prevenciją, keitimąsi patirtimi, informacija ir duomenimis širdies ir kraujagyslių ligų sveikatos srityje;
16.
ragina Komisiją lengvinti duomenų palyginamumą skatinant kurti duomenų bazes, kuriose būtų fiksuojamas širdies ir kraujagyslių ligų paplitimas, mirtingumas, sergamumas ir rizikos veiksniai valstybėse narėse;
17.
ragina Komisiją parengti poveikio sveikatai vertinimus, kad būtų nustatyta širdies ir kraujagyslių ligų ir aukšto kraujo spaudimo įtaka Europos ekonominiam produktyvumui valstybėse narėse, atsižvelgiant į Tarybos išvadas dėl sveikatos klausimų įtraukimo į visas politikos sritis;
18.
pritaria Komisijos neseniai paskelbtam planui sukurti sveikatos apsaugos strategiją ir ragina Komisiją sutelkti dėmesį į tai, kad visiems europiečiams, nepaisant jų pilietybės, būtų užtikrinta ligų prevencijos, gydymo, diagnozės ir kontrolės galimybė;
19.
ragina Komisiją atkreipti valstybių narių dėmesį į esamas širdies ir kraujagyslių ligų ir aukšto kraujo spaudimo tikrinimo ir prevencijos metodų, taip pat tolesnių širdies ir kraujagyslių ligų tyrimų finansavimo galimybes, pavyzdžiui, į Septintąją bendrąją mokslinių tyrimų programą, struktūrinius fondus ir Europos plėtros fondą;
20.
paveda Pirmininkui perduoti šią rezoliuciją Tarybai, Komisijai ir valstybių narių parlamentams.
