Europos Parlamente iškilmingai paminėtas Berlyno sienos griuvimo dvidešimtmetis
Institucijos
2009-11-11 - 17:17
„Komunizmą nuvertė paprasti žmonės [...], niekada nepasidavę priespaudai. Vienintelis jų ginklas prieš tankus buvo stipri širdis ir nepalaužiamas pasiryžimas“, – teigė Europos Parlamento pirmininkas J. Buzek iškilmingame EP posėdyje, trečiadienį surengtame Berlyno sienos griuvimo dvidešimtmečio proga. Jame kalbėjo ir buvęs Čekijos prezidentas bei kovotojas už žmogaus teises Václav Havel.
Pažymėjęs, jog demokratinė politinė kultūra negali būti sukurta per naktį, V. Havel ragino parodyti solidarumą su tais, kurie patiria totalitarinius ar autoritarinius režimus visame pasaulyje. „Ekonominiai ar kitokie siauri interesai neturi kliudyti tokiam solidarumui“, – pridūrė kalbėtojas.
Kalbėdamas apie nacionalinį ir europinį suverenumą, V. Havel išreiškė įsitikinimą, kad jie turi papildyti vienas kitą. Priminęs, jog dauguma neseniai įvykusių karų kilo tarp nacionalinių valstybių, kalbėtojas teigė, jog praktinis šalių bendradarbiavimas leidžia „pažaboti nacionalinius demonus“. Jis vylėsi, kad taikus ir neprievartinis Europos šalių vienijimasis taps tapti geru pavyzdžiu kitiems pasaulio regionams.
Prelegentas ragino „atsisakyti pelno bet kuria kaina kulto“ ir sustiprinti dėmesį dvasiniam pagrindui bei vertybėms, taip pat labiau atsižvelgti į aplinkosaugą ir taupyti energiją. „Valstybės sėkmė [turėtų būti] matuojama ne vartojimo augimu, o jo mažinimu“, – kalbėjo V. Havel.
Svečias kritikavo tendenciją neigiamai kalbėti apie ES kaip apie Briuselyje esančius „juos“, priminęs, jog visos šalys yra Sąjungos narės. „Mes visi esame vienoje valtyje, ir ši valtis plaukia gera kryptimi“, – pridūrė kalbėtojas. Jis ragino dar labiau išplėsti EP galias, „nes tai vienintelė tiesiogiai visų europiečių renkama institucija“, taip pat sukurti dar vieną instituciją iš ES šalių parlamentarų – po vienodą skaičių iš kiekvienos šalies. Tuo tarpu ES Tarybos statusą, V. Havel nuomone, reikėtų persvarstyti, o vadovauti jos struktūrai turėtų vienas žmogus. Kalbėtojas taip pat siūlė Europos Sąjungai apsibrėžti aiškias savo ribas.
Trečiadienio popietę EP pirmininkas J. Buzek kartu su V. Havel Parlamento rūmuose taip pat atidarė nuotraukų parodą „1989-2009: Europa, viena ir laisva“. Tuo tarpu rytą aštuoniasdešimt devyni jauni žmonės, gimę 1989 m. lapkričio 9 d., tarp jų – ir du lietuviai, dalyvavo debatuose su EP pirmininku ir vicepirmininkais, pavadintuose „Ką man reiškia Europa?“.
Minėjimas: 2009-11-11 20091110IPR64179 Demokratinių pokyčių dvidešimtmečiui skirtas EP tinklalapis Bendras ES institucijų tinklalapis šia tema V. Havel kalbos vertimas į anglų k., 32:24
LT
1
LINK
/parliament/public/staticDisplay.do;jsessionid=8FC6FF7B5799783F82370F2EAF2EC795.node1?language=LT&id=163
LT
2
LINK
http://www.europa1989-2009.eu/intro.htm
LT
3
MULTIMEDIA
20091111MLT64302.asf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
