KLAUSIMAS ŽODŽIU SU DEBATAIS O-0075/05
pagal 108 Darbo tvarkos taisyklių straipsnį
pateikė
Alexander Alvaro
ir
Sophia in 't Veld
ALDE vardu
Komisijai
Tema: JAV valdžios institucijų sudaryto žmonių, kuriems neleidžiama skristi, sąrašo (angl. no-fly list)/ keleivių pavardžių registravimo (angl. Passenger Name Records, PNR)
Ar Komisija, atsižvelgdama į pastaruosius incidentus, kai buvo naudojami JAV administracijos sudarytais žmonių, kuriems neleidžiama skristi, sąrašais, ragins JAV valdžios institucijas leisti susipažinti Komisijai ir valstybių narių atitinkamoms valdžios institucijoms su visa informacija apie ES piliečius, kurie, siekiant užtikrinti saugų susisiekimą ir veiksmingai apsisaugoti nuo teroristų išpuolių, yra įtraukti į šiuos sąrašus?
Ar Komisija tirs, ar šie veiksmai nesuteikia JAV galimybės apeiti keleivių pavardžių registravimo (PNR) susitarimą (pvz., panaudojant išankstinės informacijos apie keleivius sistemų (angl. APIS) duomenis)?
Ar Komisija žino, kokią sistemą naudodamos ir kokius duomenis apie keleivius KLM oro linijos perdavė Mexico oro linijoms ir kokiu pagrindu pastarosios vėliau šiuos duomenis perdavė JAV valdžios institucijoms?
Ar gali Komisija užtikrinti, kad informaciją apie KLM oro linijomis skrendančius keleivius JAV valdžios institucijos neišrinko tiesiai iš Europos kompiuterizuotų išankstinių užsakymų sistemų (angl. CRS)?
Kokiomis teisinėmis priemonėmis piliečiai gali naudotis duomenų perdavimo piktnaudžiaujant išankstinės informacijos apie keleivius sistemomis (APIS) atvejais? Ar vadovaujantis Direktyva 95/46/EB tokios priemonės yra pakankamos?
Kada Komisija ketina parengti bendrąją metinę apžvalgą?
OL L 281, 1995 11 23, p. 31.