Europos Parlamentas siūlo veiksmingiau užtikrinti gyvūnų gerovę
Žemės ūkis
Plenarinė sesija
2010-05-05 - 16:24
Trečiadienį Europos Parlamento priimtoje rezoliucijoje siūloma teisės aktais sukurti bendrus ES gyvūnų gerovės standartus, įtraukti šį aspektą į kitas Sąjungos politikos sritis, griežtinti gyvūnų gerovės tikrinimą ir numatyti veiksmingas nuobaudas už jos pažeidimus.
Europarlamentarai pažymi, jog mėsinių gyvūnų gerovė – nuo jų veisimo iki paskerdimo – turi įtakos ir iš jų gaunamų maisto produktų kokybei. Jie siūlo „Europos ūkininkams kompensuoti daugiau gamybos išlaidų, susijusių su aukštesniais gyvūnų gerovės standartais“, taip pat sukurti Europos informacijos apie gyvūnų gerovę centrų tinklą, skirtą visuomenės informavimui ir švietimui.
EP narių nuomone, importuojami produktai turi atitikti tuos pačius gyvūnų gerovės reikalavimus, kurie taikomi Europos ūkininkams. Jie taip pat ragina užtikrinti, kad būtų paisoma 2012 m. įsigaliosiančio draudimo auginti vištas dedekles nepagerintuose narvuose. Parlamentas pažymi pažangą įgyvendinant 2006 m. ES priimtą draudimą šerti gyvūnus antibiotikais. Savo ruožtu europarlamentarai ragina itin daug dėmesio skirti palydovinės sistemos, skirtos stebėti gyvūnų gabenimą, sukūrimui.
Esamas penkiametis ES gyvūnų gerovės veiksmų planas baigia galioti šiemet, o naujasis planas numatomas 2011-2015 metams. Europarlamentarai ragina Europos Komisiją ne vėliau kaip 2014 m. pasiūlyti bendrą ES teisės aktą, numatantį gyvūnų gerovės standartus. Iki tol svarbu užtikrinti, kad būtų įgyvendintos esamos šios srities taisyklės, pažymi EP.
Iniciatyva. Svarstyta: 2010-04-19. Balsavimas: 2010-05-05 20100504IPR74097 Apie ES veiksmus gyvūnų gerovės srityje (anglų k.)
LT
1
LINK
http://ec.europa.eu/food/animal/index_en.htm
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
