KLAUSIMAS ŽODŽIU SU DEBATAIS O-0130/09
pagal 115 Darbo tvarkos taisyklių straipsnį
pateikė
Marielle De Sarnez
, Baroness
Sarah Ludford
,
Nathalie Griesbeck
ir
Sonia Alfano
ALDE vardu
Komisijai
Tema: Prieglobsčio prašiusių Afganistano piliečių išsiuntimas
2009 m. spalio 20 d. Prancūzijos ir Jungtinės Karalystės bendrai nuomojamu lėktuvu į Kabulą buvo išsiųsti trys Afganistano piliečiai iš Prancūzijos ir dvidešimt keturi – iš Jungtinės Karalystės.
Ar Komisija mano, kad Afganistanas saugi šalis?
Ar Komisija sutinka, kad, jei Afganistanas negali būti laikomas saugia šalimi, išsiunčiant šiuo skrydžiu buvo pažeistas Ženevos konvencijos 33 straipsnis dėl negrąžinimo principo?
Ar Komisija mano, kad bendras Prancūzijos ir Jungtinės Karalystės išsiuntimas gali būti laikomas kolektyviniu išsiuntimu?
Ar Komisija sutinka, kad tai, jog kiekvienas prieglobsčio prašymas turi būti nagrinėjamas atskirai atsižvelgiant į jo ypatybes, yra išankstinė kiekvieno bendro skrydžio organizavimo sąlyga?
