Klausimas, į kurį atsakoma žodžiu, Nr. O-0078/2010
Komisijai
Darbo tvarkos taisyklių 115 straipsnis
Sylvie Goulard
ALDE frakcijos vardu Tema: Kredito reitingų agentūros
Nors reglamentu (EB) Nr. 1060/2009 dėl kredito reitingų agentūrų buvo padarytas teigiamas indėlis kuriant priežiūros bazę, o ypač numatant tam tikras taisykles susijusias su skaidrumu ir interesų konfliktu, kredito reitingų agentūrų vaidmuo dabartinės krizės metu sukėlė daug kritikos ir iškėlė klausimą, ar dabartinių susitarimų pakanka norint užtikrinti tinkamą finansų rinkų funkcionavimą.
1. Ar Komisija mano, kad siekiant išvengti galimų bet kokios rūšies interesų konfliktų, dabartiniu reglamentu yra užtikrinama pakankama kredito reitingų agentūrų nepriklausomybė nuo finansų rinkos veikėjų? Jeigu ne, kaip Komisija ketina spręsti šią problemą?
2. Ar Komisija mano, kad reitingai, ypač taikomi valstybių išleistiems vertybiniams popieriams, yra objektyvūs, savalaikiai ir atitinkami? Jeigu ne, kokių priemonių ketina imtis Komisija siekiant spręsti šį klausimą?
3. Ar Komisija mano, kad kredito reitingų agentūrų sektorius yra per daug koncentruotas ir jame trūksta konkurencijos? Kaip būtų galima gerinti padėtį? Kaip Komisija objektyvumo, atskaitingumo ir atsakomybės požiūriu vertina tai, kad kredito reitingų agentūrų rinkoje dominuoja ne ES šalių agentūros?
OL L 302, 2009 11 17, p .1