Klausimas Nr. H-0437/2010
Komisijai
2010 m. rugsėjo II mėn. sesija
Darbo tvarkos taisyklių 116 straipsnis
Judith A. Merkies
(S&D) Tema: Būsimi ES mokslinių tyrimų ir inovacijų veiksmai sveiko senėjimo ir žaliavų srityse
ES pripažįstama, jog būtina skubiai spręsti dideles socialines problemas: kovoti su klimato kaita ieškant tvarių energijos šaltinių, spręsti su demografiniais pokyčiais, pvz., visuomenės senėjimu, susijusius uždavinius ir patenkinti išteklių, kurių nuolat mažėja, poreikį. Kad praktiškai darytume tai, ką skelbiame, turime įgyvendinti plačiu mastu remiamą politiką, kuri būtų tinkamai finansuojama. Kai būtinybė spręsti minėtuosius klausimus tik didėja ir tam skiriama vis mažiau lėšų, atsižvelgdama į 2020 m. Europos strategiją, 8-osios bendrosios programos rengimą ir būsimą Komunikatą dėl Inovacijų Sąjungos kūrimo noriu Komisijos narei M. Geoghegan-Quinn pateikti du klausimus: Sveiką senėjimą Komisija paskelbė pagrindiniu prioritetu. Kada galima tikėtis gauti išsamų ir konkretų politinį pasiūlymą šiuo klausimu ir kaip šio tikslo įgyvendinimas bus remiamas Europos, valstybių narių ar regionų vykdomos politikos veiksmais ir finansavimu? Ir visiškai kita tema: kokiu būdu į mokslinių tyrimų ir inovacijų sritį bus įtraukti išteklių naudojimo veiksmingumas ir trūkstamų pažangiųjų technologijų medžiagų pakeitimas kitomis?
