20.12.2005
PASIŪLYMAS DĖL REKOMENDACIJOS TARYBAI
pagal Darbo tvarkos taisyklių 114 straipsnio 1 dalį
pateikė: Antoine Duquesne
ALDE frakcijos vardu
dėl terorizmo ir teroristų samdymo skatinimui palankių veiksnių
Europos Parlamento rekomendacija Tarybai dėl terorizmo ir teroristų samdymo skatinimui palankių veiksnių
Europos Parlamentas,
–
atsižvelgdamas į 2004 m. kovo 24–25 d. Europos Vadovų Tarybos priimtą deklaraciją dėl kovos su terorizmu,
–
atsižvelgdamas į peržiūrėtą ir iš dalies pakeistą ES kovos su terorizmu planą, kurį Europos Vadovų Taryba patvirtino 2004 m. birželio 17–18 d.,
–
atsižvelgdamas į 2004 m. lapkričio 5 d. Europos Vadovų Tarybos patvirtintą Hagos programą laisvei, saugumui ir teisingumui Europos Sąjungoje stiprinti,
–
atsižvelgdamas į 2004 m. gruodžio 16–17 d. vykusio Europos Vadovų Tarybos susitikimo išvadas,
–
atsižvelgdamas į 2005 m. birželio 16–17 d. vykusio Europos Vadovų Tarybos susitikimo išvadas,
–
atsižvelgdamas į Darbo tvarkos taisyklių 114 straipsnio 1 dalį,
A.
kadangi terorizmas yra vienas iš veiksnių, keliančių didžiausią grėsmę ES piliečių saugumui, ir kovojant su juo būtina sutelkti bendras pajėgas Europos Sąjungos institucijoms bendradarbiaujant,
B.
kadangi ES turi kovoti su glaudžiai tarpusavyje susijusiais veiksniais, kurie yra palankūs terorizmo, smurtinio tam tikrų asmenų radikalizavimo ir jų samdymo teroro išpuoliams skatinimui, šiuo tikslu nustatydama tinkamą strategiją
1.
rekomenduoja Europos Vadovų Tarybai ir ES Tarybai:
a) nustatyti veiksnius, lemiančius palankias sąlygas samdyti teroristus Europoje ir kitur pasaulyje, bei apibrėžti specialią ilgalaikę kovos su šiais veiksniais strategiją ir jos plėtotės planą;
b) nuodugniai ištirti, kaip teroro išpuoliai susiję su radikaliomis politinėmis bei religinėmis pasaulėžiūromis, socialinėmis ir ekonominėmis sąlygomis bei kitais galimais veiksniais;
c) naudoti ir išplėsti išorės pagalbos programas siekiant susidoroti su veiksniais, kai kuriose šalyse skatinantiems susidaryti terorui palankioms ir jį įteisinančioms sąlygoms, bei išskirtinį dėmesį skirti atsakingam valstybės valdymui, teisinei valstybei ir pilietinei visuomenei;
d) nustatyti strategiją, skatinančią Europos ir islamo pasaulio šalių tarpusavio supratimą kultūriniu ir religiniu aspektu;
2.
paveda Pirmininkui perduoti šią rekomendaciją Tarybai ir susipažinti: Europos Vadovų Tarybai ir Europos Komisijai.
