Skysčių draudimas lėktuvuose liks galioti iki 2013 m.
Transportas
2011-05-20 - 11:56
Skysčių skeneris Berlyno Šionefeldo oro uoste. Naujieji skysčių skeneriai padės sutaupyti laiko ir išvengti šiukšlių kalnų ©BELGA/DPA/Tim Brakemeier ES šalys nutarė nešvelninti skysčių gabenimo taisyklių per ES oro uostus keliaujantiems tranzitiniams keleiviams. Sprendimas iki 2013 m. palikti galioti dabartinį draudimą įsinešti skysčių į lėktuvus sulaukė prieštaringų europarlamentarų nuomonių. EP Transporto komiteto pirmininko Brian Simpson teigimu, šis sprendimas gali vesti link 27 skirtingų aviacijos saugos sistemų atsiradimo. Anot dešiniųjų, dalinis draudimo panaikinimas būtų supainiojęs keleivius ir sumažinęs saugumą.
Skysčių įsinešimas į lėktuvą pradėtas riboti 2006 m., siekiant sumažinti teroristinių išpuolių panaudojus „skystąsias bombas“ grėsmę. Rankiniame bagaže tegalima turėti 100 ml neviršijančių skysčių, gelių, aerozolių – ir net uogienių.
Užsitęsęs draudimas
Dar 2007 m. Europos Parlamentas pareikalavo Komisijos panaikinti skysčių draudimą, „kurio įgyvendinimo kaštai neproporcingi jo naudai stiprinant skrydžių saugą“. Nors draudimą planuota atšaukti 2010 m., sprendimas atidėtas iki 2013 m., kuomet, Komisijos tikinimu, oro uostuose jau bus įdiegta pažangi skysčių skenavimo aparatūra.
Nors skysčių gabenimo tranzitu tvarką norėta supaprastinti jau šįmet, nemaža dalis ES valstybių pareiškė esančios nepasirengę nuo 2011 m. balandžio 29 d. leisti į lėktuvų salonus neštis ne Europos oro uostų parduotuvėse įsigytus ir supakuotus skysčius. Tokio sprendimo motyvai – įrangos netobulumas ir galima sumaištis oro uostuose.
Taisyklių švelninimas: argumentai už ir prieš
Anot Transporto komiteto pirmininko britų leiboristo Briano Simpsono, kelioms didžiosioms valstybėms pasipriešinimus galimam taisyklių sušvelninimui, Europos Komisija nebeturėjo kito pasirinkimo.
„Visa tai neturi nieko bendra su sauga. Jei tai saugumo klausimas, kodėl dalis valstybių pasisakė už tvarkos supaprastinimą?“ – klausia politikas, tvirtindamas, kad taip atsitiko dėl paprasčiausio didžiųjų oro uostų nenoro įsigyti reikiamą įrangą. Jis įspėja, kad gali būti nepaisoma ir 2013 m. termino.
Pirmininko pavaduotojas Peter van Dalen (Europos konservatoriai ir reformistai, Nyderlandai) ragina ES luktelėti, iki bus prieinama reikiama skysčių skenavimo įranga. „Europai tebegresia teroro išpuoliai, ypač dabar, po Bin Ladeno mirties“, – įsitikinęs jis.
Sprendimui nešvelninti taisyklių pritaria ir kitas pirmininko pavaduotojas Dieter-Lebrecht Koch (Europos liaudies partija, Vokietija). Pasak jo, skirtingos taisyklės, kurios atsirastų dėl dalinio draudimo panaikinimo, supainiotų keleivius. „EK sprendimas nekeisti tvarkos leis išvengti nesaugumo, sumaišties ir biurokratizmo“, – mano jis.
20110513STO19337 EK pranešimas spaudai EP ragina atšaukti skysčių draudimą lėktuvuose Nuoga tiesa: ar kūno skeneriai užtikrins keleivių saugumą? Aviacijos sauga
LT
1
PHOTO
20110518PHT19627.jpg
LT
2
LINK
http://europa.eu/rapid/pressReleasesAction.do?reference=MEMO/11/262&format=HTML&aged=0&language=EN&guiLanguage=en
LT
3
LINK
/sides/getDoc.do?type=IM-PRESS&reference=20070823IPR09766&language=LT
LT
5
LINK
http://ec.europa.eu/transport/air/security/security_en.htm
-//EP//TEXT IM-PRESS 20100121STO67830 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
