P6_TA(2006)0511
Bulgarijos stojimas į ES
A6-0420/2006
Europos Parlamento rezoliucija dėl Bulgarijos įstojimo į Europos Sąjungą ( 2006/2114(INI) )
Europos Parlamentas
, –
atsižvelgdamas į savo 2005 m. balandžio 13 d. pritarimą Bulgarijos Respublikos paraiškai tapti Europos Sąjungos nare OL C 33 E, 2006 2 9, p. 409.
,
–
atsižvelgdamas į Sutartį dėl Bulgarijos Respublikos ir Rumunijos stojimo į Europos Sąjungą OL L 157, 2005 6 21, p. 11.
, pasirašytą 2005 m. balandžio 25 d. (Stojimo sutartis),
–
atsižvelgdamas į daugelį nuo stojimo derybų pradžios Parlamento priimtų rezoliucijų ir pranešimų dėl Bulgarijos,
–
atsižvelgdamas į reguliarius Komisijos pranešimus dėl Bulgarijos pasirengimo stoti ir ypač į 2006 m. rugsėjo 26 d. Komisijos komunikatą "Stebėsenos ataskaita dėl Bulgarijos ir Rumunijos pasirengimo narystei ES" ( COM(2006)0549 ),
–
atsižvelgdamas į Darbo tvarkos taisyklių 45 straipsnį,
–
atsižvelgdamas į Užsienio reikalų komiteto pranešimą ir į Piliečių laisvių, teisingumo ir vidaus reikalų komiteto bei į Moterų teisių ir lyčių lygybės komiteto nuomones ( A6-0420/2006 ),
A.
kadangi Parlamentas džiaugiasi Komisijos ir Tarybos patvirtinimu, kad Bulgarija tinkamai pasirengusi nuo 2007 m. sausio 1 d. tapti ES nare,
B.
kadangi Bulgarija 1995 m. gruodžio 14 d. pateikė paraišką stoti į Europos Sąjungą, 1997 m. liepos 16 d. oficialiai buvo pripažinta kandidate, 2000 m. vasario 15 d. pradėjo stojimo derybas ir 2004 m. gruodžio 14 d. sėkmingai jas baigė, 2005 m. balandžio 25 d. pasirašė Stojimo sutartį ir ją ratifikavo ir kartu su Rumunija baigs istorinį penktąjį ES plėtros etapą,
C.
kadangi reformos buvo vykdomos kryptingai, sparčiai, ritmingai ir nuosekliai ir modernizacijos procesas turėtų būti laikomas savaime naudingas, o ne vien būtina stojimo į ES sąlyga,
D.
kadangi turėtų būti be išlygų pripažintas milžiniškas Bulgarijos darbas pertvarkos proceso metu, kuris daugiausia yra ten gyvenančių žmonių, ypač kantriai vykdžiusių didžiulę politinę ir ekonominę pertvarką, nuopelnas,
E.
kadangi, kaip ir daugelio kitų šalių narių atveju, pripažįstama, kad reformų procesas Bulgarijoje tęsis daugelį metų po įstojimo, bet kad tam tikrą susirūpinimą keliančiose srityse galima taikyti tam tikras papildomas priemones, skatinant šalį laiku imtis reikalingų veiksmų,
F.
kadangi nacionalinės vyriausybės, naudodamos Stojimo sutartyje numatytas pereinamojo laikotarpio priemones bei kitas galias, turi priimti su migracijos klausimais susijusius sprendimus, pvz., apriboti darbuotojų judėjimo laisvę, pripažįstant, kad šis klausimas pradėjo kelti susirūpinimą, kadangi daugelis šalių narių vykdo nedarnią ir mažai su ES plėtra susijusią imigracijos ir prieglobsčio politiką,
1.
sveikina Bulgariją ir džiaugiasi jos naryste nuo 2007 m. sausio 1 d., nekantriai laukia atvykstančių iš Bulgarijos 18 Europos Parlamento narių, Komisijos nario ir ES institucijų pareigūnų ir pripažįsta puikų Europos Parlamento narių stebėtojų iš Bulgarijos indėlį, kurį jie įnešė nuo 2005 m. rugsėjo mėn.;
2.
sveikina Komisijos Plėtros generalinį direktoratą dėl labai profesionaliai ir pasiaukojamai atlikto stebėsenos darbo, ypač praėjusiais metais, kai ruošiantis stoti daroma pažanga spartėjo, ir džiaugiasi jos apgalvotu Bulgarijos pasiruošimo stoti įvertinimu;
3.
pritaria 2006 m. spalio 29 d. įvykusių prezidento rinkimų rezultatams; skatina Prezidentą laikytis pro-europinės linijos ir vykdyti tam būtinas reformas; tuo pat metu smerkia Europai priešiškų jėgų dalyvavimą rinkimuose ir ragina Prezidentą per savo antrąją kadenciją išsklaidyti savo piliečių, nepritariančių Bulgarijos narystei ES, nuogąstavimus;
4.
nurodo sritis, kuriose reikalinga didesnė pažanga ir kuriose toliau būtina neatidėliotinai gauti apčiuopiamus rezultatus, įvairias apsaugos sąlygas ir kitas priemones, kurias, jei reikia, galima naudoti, norint šalinti tebesančius trūkumus; ragina Bulgarijos valdžios institucijas veikti skubiai ir radikaliai, siekiant išvengti ar sumažinti tokių priemonių taikymo būtinybę, ir primygtinai tvirtina, kad ir toliau vykstančiame pokyčių stebėsenos procese Parlamento vaidmuo yra labai svarbus, ir primygtinai reikalauja, kad Komisija toliau įtrauktų Parlamentą į visą pokyčių stebėsenos procesą ir glaudžiai bendradarbiautų su Parlamentu svarstant bet kokių apsaugos sąlygų taikymą, kadangi Komisijos Pirmininkas pritarė Parlamento įtraukimui, jei pagal
Akto dėl stojimo sąlygų
39 straipsnį bus pradėta taikyti apsaugos sąlygą, numatanti galimą narystės atidėjimą iki 2008 m.;
5.
ragina valstybes nares, kurios dar neratifikavo Stojimo sutarties, skubiai tai padaryti;
Politiniai kriterijai
6.
primygtinai reikalauja didžiausio skaidrumo visose srityse, įskaitant privatizacijos vykdymą, konkursų ir viešųjų pirkimų procedūras, paskyrimus ir paaukštinimus valstybinėse įstaigose ir teismuose bei visų lygių teisminius procesus, siekiant skatinti gerą valdymą, veiksmingumą ir visuomenės pasitikėjimą;
7.
ragina sustiprinti Bulgarijos ombudsmeno vaidmenį, siekiant taisyti administracines klaidas ir turėti antikorupcinį mechanizmą, galintį padidinti institucinės veiklos skaidrumą;
8.
pritaria nuolatinėms Bulgarijos valdžios institucijų pastangoms vykdyti įsipareigojimus, prisiimtus teisingumo ir vidaus reikalų srityse, ir veiksmams, kurių ėmėsi kovodamos su organizuotu nusikalstamumu ir korupcija ir užbaigdamos teisingumo sistemos reformą; tikisi, kad priemonės, pvz., skirtos platesniems ir geresniems policijos tyrėjų mokymams, susijusiems su ikiteismine proceso pakopa, geresniam atitinkamų institucijų veiklos pagal antikorupcijos strategiją koordinavimui ir viešojo administravimo srities inspekcijų kompetencijos sričių stiprinimui, bus veiksmingai įgyvendintos ir leis pasiekti apčiuopiamų bei akivaizdžių rezultatų, įskaitant pavykusį kaltinimų ir apkaltinamųjų nuosprendžių paskelbimą sunkiuose nusikaltimuose dalyvaujantiems asmenims;
9.
tikisi, kad skubiai didžiausias dėmesys bus skiriamas paskutinėje Komisijos parengtoje Stebėsenos ataskaitoje pateiktose gairėse nurodytiems trūkumams šalinti, siekiant išvengti apsaugos priemonių taikymo; ragina imtis efektyvesnių veiksmų siekiant nustatyti asmenis, dalyvaujančius organizuotoje nusikalstamoje veikloje, vykdant jų baudžiamąjį persekiojimą ir konfiskuojant jų turtą; ir primygtinai laukia apčiuopiamų rezultatų stiprinant kovą su pinigų plovimu ir vykdant baudžiamąjį persekiojimą pinigų plovimo atvejais;
10.
palankiai vertina pažangą policijos ir saugumo tarnybų organizavimo ir valdymo srityse, įgyvendinant naują Vidaus reikalų ministerijos įstatymą; ragina plėsti specializuotus policijos skyrius, skirtus kovai su organizuotu nusikalstamumu, korupcija, ypač pasienio zonose, prekyba narkotikais ir žmonėmis, be to, ragina didinti darbo užmokestį ir gerinti tarnybos sąlygas, sudaryti geresnes karjeros perspektyvas geriausiems pareigūnams ir aprūpinti darbuotojus pažangiausia įranga; kartu reikalauja, kad valstybės narės pasiūlytų specialius mokymus ir komandiruotų į Bulgarijos policiją atitinkamos profesinės patirties turinčius policijos pareigūnus, kurie padėtų ištirti dažnus sunkius nusikaltimus ir apribotų nusikaltėlių vadeivų veiklą;
11.
pritaria naujojo generalinio prokuroro prokuratūroje įvykdytiems pakeitimams, įskaitant paspartintas procedūras ir veiksmus, siekiant užkirsti kelią pirma laiko nutraukti tyrimus; ragina priimti teisines nuostatas, kuriomis remiantis būtų galima sustabdyti teisėjų, kurių atžvilgiu vykdomas vidinis drausminis tyrimas, įgaliojimus ir imtis rimtų veiksmų prieš prokurorus, kurie trukdė vykdyti teisingumą ar dėl neteisėtų priežasčių nutraukė bylas;
12.
palankiai vertina sprendimą suteikti prieigą prie slaptosios tarnybos bylų, nes ši priemonė padės atgauti visuomenės pasitikėjimą ir taps aiškiu įrodymu, kad saitai su praeitimi nutraukti, be to, rekomenduoja, kad tokią prieigą kontroliuotų nešališka ir pagarbos verta komisija;
13.
pakartoja savo raginimą dėl globos įstaigose gyvenančių vaikų ir protiškai bei fiziškai neįgalių asmenų gyvenimo ir sanitarijos sąlygų gerinimo, pripažįsta, kad dabartiniai projektai ir prioritetai nepakankamai atsižvelgia į šių įstaigų poreikius, ir todėl ragina, kad globos įstaigų problemų sprendimas taptų nacionaliniu prioritetu, naudojant aukštesnės kokybės ir gerai apgalvotas prie įprastos gyvenimo aplinkos priartinančias programas ir sanglaudos fondus, skirtus pastatams, gyvenimo sąlygoms ir globai dideliu mastu ir akivaizdžiai patobulinti; pakartoja raginimą skatinti teisėkūros reformas, susijusias su praktikos pasirinkimu;
14.
pripažįsta, kad daug veiksmų buvo atlikta siekiant integruoti romus, ir ragina dar labiau suderinti pastangas, siekiant pagerinti jų kalbos įgūdžius, sukurti jiems geresnes galimybes siekti aukštojo mokslo, profesinio mokymo ir užimtumo, užtikrinti jiems geresnę sveikatos priežiūrą ir šeimos planavimo galimybes, tuo pat metu skatinant juos daryti viską, kad prisitaikytų prie platesnės visuomenės ir pasinaudotų jiems suteiktų galimybių privalumais;
15.
ragina Komisiją prieš stojant ir paskui atidžiai stebėti, kaip vykdomi Bulgarijos įsipareigojimai dėl mažumų apsaugos, ir įtraukti šį klausimą į neseniai sukurtą bendradarbiavimo ir kontrolės po stojimo mechanizmą;
Ekonominiai kriterijai
16.
sveikina Bulgariją su jos tolesne ekonomine pažanga, kuri leido pasiekti 6,1 proc. BVP augimą, realaus darbo užmokesčio padidėjimą, mažėjantį nedarbą (8,7 proc.) ir puikias tiesiogines užsienio investicijas; ir pabrėžia išmintingos makroekonominės politikos ir struktūrinių reformų svarbą, siekiant išlaikyti stabilumą ir toliau mažinti prekybos ir einamosios sąskaitos deficitą ir skatinti augimą ir užimtumą;
17.
ragina sustiprinti pastangas siekiant pagerinti Bulgarijos mikroekonomikos sąlygas ir paskatinti privataus sektoriaus, ypač MVĮ vystymąsi, pagrįstą skaidriomis atitinkančiomis įstatymus administravimo ir reguliavimo struktūromis bei lankstesniais užimtumą reglamentuojančiais įstatymais;
18.
reiškia susirūpinimą dėl nuolatinių nematomų kliūčių užsienio investuotojams; primygtinai reikalauja, kad reguliavimo priemonės ir viešieji konkursai būtų skaidrūs, nešališki ir lengvai suprantami; ragina Bulgarijos vyriausybę atkreipti dėmesį į tai, jog laiku neparengus administracinių sprendimų galėtų kilti grėsmė geros investicijų aplinkos Bulgarijoje plėtrai; rekomenduoja taikyti mokesčių paskatas skatinant vidaus investicijas ir siekiant pagerinti pareigūnų ir verslo atstovų bendravimą ir atvirumą;
Bendrijos teisynas
19.
sveikina Bulgarijos valdžios institucijas, kad beveik baigta įgyvendinti daugybė kompleksinių veiksmų, susijusių su žemės ūkiu, pripažįsta esminę pažangą, padarytą prekybos gyvais gyvūnais ir gyvūnų gerovės srityse, kuriose privaloma laikytis aukščiausių standartų, pvz., transportuojant ir skerdžiant gyvūnus bei apdorojant šalutinius gyvūninės kilmės produktus; pabrėžia, jog svarbu, kad po stojimo tinkamai veiktų utilizavimo sistema, ir tikisi, kad taip ir bus; ragina užbaigti pasienio kontrolės punktų rengimą ir imtis aktyvių veiksmų kontroliuojant įprastinį kiaulių marą ir kitas gyvūnų ligas, ypač kai yra pavojaus visuomenės sveikatai ar aprūpinimo maisto produktais saugai;
20.
primygtinai reikalauja, kad Bulgarija pasinaudotų galimybe pradėti taikyti aukščiausius oro uostų ir lėktuvų saugumo standartus, žinant terorizmo grėsmės pobūdį, kai vienos šalies puolimą gali palengvinti kitos šalies saugumo procedūrų trūkumai; ragina skubiai ir patikrinamai užbaigti visus korekcinius veiksmus, skirtus nustatytiems lėktuvų tinkamumo ir priežiūros, eksploatavimo procedūrų ir skrydžių įgulos licencijavimo trūkumams ištaisyti;
21.
dar kartą ragina Tarybą ir Komisiją užtikrinti, kad Bulgarija vykdo savo įsipareigojimus pagal Stojimo sutarties, kurią ratifikavo valstybių narių parlamentai, 30 straipsnį dėl Kozlodujaus atominės elektrinės 3 ir 4 blokų uždarymo datos; ragina ES institucijas laikytis įsipareigojimų dėl 210 milijonų eurų finansavimo, skirto Bulgarijai 2007 - 2008 m. laikotarpiu Kozlodujaus atominei elektrinei uždaryti;
22.
pabrėžia tinkamo ES lėšų valdymo ir kontrolės svarbą, norint užtikrinti sąžiningumą finansų srityje ir efektyviausiai juos paskirstyti, taikant prieinamas ir lengvai valdininkų aparatui nepriklausantiems asmenims suprantamas procedūras;
23.
pažymi, kad po įstojimo pirmuosius trejus metus galėtų būti taikomos laikinos priemonės, panašios į priemones, kurios buvo taikomos paskutiniu stojimo proceso etapu ir kurios duotų naudos visoms susijusioms šalims; išreiškia pageidavimą, kad šis mechanizmas būtų taikomas tik apibrėžtose srityse; pažymi, kad atitinkamų priemonių, skirtų deramam ES politikos krypčių įgyvendinimui užtikrinti, taikymas galėtų būti nutrauktas tik tada, jei būtų visiškai laikomasi visų Komisijos nustatytų gairių;
24.
sveikina Bulgariją dėl įnašo, kurį ji padarė kurdama regioninį ir tarptautinį stabilumą ir saugumą, ypač būdama NATO narė, ir laiko jos susitarimą su JAV dėl karinės įrangos naudojimo konkrečiu įsipareigojimu transatlantiniam aljansui;
25.
reiškia nuolatinę paramą slaugėms iš Bulgarijos ir gydytojui iš Palestinos, įkalintiems Libijoje nuo 1999 m.; primygtinai reikalauja, kad vykstantis pakartotinis bylos nagrinėjimas būtų baigtas greitu ir tinkamu sprendimu ir kad Libijos valdžios institucijos suteiktų tinkamą kompensaciją už šių nekaltų žmonių patirtas kančias;
°
° °
26.
paveda Pirmininkui perduoti šią rezoliuciją Tarybai, Komisijai, valstybių narių vyriausybėms ir parlamentams, Bulgarijos Respublikos vyriausybei ir Nacionalinei asamblėjai.
