A7-0032/2012
8.2.2012
***II
REKOMENDACIJA ANTRAJAM SVARSTYMUI
dėl per pirmąjį svarstymą priimtos Tarybos pozicijos siekiant priimti Europos Parlamento ir Tarybos reglamentą, kuriuo iš dalies keičiamos Tarybos reglamentų (EB) Nr. 1290/2005 ir (EB) Nr. 1234/2007 nuostatos, susijusios su maisto produktų skirstymu labiausiai nepasiturintiems Sąjungos asmenims
(18733/1/2011 – C7‑0022/2012 – 2008/0183(COD))
Žemės ūkio ir kaimo plėtros komitetas
Pranešėjas:
Czesław Adam Siekierski
PE 480.559v02-00
Procedūrų sutartiniai ženklai
* Konsultavimosi procedūra
*** Pritarimo procedūra
***I Įprasta teisėkūros procedūra (pirmasis svarstymas)
***II Įprasta teisėkūros procedūra (antrasis svarstymas)
***III Įprasta teisėkūros procedūra (trečiasis svarstymas)
(Procedūra pasirenkama atsižvelgiant į teisės akto projekte pasiūlytą teisinį pagrindą.)
Teisės akto projekto pakeitimai
Parlamento padaryti teisės akto projekto pakeitimai žymimi pusjuodžiu kursyvu . Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pakeitimams reikalingas atitinkamų skyrių sutikimas.
Su esamu teisės aktu, kurį siekiama pakeisti teisės akto projektu, susijusio pakeitimo antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis. Perimtos esamo teisės akto nuostatų, kurias Parlamentas nori iš dalies keisti, nors jos nepakeistos teisės akto projekte, dalys žymimos pusjuodžiu šriftu. Išbrauktos tokių nuostatų teksto dalys žymimos laužtiniais skliaustais: […] .
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................7
PROCEDŪRA.............................................................................................................................9
EUROPOS PARLAMENTO TEISĖKŪROS REZOLIUCIJOS PROJEKTAS
dėl per pirmąjį svarstymą priimtos Tarybos pozicijos siekiant priimti Europos Parlamento ir Tarybos reglamentą, kuriuo iš dalies keičiamos Tarybos reglamentų (EB) Nr. 1290/2005 ir (EB) Nr. 1234/2007 nuostatos, susijusios su maisto produktų skirstymu labiausiai nepasiturintiems Sąjungos asmenims
(18733/1/2011 – C7‑0022/2012 – 2008/0183(COD) )
(Įprasta teisėkūros procedūra: antrasis svarstymas)
Europos Parlamentas ,
– atsižvelgdamas į per pirmąjį svarstymą priimtą Tarybos poziciją (18733/1/2011 – C7-0022/2012 ),
– atsižvelgdamas į Danijos parlamento, Prancūzijos Senato, Švedijos parlamento ir Jungtinės Karalystės Lordų Rūmų vadovaujantis Protokolu (Nr. 2) dėl subsidiarumo ir proporcingumo principų taikymo pateiktas pagrįstas nuomones, kuriose tvirtinama, jog teisės akto projektas neatitinka subsidiarumo principo,
– atsižvelgdamas į 2011 m. sausio 20 d.
OL C 84, 2011 3 17, p. 49. ir 2011 m. gruodžio 8 d.
Oficialiajame leidinyje dar nepaskelbta. Europos ekonomikos ir socialinių reikalų komiteto nuomones,
– atsižvelgdamas į 2011 m. sausio 27 d. Regionų komiteto nuomonę
OL C 104, 2011 4 2, p. 44. ,
– atsižvelgdamas į savo 2009 m. kovo 26 d. poziciją
OL C 117 E, 2010 5 6, p. 258. ,
– atsižvelgdamas į savo 2010 m. gegužės 5 d. rezoliuciją dėl Lisabonos sutarties įsigaliojimo poveikio šiuo metu vykdomoms tarpinstitucinėms sprendimų priėmimo procedūroms ( COM(2009)0665 ) – „omnibusas“
OL C 81 E, 2011 3 15, p. 1. ,
– atsižvelgdamas į Komisijos iš dalies pakeistus pasiūlymus ( COM(2010)0486 ) ir COM(2011)0634 ),
– atsižvelgdamas į Sutarties dėl Europos Sąjungos veikimo 294 straipsnio 7 dalį,
– atsižvelgdamas į Darbo tvarkos taisyklių 72 straipsnį,
– atsižvelgdamas į Žemės ūkio ir kaimo plėtros komiteto antrajam svarstymui pateiktas rekomendacijas (A7 0032/2012),
1. pritaria per pirmąjį svarstymą priimtai Tarybos pozicijai;
2. pažymi, kad teisės aktas priimtas remiantis Tarybos pozicija;
3. paveda Pirmininkui pasirašyti aktą su Tarybos pirmininku pagal Sutarties dėl Europos Sąjungos veikimo 297 straipsnio 1 dalį;
4. paveda generaliniam sekretoriui pasirašyti aktą įsitikinus, kad buvo tinkamai įvykdytos visos procedūros, ir, susitarus su Tarybos generaliniu sekretoriumi, pasirūpinti, kad šis aktas būtų paskelbtas Europos Sąjungos oficialiajame leidinyje;
5. paveda Pirmininkui perduoti Parlamento poziciją Tarybai, Komisijai ir nacionaliniams parlamentams.
AIŠKINAMOJI DALIS
Pranešėjas siūlo Europos Parlamentui be pakeitimų priimti per pirmąjį svarstymą 2012 m. sausio 23 d. priimtą Tarybos poziciją. Atsižvelgdamas į neparastą padėtį, susidariusią dvejus metus Taryboje blokuojant pasiūlymą, pranešėjas mano, kad dėl bet kokio delsimo pateikti pakeitimus ir per ilgai užsitęsusios antrojo svarstymo procedūros tik ilgiau kentės labiausiai nepasiturintys ES piliečiai, kuriems būtų naudinga maisto skirstymo programa.
Be to, reikia atsižvelgti į tai, kad į 2011 m. spalio 3 d. iš dalies pakeistą Komisijos pasiūlymą ir svarstomą Tarybos poziciją buvo įtraukti visi svarbūs Europos Parlamento per pirmąjį svarstymą priimti pakeitimai. Konkrečiai:
− paliktas visas Sąjungos programai skiriamas finansavimas. Ateičiai paliekamas dabartinis programos finansavimo 100 % iš ES lėšų lygis, tačiau, siekiant užtikrinti programos biudžetinį stabilumą, numatyta metinė 500 mln. EUR Sąjungos finansinio įnašo viršutinė riba;
− kiti svarbūs Europos Parlamento siūlyti pakeitimai buvo priimti iš esmės, būtent: įvesta „Sąjungos kilmės maisto produktų“ sąvoka; skirstymo punktai įpareigojami aiškiai nurodyti, kad plane dalyvauja Sąjunga; maisto produktai turi būti perkami taikant konkurencingas procedūras; raginama kompensuoti labdaros organizacijų patirtas saugojimo išlaidas.
Pagrindinė informacija
The original Commission proposal was adopted on 17 September 2008. Pirmasis Komisijos pasiūlymas buvo priimtas 2008 m. rugsėjo 17 d. Parlamentas jį priėmė 2009 m. kovo 26 d. per pirmąjį svarstymą (pagal tuo metu taikytą konsultavimosi procedūrą) remdamasis C. A. Siekierskio ataskaita su 20 pakeitimų. Paskui Komisija į pirmąjį iš dalies pakeistą pasiūlymą įtraukė svarbius Europos Parlamento pakeitimus, pvz., nuostatą dėl visiško finansavimo ES lėšomis.
Vis dėlto pasiūlymas buvo blokuojančios mažumos dvejus metus blokuojamas Taryboje. Todėl 2011 m. spalio 3 d. pagal įprastą teisėkūros procedūrą Komisija priėmė antrą iš dalies pakeistą pasiūlymą, kuris šiuo metu yra svarstomas.
Per pirmąjį svarstymą priimta Tarybos pozicija
2011 m. lapkričio 14 d. Taryba vėl svarstė šį klausimą ir pažymėjo, kad nesusidarė blokuojanti mažuma. 2011 m. gruodžio 12 d. Specialiajame žemės ūkio komitete Taryba susitarė dėl kompromisinės pozicijos, kurios svarbiausi dalykai yra šie:
− dabartinė programa turėtų būti toliau įgyvendinama tik 2012 ir 2013 m. ir jos turėtų būti palaipsniui atsisakyta įvykdžius 2013 m. planą;
− taikymas atgaline data: Reglamentas turėtų būti taikomas jau nuo 2012 m. sausio 1 d. iki 2013 m. plano įvykdymo;
− išimties tvarka neturėtų būti jokio suderinimo su Lisabonos sutartimi (t. y. netaikomi SESV 209 ir 291 straipsniai dėl deleguotųjų ir įgyvendinimo aktų);
− turėtų būti išbrauktas papildomas teisinis pagrindas dėl socialinės sanglaudos (SESV 175 straipsnio 3 dalis), kurį į savo iš dalies pakeistą pasiūlymą įtraukė Komisija.
Šis kompromisinis variantas patvirtintas 2012 m. sausio 23 d. Tarybai per pirmąjį svarstymą oficialiai priėmus savo poziciją. Priimtoji Tarybos pozicija visiškai atitinka minėtąjį Tarybos kompromisą, dėl kurio susitarta 2011 m. gruodžio 12 d.
Final suggestions
Pranešėjas norėtų pabrėžti, kad dėl neparastos padėties, susidariusios dvejus metus Taryboje blokuojant pasiūlymą, Europos Parlamentas nebeturi realios veikimo laisvės vesti išsamias derybas siekiant iš dalies pakeisti Tarybos poziciją. Taip pat reikėtų priminti, kad Europos Parlamentas savo 2011 m. liepos 7 d. rezoliucijoje paragino Komisiją ir Tarybą parengti pereinamojo laikotarpio sprendimą, kuris būtų taikomas likusiais dabartinės daugiametės finansinės programos galiojimo metais, siekiant išvengti staigaus pagalbos maistu sumažinimo dėl to, kad finansavimas buvo sumažintas nuo 500 mln. EUR iki 113 mln. EUR, ir užtikrinti, kad nuo pagalbos maistu priklausomi žmonės nekentėtų dėl maisto stygiaus.
2011 m. gruodžio 6 d. surengtame trišaliame dialoge Europos Parlamento derybinės grupės dauguma pripažino, kad atsižvelgdama į pirmininkaujančios valstybės narės ir Komisijos atstovų pateiktus paaiškinimus, jog nėra geresnio sprendimo šioje itin sudėtingoje situacijoje, ji laiko save įpareigota sutikti su Tarybos kompromisiniu variantu kaip vienintele priemone pereinamojo laikotarpio sprendimui, kuris būtų taikomas likusiais dabartinės daugiametės finansinės programos galiojimo metais, pasiekti.
Atsižvelgdamas į šiuos argumentus, su kuriais sutiko ir dauguma EP narių 2011 m. gruodžio 12 d. specialiajame AGRI komiteto posėdyje, pranešėjas siūlo be pakeitimų priimti Tarybos poziciją, kad Europos Parlamento plenariniame posėdyje būtų galutinai priimta dabartinė jos redakcija (vadinamasis išankstinis antrasis svarstymas).
PROCEDŪRA
Pavadinimas
Maisto skirstymas labiausiai nepasiturintiems Bendrijos asmenims (reglamento dėl bendro rinkos organizavimo keitimas)
Nuorodos
18733/1/2011 – C7-0022/2012 – 2008/0183(COD)
Pirmojo svarstymo EP data - P numeris
26.3.2009 T6-0188/2009
Komisijos pasiulymas
COM(2008)0563 - C6-0353/2008
Pakeistas Komisijos pasiulymas
COM(2010)0486
Paskelbimo, kad gauta per pirmąjį svarstymą priimta Tarybos pozicija, plenariniame posėdyje data
2.2.2012
Atsakingas komitetas
Paskelbimo plenariniame posėdyje data
AGRI
2.2.2012
Priėmimo data
6.2.2012
Galutinio balsavimo rezultatai
+:
–:
0:
24
2
0
Posėdyje per galutinį balsavimą dalyvavę nariai
Liam Aylward, Luis Manuel Capoulas Santos, Vasilica Viorica Dăncilă, Paolo De Castro, Albert Deß, Herbert Dorfmann, Hynek Fajmon, Martin Häusling, Esther Herranz García, Elisabeth Jeggle, Jarosław Kalinowski, Elisabeth Köstinger, Stéphane Le Foll, George Lyon, Gabriel Mato Adrover, Mariya Nedelcheva, Wojciech Michał Olejniczak, Georgios Papastamkos, Marit Paulsen, Britta Reimers, Ulrike Rodust, Giancarlo Scottà, Czesław Adam Siekierski, Marc Tarabella, Janusz Wojciechowski
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Salvatore Caronna, Sandra Kalniete, Milan Zver
Posėdyje per galutinį balsavimą dalyvavęs (-ę) pavaduojantis (-ys) narys (-iai) (187 straipsnio 2 dalis)
Emilio Menéndez del Valle
Pateikimo data
8.2.2012
