9.7.2007
PASIŪLYMAS DĖL REZOLIUCIJOS
pateiktas uždavus klausimą, į kurį atsakoma žodžiu B6‑0134/2007
pagal Darbo tvarkos taisyklių 108 straipsnio 5 dalį
pateikėGeorgios Papastamkos ir Maria Martens PPE-DE frakcijos vardu
Kader Arif, Harlem Désir, Max van den Berg ir David MartinPSE frakcijos vardu
Gianluca Susta, Johan Van Hecke ir Ignasi Guardans Cambó ALDE frakcijos vardu
Cristiana Muscardini UEN frakcijos vardu
Carl Schlyter ir Caroline Lucas Verts/ALE frakcijos vardu
Helmuth Markov ir Vittorio Agnoletto GUE/NGL frakcijos vardu
dėl Susitarimo dėl intelektinės nuosavybės teisių aspektų, susijusių su prekyba (TRIPS) ir galimybės įsigyti vaistų
Europos Parlamento rezoliucija dėl dėl Susitarimo dėl intelektinės nuosavybės teisių aspektų, susijusių su prekyba (TRIPS) ir galimybės įsigyti vaistų
Europos Parlamentas ,
–
atsižvelgdamas į savo 2007 m. birželio 20 d. rezoliuciją „Tūkstantmečio vystymosi tikslų. Pusiaukelė.“ Priimti tekstai , P6_TA(2007)0274 . , 2007 m. gegužės 23 d. rezoliuciją dėl ekonominės partnerystės susitarimų Priimti tekstai , P6_TA(2007)0204 . ir 2006 m. lapkričio 30 d. rezoliuciją dėl AIDS Priimti tekstai , P6_TA(2006)0526 . ;
–
atsižvelgdamas į pasiūlymą dėl Tarybos sprendimo, kuriuo, Europos bendrijos vardu, pritariama 2005 m. gruodžio 6 d. Ženevoje priimtam protokolui, iš dalies keičiančiam Susitarimą dėl intelektinės nuosavybės teisių aspektų, susijusių su prekyba (TRIPS) (COM(2006)175), OL C … Dar nepaskelbta Oficialiajame leidinyje.
–
atsižvelgdamas į 2006 m. gegužės 17 d. Europos Parlamento ir Tarybos reglamentą (EB) Nr. 816/2006 dėl patentų, susijusių su farmacijos produktų, eksportuojamų į šalis, turinčias problemų visuomenės sveikatos srityje, gamyba, priverstinio licencijavimo OL L 157 2006 6 9, p.1. ,
–
atsižvelgdamas į 1994 m. balandžio mėn. Susitarimą dėl intelektinės nuosavybės teisių aspektų, susijusių su prekyba (toliau – TRIPS susitarimas),
–
atsižvelgdamas į Pasaulio prekybos organizacijos (PPO) ministrų konferencijos 2001 m. lapkričio 14 d. priimtą Dohos deklaraciją dėl TRIPS susitarimo ir visuomenės sveikatos (toliau – Dohos deklaracija) WT/MIN(01)/DEC/W/2, 2001 m. lapkričio 14 d. ,
–
atsižvelgdamas į PPO generalinės tarybos 2003 m. rugpjūčio 30 d. sprendimą (toliau – PPO sprendimas), priimtą remiantis Dohos deklaracijos dėl TRIPS susitarimo ir visuomenės sveikatos 6 straipsniu,
–
atsižvelgdamas į 2005 m. gruodžio 6 d. Ženevoje priimtą protokolą, iš dalies keičiantį Susitarimą dėl intelektinės nuosavybės teisių aspektų, susijusių su prekyba (toliau – Protokolas),
–
atsižvelgdamas į Darbo tvarkos taisyklių 108 straipsnio 5 dalį,
A.
kadangi daugiau kaip 95 proc. iš 39,5 mln. ŽIV/AIDS užsikrėtusių žmonių gyvena besivystančiose šalyse, daugiausia Afrikoje; kadangi manoma, kad visame pasaulyje dėl ŽIV/AIDS našlaičiais likę 15 mln. vaikų, iš kurių 12,3 mln. gyvena į pietus nuo Sacharos esančiose Afrikos šalyse,
B.
kadangi prieš įsigaliojant 1994 m. TRIPS susitarimui tam tikrų vidutinių pajamų besivystančių šalių galimybės gaminti mažai kainuojančius nepatentuotus vaistus buvo padidėjusios, ir netgi labai neturtingos šalys pradėjo turėti galimybių apsirūpinti pasaulinėje rinkoje tam tikrais mažai kainuojančiais nepatentuotais vaistais, neatsižvelgiant į tai ar šiems produktams buvo išduotas patentas ar ne,
C.
kadangi į TRIPS susitarimą įtrauktos vadinamosios lankstumo nuostatos Dohos deklaracija buvo dar kartą patvirtintos ir dar labiau išplėstos, nustatant teisinį mechanizmą, pagal kurį šalys, neturinčios pajėgumų gaminti nepatentuotas medžiagas brangiems patentuotiems vaistams gaminti, galėtų pagal šalies viduje išduotas privalomas licencijas šias medžiagas importuoti iš šalių, galinčių ir norinčių joms padėti, nesikišant atitinkamų patentų savininkams,
D.
kadangi šis sprendimo būdas, iš pradžių įtvirtintas kaip išlyga PPO sprendimu, galėtų būti pertvarkytas į TRIPS susitarimo protokolą ir tapti nuolatiniu sprendimu, kurio priėmimą šiuo metu svarsto Europos Parlamentas,
E.
kadangi TRIPS susitarimo 30 straipsnyje valstybėms narėms leidžiama „numatyti ribotas patentu suteiktų išimtinių teisių išimtis, su sąlyga, kad tokios išimtys nepagrįstai neprieštarauja normaliam patento naudojimui ir nepagrįstai nepažeidžia teisėtų patentų savininko interesų, atsižvelgiant į teisėtus trečiųjų šalių interesus“; kadangi padedančiajai šaliai eksportuojant reikiamus vaistus į importuojančią šalį, ekonominis poveikis eksportuojančios šalies vietos rinkai nebūtų didelis,
F.
kadangi nė viena šalis iki šiol oficialiai nepranešė TRIPS tarybai apie ketinimą naudoti PPO sprendimu sukurtą mechanizmą pigesniems vaistams importuoti,
G.
kadangi procedūriniai, ir turinio reikalavimai nustatyti privalomų licencijų importuojančioms (kai reikia) ir eksportuojančioms šalims išdavimui, taip pat šio licencijavimo sąlygos ir pranešimai yra pagrindinės galimos kliūtys, trukdančios veiksmingai įgyvendinti PPO sprendimą,
H.
kadangi Europos Sąjunga jau perkėlė PPO sprendimą į vidaus teisės aktus, ir todėl protokolo priėmimą atidėjus vėlesniam nei 2007 m. gruodžio 1 d. laikotarpiui, nesusidarytų teisinės sistemos spraga,
G.
kadangi Europos Sąjunga turėtų aiškiai paremti visišką TRIPS susitarime numatytų lankstumo nuostatų, kurios, kaip numatyta Dohos deklaracijoje, padėtų „skatinti galimybę visiems įsigyti vaistų“, įgyvendinimą besivystančiose šalyse,
J.
kadangi reglamente, kuriuo siekiama įgyvendinti PPO sprendimą, mažai dėmesio kreipiama į su technologijų perdavimu ir pajėgumų stiprinimu susijusius klausimus,
K.
kadangi vykdydama derybas dėl Ekonominės partnerystės susitarimų ir sudarydama kitus dvišalius arba regioninius laisvosios prekybos susitarimus Europos Sąjunga siekia įtraukti naujuosius PPO+ įpareigojimus dėl intelektinės nuosavybės, susijusius su Afrikos, Karibų jūros baseino ir Ramiojo vandenyno (AKR) šalių grupe, kitomis skurdžiomis besivystančiomis ir mažiausiai išsivysčiusioms šalimis, įskaitant įpareigojimus prisiimti ir laikytis Patentinės kooperacijos sutarties ir Patentų teisės sutarties reikalavimų ir įtraukti Direktyvoje 2004/48/EB dėl intelektinės nuosavybės teisių gynimo numatytas sąlygas, kadangi ES taip pat numato sąlygas, pagal kurias šalys gali nustatyti savo patentų teisių pasibaigimo režimus,
1.
pabrėžia, kad galimybė neturtingose besivystančiose ir mažiausiai išsivysčiusiose šalyse apsirūpinti farmaciniais produktais prieinamomis kainomis yra ypač svarbi siekiant užsibrėžtų ES plėtros tikslų ir tai padėtų mažinti skurdą, didinti žmonių saugumą, skatintų pagarbą žmogaus teisėms ir tvarią plėtrą;
2.
mano, kad ES politika turėtų būti siekiama, kad besivystančiose šalyse būtų galima įsigyti kiek įmanoma daugiau farmacinių produktų už prieinamą kainą;
3.
ragina Tarybą pripažinti, kad Europos Sąjunga turi skubiai imtis papildomų priemonių technologijų perdavimo, mokslinių tyrimų, pajėgumų telkimo, regioninių tiekimo sistemų kūrimo ir registravimo paramos priemonių srityse, kad būtų palengvinta ir išplėsta vaistų gamyba pačiose besivystančiose šalyse;
4.
prašo Komisijos ir valstybių narių skirti tiksliai apibrėžtą finansinę pagalbą su farmacijos sektoriumi susijusių technologijų perdavimui ir besivystančių šalių pajėgumų stiprinimui ir vietinės vaistų gamybos pajėgumų didinimui visose besivystančiose šalyse, ypač mažiausiai išsivysčiusiose šalyse, ir vykdyti TRIPS susitarimo 66,2 straipsnio 2 dalyje numatytus įsipareigojimus;
5.
prašo Tarybos prisiimti įsipareigojimus dėl tam tikro lygio finansavimo, kuris būtų skirtas farmacijos produktų gamybos įrenginiams, priklausantiems asmenims iš besivystančių (įskaitant mažiausiai išsivysčiusias šalis) šalių, atnaujinti arba statyti, taip pat padidinti bendrąjį finansavimą viešojo ir privataus sektoriaus partnerysčių, susijusių su veikla vaistų, turinčių ypatingos svarbos besivystančioms šalims, mokslinių tyrimų ir taikomosios veiklos srityje;
6.
prašo Komisijos skirti įvairių formų finansavimą dėl skurdo plintančių, užleistų ir atogrąžų ligų moksliniams tyrimams ir taikomajai veiklai, įskaitant finansavimą, skirtą privataus ir viešojo sektorių partnerystėms bei kitoms galimoms finansavimo formoms, ir remti mokslinių tyrimų institutus, kurie nori bendradarbiauti rengiant visuomenės sveikatos iniciatyvas, susijusias su šiomis pastangomis;
7.
prašo Tarybą pritarti minčiai, kad PPO sprendimu ir TRIPS susitarimo Protokolu sukurtas mechanizmas gali išspręsti tik dalį su visuomenės sveikata susijusių problemų ir kad būtina imtis ir kitų sveikatos priežiūros sistemos ir infrastruktūros tobulinimo priemonių;
8.
prašo Tarybos palaikyti besivystančias šalis, kurios taiko TRIPS susitarime numatytas ir Dohos deklaracijoje įtvirtintas vadinamąsias lankstumo nuostatas, kad aprūpintų savo gyventojus pagrindiniais vaistais prieinamomis kainomis, kaip numatyta jų nacionalinėse visuomenės sveikatos programose;
9.
ragina besivystančias šalis naudotis visomis joms prieinamomis TRIPS susitarime numatytomis priemonėmis, kaip antai privalomos licencijos ir kiti 30 straipsnyje nurodyti mechanizmai;
10.
ragina Tarybą kartu su Europos Parlamentu priimti bendrą pareiškimą, kuriame būtų nurodyta, kad ES valstybės narės gali laisvai naudotis TRIPS susitarime numatytomis išimtimis, vadovaudamosi nacionaliniais patentų įstatymais, kad suteiktų gamybos ir eksporto leidimus ir patenkintų importuojančių narių visuomenės sveikatos reikmes, ir prašo Tarybos įpareigoti Komisiją susilaikyti ir nesiimti veiksmų, kurie trukdytų taikyti šias procedūras;
11.
ragina Tarybą imtis tolesnių veiksmų dėl Dohos deklaracijos dėl visuomenės sveikatos ir apriboti Komisijai suteiktus įgaliojimus siekiant siekiant nesiderėti dėl TRIPS-plius susitarimo su farmaciniais produktais susijusių nuostatų, pvz., duomenų išskirtinumo, patentų pratęsimo ir privalomų licencijų pagrindų apribojimas, kurios turi įtakos visuomenės sveikatai ir galimybei įsigyti vaistų, kai sudaromi ekonominės partnerystės susitarimai su AKR šalimis ir kiti dvišaliai ir regioniniai susitarimai su besivystančiomis šalimis;
12.
prašo Komisijos paremti reikalavimą, kad patento pareiškėjai atskleistų informaciją apie išradimų, grindžiamų biologiniais ištekliais ir susijusių su tradicinėmis besivystančių šalių žiniomis, šaltinį ir kilmę, kad būtų skatinamas sąžiningas ir teisingas dalijimasis nauda ir technologija, išvystyta naudojant šiuos išteklius, su juos tiekiančiomis šalimis;
13.
ragina Komisiją remti „jungtinio pirkimo strategijas“ pagal 31b straipsnį ir kitas strategines priemonės, kuriomis pasinaudojusios šalys ar šalių grupės įgytų daugiau perkamosios galios ir galėtų naudotis masto ekonomijos teikiamais privalumais gamindamos nepatentuotus vaistus prieinamomis kainomis, ir skatinti tiesiogines investicijas į regiono gamybos infrastruktūrą;
14.
ragina Tarybą įpareigoti Europos Komisiją aktyviai remti PPO tarpvyriausybinės darbo grupės visuomenės sveikatos, naujovių diegimo ir intelektinės nuosavybės klausimais veiklą ir reguliariai pranešti Europos Parlamentui apie šios darbo grupės darbo rezultatus;
15.
ragina farmacijos įmones taikyti alternatyvius kainų nustatymo būdus, įskaitant didelio kiekio ir mažos pelno maržos metodus, kurie galėtų padėti užtikrinti geresnį aprūpinimą vaistais;
16.
primena, kad vaistų klastojimas nėra su patentais susijusi problema; pabrėžia, kad priemonės, kurių imamasi kovojant su klastojimu, turi būti baudžiamojo persekiojimo sistemoje (baudžiamosios sankcijos) ir vaistų kontrolės sistemoje numatytos priemonės, kuriomis siekiama sustiprinti nacionalinių valdžios institucijų galimybes, o ne priemonės, kuriomis siekiama stiprinti intelektinės nuosavybės apsaugą;
17.
ragina mažiausiai išsivysčiusias ir kitas neturtingas šalis imtis būtinų priemonių, skirtų užkirsti kelią pagal privalomas licencijas pagamintų vaistų išvežimui iš šalies bei užtikrinti, kad vaistai pasiektų tuos vietos gyventojus, kuriems jų labiausiai reikia;
18.
paveda Primininkui perduoti šią rezoliuciją Tarybai, Komisijai, ES valstybių narių ir AKR regiono šalių vyriausybėms, PPO ir Jungtinių Tautų ŽIV/AIDS programos (angl. UNAIDS), Jungtinių Tautų vystymo programos (angl. UNDP) ir JT Gyventojų veiklos fondo (angl. UNFPA) vadovams.
