P6_TA(2009)0086
Įmonių registruotųjų buveinių perkėlimas į kitą šalį
A6-0040/2009
2009 m. kovo 10 d. Europos Parlamento rezoliucija su rekomendacijomis Komisijai dėl įmonės registruotosios buveinės perkėlimo į kitą šalį ( 2008/2196(INI) )
Europos Parlamentas
, –
atsižvelgdamas į EB sutarties 192 straipsnio 2 dalį,
–
atsižvelgdamas į EB sutarties 43 ir 48 straipsnius,
–
atsižvelgdamas į 2003 m. gegužės 21 d. Komisijos komunikatą "Europos Sąjungos bendrovių teisės modernizavimas ir sustiprintas įmonės valdymas: pažangos plėtojimo planas" ( COM(2003)0284 ),
–
atsižvelgdamas į savo 2004 m. balandžio 21 d. rezoliuciją Komisijos komunikato Tarybai ir Europos Parlamentui: dėl bendrovių teisės modernizavimo ir sustiprinto įmonės valdymo Europos Sąjungoje – pažangos planas OL C 104 E, 2004 4 30, p. 714.
,
–
atsižvelgdamas į savo 2006 m. liepos 4 d. rezoliuciją dėl naujausios informacijos apie bendrovių teisės kūrimo eigą ir perspektyvas OL C 303 E, 2006 12 13, p. 114.
,
–
atsižvelgdamas į savo 2007 m. spalio 25 d. rezoliuciją Europos privačios bendrovės ir Keturioliktosios bendrovių teisės direktyvos dėl bendrovės būstinės perkėlimo OL C 263 E, 2008 10 16, p. 671.
,
–
atsižvelgdamas į Teisingumo Teismo sprendimus bylose
Daily Mail and General Trust
Byla 81/87
Daily Mail and General Trust
[1988], ECR 5483.
,
Centros
Byla C-212/97
Centros
[1999], ECR I-1459.
,
Überseering
Byla C-208/00
Überseering
[2002], ECR I-9919.
,
Inspire Art
Byla C-167/01
Inspire Art
[2003], ECR I-10155.
,
SEVIC Systems
Byla C-411/03
SEVIC Systems
[2005], ECR I-10805.
ir Cadbury Schweppes
Byla C-196/04
Cadbury Schweppes
[2006], ECR I-7995.
,
–
atsižvelgdamas į Darbo tvarkos taisyklių 39 ir 45 straipsnius,
–
atsižvelgdamas į Teisės reikalų komiteto pranešimą bei Ekonomikos ir pinigų politikos komiteto nuomonę ( A6-0040/2009 ),
A.
kadangi įmonės turėtų turėti teisę naudoti įsisteigimo laisve vidaus rinkoje, kaip įtvirtinta EB sutartyje ir kaip aiškina Teisingumo Teismas,
B.
kadangi įmonių buveinių perkėlimas į kitą šalį yra vienas iš svarbiausių vidaus rinkos sukūrimo elementų,
C.
kadangi įmonės registruotosios buveinės perkėlimas į kitą šalį neturėtų sukelti jos likvidavimo arba bet kokio jos juridinio statuso galiojimo sustabdymo arba praradimo,
D.
kadangi įmonės registruotosios buveinės perkėlimas į kitą šalį turėtų būti atliekamas laikantis teisinių, socialinių bei fiskalinių sąlygų,
E.
kadangi reikėtų užtikrinti kitų suinteresuotųjų šalių, tokių kaip smulkieji akcininkai, darbuotojai, kreditoriai ir kt., susijusių su perkėlimu, teises,
F.
kadangi turėtų būti visiškai išsaugoti atitinkami Bendrijos teisės aktai, nustatantys tarpvalstybines darbuotojų informavimo, konsultavimosi ir dalyvavimo teises, taip pat užtikrinantys jau galiojančias darbuotojų dalyvavimo teises (Direktyva 94/45/EB 1994 m. rugsėjo 22 d. Tarybos direktyva 94/45/EB dėl Europos darbų tarybos steigimo arba Bendrijos mastu veikiančių įmonių ir Bendrijos mastu veikiančių įmonių grupių darbuotojų informavimo bei konsultavimosi su jais tvarkos nustatymo (OL L 254, 1994 9 30, p. 64).
ir 2005/56/EB 2005 m. spalio 26 d. Europos Parlamento ir Tarybos direktyva 2005/56/EB dėl ribotos atsakomybės bendrovių jungimųsi, peržengiančių vienos valstybės ribas (OL L 310, 2005 11 25, p. 1).
), ir kadangi dėl to perkeliant registruotąją buveinę negali būti panaikintos šios galiojančios teisės,
G.
kadangi taisyklė, pagal kurią reikalaujama, kad įmonės pagrindinė buveinė ir registruotoji buveinė būtų toje pačioje valstybėje narėje, prieštarautų Teisingumo Teismo praktikai, susijusiai su įsisteigimo laisve, ir todėl pažeistų EB teisę,
1.
prašo Komisijos iki 2009 m. kovo 31 d. pateikti Parlamentui, remiantis EB sutarties 44 straipsniu, teisėkūros pasiūlymą dėl direktyvos, kurioje nustatomos valstybių narių nacionalinių teisės aktų koordinavimo priemonės, siekiant palengvinti registruotosios įmonės, įsteigtos laikantis valstybės narės teisės aktų, buveinės perkėlimą į kitą Bendrijos šalį (14-oji bendrovių teisės direktyva), ir prašo, kad šis pasiūlymas būtų parengtas atsižvelgiant į tarpinstitucinius svarstymus ir laikantis išsamių toliau pateiktų rekomendacijų;
2.
nurodo, kad šiuo metu įmonės savo buveines gali perkelti tik tuomet, kai nutraukiama įmonės veikla ir tikslo valstybėje narėje steigiamas naujas juridinis asmuo arba tikslo valstybėje narėje steigiamas naujas juridinis asmuo, su kuriuo vėliau įmonė susijungia; pabrėžia, kad šio proceso metu iškyla administracinių kliūčių, patiriama išlaidų ir atsiranda socialinių pasekmių bei neužtikrinamas teisinis aiškumas;
3.
atkreipia dėmesį į įsisteigimo laisvę, kuri bendrovėms yra garantuojama pagal EB sutarties 48 straipsnį, kaip buvo išaiškinta Teisingumo Teismo Sprendimas minėtoje byloje
Centros.
;
4.
atkreipia dėmesį į tai, kad įmonės buveinės perkėlimas reiškia priežiūros perkėlimą; atkreipia dėmesį į tai, kad rengiant 14-ąją bendrovių teisės direktyvą dėl bendrovės registruotosios buveinės perkėlimo į kitą valstybę reikia užtikrinti, jog būtų išsaugotos galiojančios akcininkų, kreditorių ir darbuotojų teisės, ir išsaugoti egzistuojančią įmonių valdymo pusiausvyrą ("įmonių valdymas");
5.
siūlo naujoje direktyvoje daryti nuorodas į Direktyvą 94/45/EB ir Direktyvą 2005/56/EB tam, kad taikant su bendrovių teise susijusias ES direktyvas būtų išlaikoma darbuotojų dalyvavimo priimant sprendimus procedūrų darna ir pagrindiniai aspektai;
6.
mano, kad prieš perkeliant bendrovės buveinę reikia parengti perkėlimo planą ir pranešimą, kuriame būtų paaiškinti bei pagrįsti perkėlimo teisiniai ir ekonominiai aspektai bei visos perkėlimo pasekmės akcininkams ir darbuotojams; pabrėžia, kad perkėlimo planas ir pranešimas tinkamu metu turi būti paskelbti visiems susijusiems asmenims;
7.
atsižvelgdamas į Lisabonos strategiją, pabrėžia teigiamą konkurencijos mokesčių srityje poveikį ekonomikos augimui;
8.
atkreipia dėmesį į tai, kad įmonės buveinės perkėlimas turėtų būti neutralus mokesčių aspektu;
9.
siūlo gerinti mokesčių administracijų keitimosi informacija ir administracinės tarpusavio pagalbos procesą;
10.
ragina užtikrinti skaidrumą taikant naująją direktyvą valstybėse narėse ir todėl siūlo nustatyti valstybių narių įpareigojimą teikti ataskaitas Komisijai, tuomet įmonės, kurios perkelia savo registruotąją buveinę remdamosi direktyvos nuostatomis, privalėtų būti įtrauktos į Europos įmonių registrą; atkreipia dėmesį į tai, kad perkeliant įpareigojimą teikti ataskaitas į nacionalinę teisę ir siekiant geresnio teisės aktų leidybos proceso būtina vengti informacijos pertekliaus, su sąlyga, kad užtikrinama pakankama informacija;
11.
patvirtina, kad rekomendacijos nepažeidžia subsidiarumo principo ir pagrindinių piliečių teisių;
12.
mano, kad pateiktas pasiūlymas nesukelia jokių finansinių padarinių;
13.
paveda Pirmininkui perduoti šią rezoliuciją ir pridedamas išsamias rekomendacijas Komisijai ir Tarybai bei valstybių narių parlamentams ir vyriausybėms.
REZOLIUCIJOS PRIEDAS:
IŠSAMIOS REKOMENDACIJOS DĖL PRAŠOMO PATEIKTI PASIŪLYMO TURINIO
Europos Parlamentas ragina Komisiją pateikti pasiūlymą dėl direktyvos, kuriame turėtų būti šie elementai:
1 rekomendacija (registruotosios buveinės perkėlimo į kitą šalį padariniai)
Registruotųjų buveinių perkėlimas į kitą šalį nesukelia atitinkamos įmonės likvidavimo arba jos juridinio statuso praradimo arba laikino sustabdymo. Dėl šios priežasties įmonė nepraranda savo juridinio statuso ir nedaromas poveikis visam jos turtui, įsipareigojimams ir sutartiniams santykiams. Be to, perkėlimas atliekamas laikantis teisinių, socialinių bei fiskalinių sąlygų. Perkėlimas įsigalioja įregistravimo priimančiojoje valstybėje narėje dieną. Nuo įregistravimo priimančiojoje valstybėje narėje dienos įmonė reglamentuojama šios valstybės narės teisės aktais.
2 rekomendacija (perkėlimo tvarka įmonėje)
Perkėlimą planuojančios įmonės valdymo organas arba valdyba parengia perkėlimo pasiūlymą. Pasiūlyme turi būti apžvelgiamos bent šios temos:
a)
įmonės teisinė forma, pavadinimas ir jos registruotosios buveinės adresas buveinės valstybėje narėje;
b)
numatyta įmonės teisinė forma, pavadinimas ir jos registruotosios buveinės adresas priimančiojoje valstybėje narėje;
c)
įmonei numatyta steigimo sutartis ir įstatai priimančiojoje valstybėje narėje;
d)
numatytas perkėlimo grafikas;
e)
data, nuo kurios registruotąją buveinę ketinančios perkelti įmonės sandoriai apskaitos tikslais būtų traktuojami kaip vykdomi priimančiojoje valstybėje narėje;
f)
prireikus pateikiama išsami informacija apie centrinės administracijos arba pagrindinės verslo vietos perkėlimą.
g)
įmonės nariams, darbuotojams ir kreditoriams užtikrinamos teisės arba kitos siūlomos susijusios priemonės;
h)
jei įmonės valdymui taikomos darbuotojų dalyvavimo taisyklės ir jei priimančiųjų valstybių narių nacionaliniuose teisės aktuose nenumatyta tokia sistema, pateikiama informacija apie tokią tvarką, tokiu būdu nustatant darbuotojų dalyvavimo sąlygas.
Įmonės nariams ir darbuotojų atstovams išnagrinėti pateikiamas perkėlimo pasiūlymas (likus pakankamai laiko iki įmonės akcininkų susirinkimo datos).
Laikydamasi taikomos nacionalinės teisės ir vadovaudamasi Direktyva 68/151/EEB 1968 m. kovo 9 d. pirmoji Tarybos direktyva 68/151/EEB dėl apsaugos priemonių, kurių valstybės narės, siekdamos suvienodinti tokias apsaugos priemones visoje Bendrijoje, reikalauja iš Sutarties 58 straipsnio antroje pastraipoje apibrėžtų bendrovių, jų narių ir kitų interesų apsaugai, koordinavimo (OL L 65, 1968 3 14, p. 8).
perkėlimą planuojanti įmonė privalo paskelbti bent šiuos duomenis:
a)
įmonės teisinė forma, pavadinimas ir jos registruotosios buveinės adresas buveinės valstybėje narėje ir priimančiojoje valstybėje narėje;
b)
registras, kuriame laikomi Direktyvos 68/151/EEB 3 straipsnio 2 dalyje nurodyti bendrovės dokumentai bei duomenys, ir registravimo numeris tame registre;
c)
sąlygų nurodymas, kad įmonės kreditoriai ir smulkieji akcininkai galėtų naudotis savo teisėmis, ir adresas, kuriuo kreiptis norint nemokamai gauti informacijos apie tokias sąlygas.
Jei nesutarta kitaip, perkėlimą planuojančios įmonės valdymo organas arba valdyba taip pat parengia ataskaitą, kurioje išaiškinami ir pagrindžiami teisiniai bei ekonominiai siūlomo perkėlimo aspektai ir išdėstomos pasekmės įmonės nariams, kreditoriams bei darbuotojams.
3 rekomendacija (akcininkų susirinkimo sprendimas dėl perkėlimo)
Akcininkų susirinkimas pritaria perkėlimo pasiūlymui laikydamasis nustatytų sąlygų ir surenkama balsų dauguma reikalinga iš dalies pakeisti steigimo sutartį ir įstatus laikantis įmonei taikomų buveinės valstybės narės teisės aktų.
Jei įmonės valdymui taikomos darbuotojų dalyvavimo taisyklės, akcininkų susirinkimas gali nustatyti, kad perkėlimas priklausytų nuo jo aiškaus pritarimo sąlygoms dėl darbuotojų dalyvavimo.
4 rekomendacija (administracinė perkėlimo tvarka ir patikrinimas)
Vadovaudamasi savo teisės aktais buveinės valstybė narė patikrina perkėlimo tvarkos teisėtumą. Buveinės valstybės narės paskirta kompetentinga institucija išduoda pažymėjimą, kuriame patvirtinama, kad užbaigti visi reikalaujami veiksmai ir formalumai.
Pažymėjimas, steigimo sutarties kopija ir įmonei numatyti įstatai priimančiojoje valstybėje narėje bei perkėlimo pasiūlymo kopija per nustatytą laikotarpį pateikiami priimančiosios valstybės narės organui, atsakingam už įregistravimą. Šie dokumentai laikomi pakankamais, kad įmonė būtų įregistruota priimančiojoje valstybėje narėje. Priimančiosios valstybės narės kompetentinga institucija, atsakinga už įregistravimą, patikrina, ar laikomasi esminių ir nustatytų perkėlimo sąlygų.
Priimančiosios valstybės narės kompetentinga institucija nedelsiant pateikia pranešimą apie įregistravimą atitinkamai institucijai buveinės valstybėje narėje. Tada buveinės valstybės narės institucija išregistruoja įmonę iš registro.
Paskelbiamas įregistravimas priimančiojoje valstybėje narėje ir išregistravimas iš buveinės valstybės narės registro. Turi būti paminėti bent šie duomenys:
a)
įregistravimo data;
b)
naujas ir senas įrašo numeris atitinkamame buveinės valstybės narės ir priimančiosios valstybės narės registre.
5 rekomendacija (darbuotojų dalyvavimas)
Darbuotojų dalyvavimas reglamentuojamas priimančiosios valstybės narės teisės aktais.
Tačiau priimančiosios valstybės narės teisės aktai neturi būti taikomi, jei:
a)
priimančiosios valstybės narės teisės aktuose nenumatytas bent toks pats darbuotojų dalyvavimo laipsnis, kaip tas, kuris įmonei taikytas buveinės valstybėje narėje, arba
b)
priimančiosios valstybės narės teisės aktuose įmonės, įsteigtos kitose valstybėse narėse, darbuotojams nesuteikiama tokia pati teisė pasinaudoti dalyvavimo teisėmis kaip tos, kuriomis darbuotojai naudojosi prieš perkėlimą.
Šiais atvejais turėtų būti atitinkamai taikomos Direktyvos 2005/56/EB 16 straipsnio nuostatos.
6 rekomendacija (su perkėlimu susijusios trečiosios šalys)
Įmonėms, kurioms pradėtos savanoriško likvidavimo, likvidavimo dėl bankroto, bankroto arba mokėjimų sustabdymo ar kitos panašios procedūros, negali perkelti savo registruotosios buveinės į kitą Bendrijos valstybę narę.
Kiek tai susiję su teisminėmis arba administracinėmis procedūromis, pradėtomis prieš registruotosios buveinės perkėlimą, įmonė traktuojama kaip turinti registruotąją buveinę buveinės valstybėje narėje.
