Suvestinė : 07-03-2005(s)
EUROPOS PARLAMENTAS
Redaktorius:
Robertas Pogorelis
Sekretoriatas:
Asta Vasiliauskaitė
Briuselis:
Strasbūras:
PHS 6A 36
IPE3 F02/017
B-1047 Brussels
BP1024, F-67070 Strasbourg
Tel. (32-2) 283 20 06
Tel. (33) 3 88 17 46 42
Fks. (32-2) 284 92 53
Fks. (33) 3 88 17 93 55
el.paštas: spauda-lt@europarl.eu.int
Tinklalapis: http://www.europarl.eu.int/press/index_publi_lt.htm
Baigta redaguoti: kovo 2 d.
Frakcijos
Pagal 01.03.2005
PPE-DE
PSE
ALDE
Verts / ALE
GUE / NGL
IND / DEM
UEN
NI
Iš viso
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
16
12
2
7
4
9
4
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
2
3
18
PL
19
8
4
10
7
6
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
11
2
78
Iš viso
268
200
88
42
41
37
27
29
732
Frakcijos
PPE-DE
Europos liaudies partijos (krikščionių demokratų) ir Europos demokratų frakcija
PSE
Socialistų frakcija Europos Parlamente
ALDE
Liberalų ir demokratų aljansas Europai
GUE/NGL
Europos vieningųjų kairiųjų jungtinė frakcija/Šiaurės šalių žalieji kairieji
Verts/ALE
Žaliųjų frakcija/Europos laisvasis aljansas
UEN
Sąjungos už tautų Europą frakcija
IND/DEM
Europos demokratinių valstybių ir įvairovės frakcija
NI
Nepriklausomi Parlamento nariai
SPAUDOS KONFERENCIJOS
Maloniai pra š ome atkreipti d ė mes į , jog darbotvark ė je galimi paskutin ė s minut ė s poky č iai.
Prie š sesijin ė spaudos konferencija vyks 2005 m. kovo 4 d., penktadien į , 11 val. Briuselyje, PHS pastate, 0A50 patalpoje .
Galutinis brifingas vyks 2005 m. kovo 7 d., pirmadien į , 16:30 val. spaudos centro patalpose Strasb ū re. Savaitės akcentai
Šios sesijos prioritetai - moterų teisės bei jų apsauga nuo prievartos, apsauga nuo terorizmo, taip pat socialinės problemos.
Kovo 8-oji - Tarptautinė moters diena. Ta proga Parlamentas organizuoja keletą renginių, skirtų atkreipti dėmesį į prievartos prieš moteris problemas (žr. rubriką "Lygios galimybės/ Moterų teisės").
Kita svarbi data - kovo 11-oji , po pernai Madride įvykdyto teroro išpuolių EP iniciatyva paskelbta Terorizmo aukų pagerbimo diena. Kovo 10-ąją deputatai tylos minute pagerbs teroro išpuolių Madride aukas. Šioje sesijoje deputatai taip pat apsvarstys Ingo Šmit (Ingo SCHMITT, PPE-DE, DE) pranešimą dėl bendros ES skrydžių vadovo licencijos, kuriuo siekiama padidinti skrydžių saugumą Europoje. Grupė deputatų taip pat žodžiu paklaus Komisijos dėl lėktuvų keleivių duomenų perdavimo JAV.
Kovo mėn. sesijoje deputatai taip pat skirs daug dėmesio socialiniams klausimams. Kovo 9-ąją Parlamentas pareikš nuomonę dėl Lisabonos strategijos įgyvendinimo bei Komisijos siūlymų jį paskatinti. Nors jau įpusėjo strategijai numatytas laikas, kol kas nepakankamai įgyvendinami joje numatyti tikslai - padidinti Europos rinkos konkurencingumą, paskatinti subalansuotą ES ekonominį augimą, sumažinti nedarbą bei pagerinti darbo sąlygas.
EP Užimtumo ir socialinių reikalų komiteto teigimu, Lisabonos strategijoje numatytas ES valstybių biudžeto deficito mažinimas itin paaštrino nedarbo, skurdo ir socialinės atskirties problemas. Joms skirtas Ildos Figeiredo (Ilda FIGUEIREDO, GUE/NGL, PT) pranešimas dėl Europos socialinės padėties, dėl kurio parlamentas balsuos kovo 8-ąją.
Plenarinės sesijos darbotvarkė
Pirmadienis, 2005 m. kovo 7 d.
17:00 - 21:00
Mėnesinės sesijos pradžia ir darbo tvarka
Pranešimas: Alain Lipietz ( A6-0032/2005 ) - Europos investicijų bankas (2003) dėl Europos investicijų banko 2003 m. veiklos ataskaitos[ 2004/2187(INI)] Ekonomikos ir pinigų politikos komitetas Pristato M. Maystadt, EIB pirmininkas
Rekomendacija antrajam svarstymui: Esko Seppänen ( A6-0012/2005 ) - Prieigos prie gamtinių dujų perdavimo tinklų sąlygos dėl Tarybos bendrosios pozicijos, siekiant priimti Europos Parlamento ir Tarybos reglamentą dėl prieigos prie gamtinių dujų perdavimo tinklų sąlygų[11652/2/2004 - C6-0188/2004 - 2003/0302(COD)] Pramonės, mokslinių tyrimų ir energetikos komitetas
Žodinis klausimas - Alternatyvios energijos resursai Mechtild Rothe, Reino Paasilinna, Hannes Swoboda, Dimitrios Papadimoulis ( O-0016/2005 - B6-0018/2005 ) Komisijai Alternatyvios energijos formos Socialistų frakcija Europos Parlamente Europos vieningųjų kairiųjų jungtinė frakcija/Šiaurės šalių žalieji kairieji
Pranešimas: Ingo Schmitt (A6-0038 /2005) - Bendrijos skrydžių vadovo licencija Pasiūlymas dėl Europos Parlamento ir Tarybos direktyvos dėl Bendrijos skrydžių vadovo licencijos[ KOM(2004)0473 - C6-0076/2004 - 2004/0146(COD)] Transporto ir turizmo komitetas
Rekomendacija antrajam svarstymui: Proinsias De Rossa ( A6-0003/2005 ) - Socialinės apsaugos sistemų taikymas pagal darbo sutartį dirbantiems asmenims ir jų šeimos nariams, keičiantiems gyvenamąją vietą Bendrijoje dėl Tarybos priimtos bendrosios pozicijos siekiant priimti Europos Parlamento ir Tarybos reglamentą, kuriuo iš dalies keičiamas Tarybos reglamentas (EEB) Nr. 1408/71 dėl socialinės apsaugos sistemų taikymo pagal darbo sutartį ir savarankiškai dirbantiems asmenims bei jų šeimos nariams, keičiantiems gyvenamąją vietą Bendrijoje, ir Tarybos reglamentas (EEB) Nr. 574/72, kuriuo nustatoma Reglamento (EEB) Nr. 1408/71 įgyvendinimo tvarka[12062/3/2004 - C6-0189/2004 - 2003/0184(COD)] Užimtumo ir socialinių reikalų komitetas
Antradienis, 2005 m. kovo 8 d.
9:00 - 12:00, 21:00 - 24:00
(Galimas) Balsavimas dėl prašymų taikyti skubos tvarką Žodiniai klausimai - Tolesni veiksmai po IV-osios pasaulinės konferencijos moterų klausimais (Pekinas ir 10) Veiksmų platformos
Lissy Gröner, Amalia Sartori, Hiltrud Breyer, Eva-Britt Svensson, Konrad Szymański, Urszula Krupa, Lydia Schenardi, Maria Carlshamre ( O-0006/2005 - B6-0015/2005 ) Tarybai Tolesni veiksmai po IV-osios pasaulinės konferencijos moterų klausimais (Pekinas ir 10) Veiksmų platformos Moterų teisių ir lyčių lygybės komitetas
Lissy Gröner, Amalia Sartori, Hiltrud Breyer, Eva-Britt Svensson, Konrad Szymański, Urszula Krupa, Lydia Schenardi, Maria Carlshamre ( O-0007/2005 - B6-0016/2005 ) Komisijai Tolesni veiksmai po IV-osios pasaulinės konferencijos moterų klausimais (Pekinas ir 10) Veiksmų platformos Moterų teisių ir lyčių lygybės komitetas
Pranešimas: Ilda Figueiredo ( A6-0035/2005 ) - Socialinė padėtis ES dėl socialinės padėties Europos Sąjungoje[2004/2190(INI)] Užimtumo ir socialinių reikalų komitetas
Pranešimas: Antolín Sánchez Presedo (A6-0045 /2005) - Bendrųjų lengvatų sistema Pasiūlymas dėl Tarybos reglamento dėl bendrųjų tarifų lengvatų sistemos taikymo[ KOM(2004)0699 - C6-0001/2005 - 2004/0242(CNS)] Tarptautinės prekybos komitetas
Pranešimas: Rainer Wieland ( A6-0040/2005 ) - Peticijų komiteto svarstymas (2003 - 2004) 2003-2004 parlamentinių metų Peticijų komiteto veiklos svarstymas[2004/2090(INI)] Peticijų komitetas Pranešimas: John Bowis (A6-0044 /2005) - AKR-ES jungtinės parlamentinės asamblėjos 2004 m. veikla ES-AKR jungtinės parlamentinės asamblėjos 2004 m. veikla[2004/2141(INI)] Vystymosi komitetas
Bendri debatai: 2005 ir 2006 m. biudžetas Pranešimas: Valdis Dombrovskis (A6-0043 /2005) - 2006 metų biudžeto gairės (kiti skirsniai) 2006 metų biudžeto gairės - kiti skirsniai[2004/2271(BUD)] Biudžeto komitetas
Pranešimas: Salvador Garriga Polledo (A6- /2005) - Pataisyto biudžeto 1/2005 projektas Pataisyto biudžeto 1/2005 projektas: personalo planų peržiūrėjimas[2005/2014(BUD)] Biudžeto komitetas
Pranešimas: Anne Elisabet Jensen (A6- /2005) - Preliminari sąmata rengiant preliminarų pataisyto biudžeto 2/2005 projektą Europos Parlamento preliminari sąmata rengiant preliminarų pataisyto biudžeto 2/2005 projektą Biudžeto komitetas
Komisijos pareiškimas - Prekyba gemalinėmis ląstelėmis
12:00 - 13:00
Balsavimas Rekomendacija Enrique Barón Crespo (A6-0030 /2005) - Keleivių apsauga susidūrimo atveju (vienodų reikalavimų transporto priemonėms patvirtinimas) Pasiūlymas dėl Tarybos sprendimo dėl Bendrijos prisijungimo prie Jungtinių Tautų ekonominės komisijos Europai reglamento Nr. 94, patvirtinančio vienodus reikalavimus transporto priemonėms dėl keleivių apsaugos priekinio susidūrimo atveju ir reglamento Nr. 95, patvirtinančio vienodus reikalavimus transporto priemonėms dėl keleivių apsaugos šoninio susidūrimo atveju[ KOM(2004)0672 - 2004/0243(AVC)] Tarptautinės prekybos komitetas Rekomendacija Elmar Brok (A6-0041 /2005) - Europos - Viduržemio regiono susitarimas tarp ES ir Jordanijos Pasiūlymas dėl Tarybos sprendimo dėl protokolo prie Europos - Viduržemio regiono susitarimo tarp Europos bendrijų ir jos valstybių narių, iš vienos pusės, ir Jordanijos Hašimitų Karalystės, iš kitos pusės, atsižvelgiant į Čekijos Respublikos, Estijos Respublikos, Kipro Respublikos, Vengrijos Respublikos, Latvijos Respublikos, Lietuvos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą[2004/0196(AVC)] Užsienio reikalų komitetas Tekstai, dėl kurių diskusijos baigtos
15:00 - 18:00 Tarybos ir Komisijos pareiškimai - Neplatinimo sutarties peržiūra / Branduoliniai ginklai Šiaurės Korėjoje ir Irane Tarybos ir Komisijos pareiškimai - Padėtis Libane
18:00 - 19:30 Klausimų Komisijai valanda (B6- 2005) Trečiadienis, 2005 m. kovo 9 d.
9:00 - 12:00, 15:00 - 17:30 Tarybos ir Komisijos pareiškimai - Lisabonos strategijos peržiūra pasibaigus pusei jos įgyvendinimo laiko 15:00 - 17:30 Tarybos ir Komisijos pareiškimai - Pasiruošimas Europos Vadovų Tarybai (Briuselis, 2005 m. kovo 22-23 d.) Tarybos ir Komisijos pareiškimai - Medicinos darbuotojai, įkalinti Libijoje
12:00 - 13:00 Balsavimas: Rezoliucija dėl Lisabonos strategijos peržiūros pasibaigus pusei jos įgyvendinimo laiko Rezoliucija dėl padėties Libane Kiti tekstai, dėl kurių diskusijos baigtos
17:30 - 19:00 Klausimų Tarybai valanda (B6- 2005)
21:00 - 24:00 Pranešimas: Pia Elda Locatelli (A6- /2005) - Europos Sąjungos mokslinių tyrimų rėmimo politikos gairės Komisijos komunikatas "Mokslas ir technologijos - raktas į Europos ateitį" - Europos Sąjungos mokslinių tyrimų rėmimo politikos gairės [2004/2150(INI)] Pramonės, mokslinių tyrimų ir energetikos komitetas
Bendros diskusijos - Asmens duomenys Žodinis klausimas - Keleivių duomenų perdavimas Sarah Ludford, Alexander Nuno Alvaro, Martine Roure, Wolfgang Kreissl-Dörfler ( O-0002/2005 - B6-0014/2005 ) Komisijai Keleivių duomenų perdavimas Liberalų ir demokratų aljanso už Europą frakcija Socialistų frakcija Europos Parlamente Bus balsuojama balandžio mėnesį
Žodinis klausimas - Duomenų saugojimas Alexander Nuno Alvaro, Martine Roure, Wolfgang Kreissl-Dörfler ( O-0014/2005 - B6-0017/2005 ) Komisijai Duomenų saugojimas Liberalų ir demokratų aljanso už Europą frakcija Socialistų frakcija Europos Parlamente Bus balsuojama balandžio mėnesį
Pranešimas: Margrete Auken (A6- /2005) - Natura 2000 projekto finansavimas
Ketvirtadienis, 2005 m. kovo 10 d.
10:00 - 12:00
Žodinis klausimas - Bendros cukraus rinkos organizavimo reforma Joseph Daul, Jean-Claude Fruteau ( O-0071/2004 - B6-0013/2005 ) Komisija Bendros cukraus rinkos organizavimo reforma Žemės ūkio ir kaimo plėtros komitetas Pranešimas: Marie-Hélène Aubert ( A6-0039/2005 ) - Organiiški maisto produktai ir organiškas žemės ūkis dėl Europos veiksmų plano biologiškų maisto produktų ir biologiško žemės ūkio srityje[2004/2202(INI)] Žemės ūkio ir kaimo plėtros komitetas
12:00 - 12:15 2004 m. kovo 11 d. teroristinių išpuolių Madride aukų iškilmingas paminėjimas
12:15 - 13:00 Balsavimas: Rezoliucija dėl moterų teisių Rezoliucija dėl Europos Vadovų Tarybos Kiti tekstai, dėl kurių diskusijos baigtos
15:00 - 16:45
Komisijos deklaracija dėl padėties Tibete Diskusijos dėl žmogaus teisių, demokratijos ir teisėtumo pažeidimo atvejų: Baltarusija, Kambodža, Saudo Arabija
16:00 [arba pasibaigus ankstesniam svarstymui]
Balsavimas: Pasiūlymai dėl rezoliucijų, susiję su diskusijomis dėl žmogaus teisių, demokratijos ir teisingumo pažeidimo atvejų </NotOnEuropa
Lygios galimybės/ Moterų teisės
Tarptautinės moters dienos renginiai
Kovo 8-ąją, Tarptautinę moters dieną, Parlamentas įteiks du Lygybės prizus žmonėms, nusipelniusiems lyčių lygybės srityje. Ceremonijoje įžanginį žodį tars Silvija-Ivonė Kaufman (Sylvia-Yvonne KAUFMANN, GUE/NGL, DE), EP vicepirmininkė, kuruojanti lygių galimybių temą. Prizus įteiks EP generalinis sekretorius Džiulianas Pristlis (Julian PRIESTLEY) ir Anna Zaborska ( ZÁBORSKÁ, PPE-DE, SK, Moterų teisių komiteto pirmininkė).
Tą pačią dieną 15 val. Parlamento rūmuose Strasbūre (WIC 100 patalpoje) rengiami atviri debatai, į kuriuos pakviesti EP vadovai, ES šalių vyriausybių, nevyriausybinių organizacijų atstovai bei grupė Parlamente akredituotų žurnalistų. Įžanginį renginio žodį tars EP pirmininkas Chosepas Borelis (Josep BORRELL ). Diskusija bus vystoma dviem temomis: organizuota prievarta prieš moteris (nelegalus moterų gabenimas per sieną, moterų išnaudojimas kare, moterų sterilizacija ir t.t.) bei prievarta prieš moteris namuose. Diskusijoje taip pat pakviesta dalyvauti kino režisierė Nadinė Trentinjan (Nadine TRINTIGNANT ). Po prelegentų pasisakymų numatytas laikas žurnalistų klausimams.
Diskusijai pasibaigus, 18 val. bus surengtas banketas žurnalistams, o 18:30 val. bus pristatomas ispanų filmas "Pasiimk mano akis" ("Te doy mis ojos"), laimėjęs septynis prizus San Sebastiano filmų festivalyje. Taip pat kovo 8-osios sesijoje Moterų teisių ir lyčių lygybės komiteto nariai pateiks žodinius klausimus Tarybai ir Komisijai apie 1995-ųjų Pekino konferencijoje priimto veiksmų plano įgyvendinimą. Tą pačią dieną EP Vizitų ir seminarų skyrius rengia seminarą visuomenei Tarptautinės moters dienos proga.
šia proga norėtume priminti, ką ES ir ypač Parlamentas jau yra nuveikęs moterų teisių gynimo srityje:
- 2004-2008 metais pagal Daphne II programą 50 mln. eurų bus skirta nevyriausybinėms ir kitoms organizacijoms, kovojančioms prieš prievartą moterų atžvilgiu;
- 2004 03 08 EP rezoliucija dėl lyčių lygybės kviečia Komisiją paskelbti 2006-uosius Europos kovos prieš prievartą moterų atžvilgiu metais.
- artimiausiu metu EP apsvarstys Komisijos pasiūlymą sukurti Europos lyčių institutą, kurio pirmųjų penkerių metų veiklai numatoma skirti 50 mln. eurų;
- EP jau pritarė pranešimams dėl moterų sterilizacijos (2001 07 17) bei nelegalaus moterų gabenimo per sieną (2000 03 02), kuriuose pasiūlyti konkretūs ES veiksmai sprendžiant minėtas problemas. Šį pavasarį Parlamentas taip pat svarstys pranešimą dėl moterų ir vaikų nelegalaus gabenimo per sieną seksualinio išnaudojimo tikslu;
- 2005-aisiais EP svarstys pranešimą dėl prievartos prieš moteris namuose, kuriame siūloma įteisinti vienodus minimalius šią sritį apibrėžiančių įstatymų standartus visose ES šalyse. Pastaroji problema aktuali vienai iš penkių ES moterų, jos sprendimo poreikis pripažintas prioritetiniu ES Konstitucijoje.
Ekonominiai ir pinigų reikalai
Lisabonos strategija: kaip paskatinti ekonominį augimą ir sumažinti nedarbą?
Svarstymas ir balsavimas: 2005-03-09
Šioje sesijoje Parlamentas pareikš nuomonę dėl Lisabonos strategijos įgyvendinimo bei Komisijos siūlymų jį paskatinti. į EP nuomonę bus atsižvelgta kovo 22-23 d. Briuselyje vyksiančiame Europos Vadovų Tarybos posėdyje.
Nors jau įpusėjo Lisabonos strategijai numatytas laikas, kol kas nepakankamai įgyvendinami joje numatyti tikslai - padidinti Europos rinkos konkurencingumą, paskatinti subalansuotą ES ekonominį augimą, sumažinti nedarbą bei pagerinti darbo sąlygas.
Siekdama šių tikslų, Komisija siūlo peržiūrėti mokesčių ir lengvatų sistemą, atsižvelgiant į verslo bei visuomeninių organizacijų pasiūlymus. Vasario pradžioje Komisija patvirtino naują ekonominio augimo ir užimtumo strategiją, o kovą pateiks planą, leisiantį lanksčiau reguliuoti ES ekonomiką. Šiuo metu taip pat ruošiamos dvi naujos direktyvos: viena jų dar labiau liberalizuos ES paslaugų rinką, o kita paskatins inovacijas chemijos pramonėje, tuo pačiu skirdama dėmesio aplinkosaugai. Inovacijas taip pat paskatins planuojamas įkurti Europos technologijų institutas. Socialinėje srityje Komisija ruošia išleisti Žaliąją knygą, skirtą pagyvenusių žmonių poreikiams. Ji taip siūlo skirti daugiau lėšų švietimui ir moksliniams tyrimams.
Kai vasario 2-ąją Komisijos pirmininkas Žozė Barozas (José Manuel BARROSO ) Parlamente pristatė pasiūlymus peržiūrėti Lisabonos strategiją, keleto politinių grupių atstovai pareiškė nuomonę, jog juose pernelyg daug dėmesio skiriama ekonominiam augimui ir per mažai - socialiniams klausimams. Parlamento Užimtumo komitetas pažymi, jog ypač stringa įsipareigojimas mažinti nedarbą: 2003-iaisiais dirbo tik 62,9 proc. darbingo amžiaus Europos gyventojų, nors Lisabonos strategijoje numatyta iki 2010-ųjų pasiekti 70 proc. rodiklį.
Biudžetas
Latvijos deputatas ragina taupyti ES struktūrų išteklius bei paspartinti personalo įdarbinimą
Valdis DOMBROVSKIS (PPE - DE, LV)
Rezoliucija dėl EP preliminarių išlaidų ir pajamų projekto sudarant 2006 m. biudžetą.
Biudžeto komitetas
Biudžeto procedūra
Svarstymas ir balsavimas: 2005-03-08
Šia rezoliucija siekiama veiksmingesnio ES institucijų išteklių panaudojimo, ypač atsižvelgiant į Sąjungos plėtrą.
Parlamentarai reiškia susirūpinimą dėl ES institucijų personalo įdarbinimo trukmės ir prašo peržiūrėti įdarbinimo procedūras, jas labiau decentralizuojant. Kad būtų sėkmingai užbaigta 2004-ųjų plėtra, parlamentarai tikisi, jog iki 2006 m. ES institucijose bus įdarbinti beveik visi reikalingi nauji darbuotojai iš dešimties naujų ES valstybių.
Deputatai pabrėžia būtinybę sparčiai rengtis 2007-aisiais planuojamam Rumunijos ir Bulgarijos įstojimui į ES ir ragina ES institucijas iki 2005 m. rugsėjo 1 d. pateikti išsamų tokio pasirengimo planą bei finansinę sąmatą. Rezoliucijoje taip pat siūloma imtis kvalifikacijos kėlimo priemonių ten, kur jaučiamas profesinis atsilikimas, pavyzdžiui, vertimo raštu ir žodžiu srityse.
Parlamentarai ragina ES institucijas veiksmingiau ir racionaliau panaudoti esamus išteklius. Pagal galimybes siūloma reikiamų lėšų rasti perskirstant esamą biudžetą bei etatus. Veiksmingumo vardan raginama stiprinti tarpinstitucinį bendradarbiavimą. ES institucijos raginamos savo sąmatose aiškiai paskirstyti lėšas pagal pagrindines veiklos sritis.
Parlamentarai atkreipia dėmesį, jog EP posėdžiavimas trijose šalyse kainuoja daugiau
kaip 200 milijonų eurų per metus. Deputatai taip pat siūlo pagerinti ES institucijų pristatymą internete, įskaitant tiesiogines EP posėdžių transliacijas, bei plėsti EP atstovybių veiklą, stiprinant Parlamento ryšius su visuomene.
Moksliniai tyrimai
Europai reikia aiškios mokslinių tyrimų politikos
Pia Elda LOCATELLI (PSE, IT)
Pranešimas dėl mokslo ir technologijų
Pramonės, mokslinių tyrimų ir energetikos komitetas
Procedūra: iniciatyva
Svarstymas: 2005-02-09
Balsavimas: 2005-03-10
Parlamentas svarstys pranešimą dėl mokslo ir technologijų, kuriuo siūloma skirti daugiau lėšų moksliniams tyrimams, siekiant sustiprinti Europos konkurencingumą ir ekonominį augimą.
Lisabonos Europos Vadovų Taryboje buvo nutarta įkurti Europos mokslinių tyrimų erdvę, o Barselonos Europos Vadovų Taryba nusprendė palaipsniui didinti ES skiriamą mokslinių tyrimų finansavimą, kuris 2010-aisiais turėtų pasiekti 3 proc. BVP. Įgyvendinant šį sprendimą, buvo pradėta 6-oji pamatinė mokslinių tyrimų, technologijų ir raidos programa (FP6), numatyta iki 2006-ųjų.
Parlamentarų nuomone, moksliniams tyrimams skiriamų lėšų gausinimas yra itin svarbus siekiant didesnio konkurencingumo. Šiuo metu jau pradėta planuoti ES 7-oji pamatinė mokslinių tyrimų programa (FP7), tačiau jos lėšos dar nesuplanuotos. Deputatų nuomone, atsižvelgiant į naujas ES galias
mokslinių tyrimų srityje bei Sąjungos plėtrą, ES mokslinių tyrimų biudžetą reikia mažiausiai padvigubinti.
Parlamentarai taip pat siūlo pritarti Komisijos siūlymui įsteigti Europos mokslinių tyrimų tarybą ( European Research Council ). Deputatų nuomone, ši Taryba turėtų remti projektus visose mokslo srityse, atsižvelgdama į jų kokybę. Deputatai pabrėžia kosmoso, saugumo bei gynybos, molekulinės fizikos, chemijos, energetikos tyrimų svarbą. Tačiau, jų nuomone, būtų neteisinga iš anksto apriboti Tarybos remiamas mokslo sritis, nes pasak pranešėjos P.E. Locatelli, "negalime šiandien žinoti, kokiose srityse bus padaryti didieji ateities atradimai". Europos mokslinių tyrimų tarybą siūloma finansuoti iš ES biudžeto bei privačių šaltinių, o jos vadovybėje siūloma užtikrinti lyčių pusiausvyrą.
Komiteto nariai ragina ES šalių vyriausybes visokeriopai skatinti moterų mokslinę karjerą, netgi taikant pozityvią diskriminaciją. Besimokantį jaunimą svarbu paskatinti pradėti mokslinę karjerą, tačiau taip pat svarbu stiprinti mokslo ir verslo ryšį. Deputatai sveikina "Europos technologijų iniciatyvos" projektą bei siūlo skirti dar daugiau lėšų stiprinti įmonių ir universitetų ryšiams. Pasak Locatelli, ateityje daugiau doktorantų turėtų tapti verslininkais, o universitetai turėtų tapti verslesni ir sugebėti geriau susieti mokslą su pramone.
Deputatai taip pat siūlo skirti daugiau lėšų mokslininkų mobilumui skatinti, ypač "Marie Curie" programai. ES taip pat turi tapti patrauklesne mokslininkams iš Sąjungai nepriklausančių šalių.
Informacija žiniasklaidai: Constanze Beckerhoff, tel. (33-3) 88 17 37 80, el. paštas: indu-press@europarl.eu.int Socialin ė ir darbo politika
Siūloma mažinti nedarbą, skurdą bei socialinę atskirtį
Ilda FIGUEIREDO (GUE/NGL, PT)
Pranešimas dėl Europos socialinės padėties
Užimtumo ir socialinių reikalų komitetas
Svarsymas ir balsavimas: 2005-03-08
Deputatai balsuos dėl siūlomų veiksmų pagerinti socialinę padėtį ES.
Per pastaruosius trejus metus ES ekonomikos augimas sumažėjo perpus, o nedarbas bei socialinė atskirtis padidėjo. Šiuo metu ES yra 20 milijonų bedarbių, dauguma jų - moterys. Taip pat išaugo valstybių, regionų ir socialinių grupių gyvenimo lygio skirtumai. 2001-ųjų duomenimis, apie 70 milijonų žmonių ES gyveno ties skurdo riba.
Lisabonos strategija įpareigoja didinti kainų stabilumą ir mažinti biudžeto deficitą, o tokia politika skatina nedarbo didėjimą bei apsunkina socialinę integraciją. Parlamentarų nuomone, ES turi teikti prioritetą naujų darbo vietų kūrimui. Ypatingą dėmesį siūloma skirti jaunimo užimtumui; kai kuriose ES šalyse jaunimo nedarbas nuolat viršija 20 proc.
Siekiant spręsti nedarbo, skurdo ir socialinės atskirties problemas, Komitetas siūlo peržiūrėti ES ekonominę ir finansų politiką, ypač Stabilumo paktą, Lisabonos strategiją, vidaus rinkos ir konkurencijos politiką. Taip pat siūloma priimti "Raidos ir užimtumo paktą", kuriame būtų teikiamas prioritetas naujų darbo vietų kūrimui, darbuotojų teisėms bei socialinei integracijai. EP Užimtumo ir socialinių reikalų komiteto nuomone, "nedarbas yra viena svarbiausių socialinės atskirties priežasčių". Parlamentarai siūlo imtis konkrečių veiksmų apsaugoti ypač pažeidžiamas visuomenės grupes, tokias kaip pagyvenusieji, neįgalieji ar imigrantai.
Tai, kad tarptautinės verslo bendrovės iš ES perkėlė savo veiklą kitur, dar labiau sustiprino nedarbą. Komitetas siūlo imtis priemonių, kad perkelti ar sujungti tarptautinio verslo įmones būtų leidžiama tik išklausius Europos įmonių komiteto nuomonę ir su sąlyga, kad bus išsaugotos darbo vietos ir vystomi atitinkami regionai. Ypatingą dėmesį siūloma skirti naujai įstojusių ES šalių socialinės bei ekonominės raidos klausimams, kadangi daugelio jų išsivystymo lygis yra žemesnis negu ES senbuvių.
Parlamentarai pabrėžia poreikį teikti pagalbą gamybos sektoriams, smulkioms įmonėms, ūkininkams bei socialinei ekonomikai. Jie atkreipia dėmesį, jog vis dar egzistuoja ryški moterų diskriminacija priimant į darbus - darbuotojų teisių bei atlyginimo atžvilgiu. Deputatai siūlo pritarti teisėkūros iniciatyvoms, kurios leistų sutrumpinti darbo laiką nesumažinant atlyginimo, suderinti darbą su šeimyniniu gyvenimu, užtikrinti tęstinį švietimą ir lavinimąsi bei skatinti gyventojų dalyvavimą visuomeninėje ir politinėje veikloje. Šioje srityje itin svarbu skatinti visuomeninių organizacijų veiklą.
Užimtumo ir socialinių reikalų komiteto posėdyje šiam pranešimui buvo pritarta nedidele balsų persvara (22 už, 17 prieš; daugumą pastarųjų sudarė EPP-ED atstovai).
Transportas
Skrydžių vadovams - bendra ES licencija ir vienodi reikalavimai
Ingo SCHMITT (PPE-DE, DE)
EP ir Tarybos direkyva dėl Bendrijos skrydžių vadovo licencijos
Bendro sprendimo procedūra, pirmasis svarstymas
Transporto ir turizmo komitetas
Svarstymas: 2005-03-07
Balsavimas: 2005-03-08
Parlamentas balsuos dėl direktyvos, kuria siekiama užtikrinti aukštą skrydžių vadovų (dispečerių) kvalifikaciją bei jų darbo kokybę, įteisinant panašius reikalavimus jiems visose ES šalyse bei įvedant vieną bendrą ES skrydžių vadovo licenciją. Ši direktyva tęsia ES pastangas padidinti skrydžių saugumą.
Po daugybės lėktuvų katastrofų pastebimas ryšys tarp skrydžių saugumo ir skrydžių vadovų profesionalumo. Tokio profesionalumo poreikis dar labiau išaugo iškilus tarptautinio terorizmo grėsmei. Įteisinus bendrą licenciją, būtų suvienodinti reikalavimai skrydžių vadovams ES mastu. Tai leistų lengviau koordinuoti tarptautinį oro transportą bei padidintų skrydžių saugumą. EP Transporto ir turizmo komitetas siūlo direktyvoje įteisinti privalomus skrydžių vadovų mokymus, kaip elgtis krizinėse situacijose, pavyzdžiui, lėktuvų užgrobimų, grasinimų susprogdinti atvejais.
Priėmus direktyvą, ES šalys turės užtikrinti, kad skrydžių vadovai pakankamai mokėtų anglų kalbą; šis reikalavimas bus taikomas praėjus dvejiems metams po direktyvos įsigaliojimo. Be to, valstybės galės taikyti ir vietinės kalbos mokėjimo reikalavimus, jeigu to reikia saugumo tikslais. Šalys turės paskirti arba įsteigti nacionalines priežiūros institucijas, atsakingas už direktyvos įgyvendinimą.
Teisingumas ir vidaus reikalai
Lėktuvų keleivių duomenų perdavimas
Sarah LUDFORD (ALDE, UK), Alexander Nuno PICKART ALVARO (ALDE, DE), Martine ROURE (PSE, FR), Wolfgang KREISSL-DÖRFLER (PSE, DE)
Žodinis klausimas Komisijai
Svarstymas: 2005-03-09
Bus balsuojama balandžio mėn.
Nepaisant ankstesnio Parlamento susirūpinimo dėl to, kad JAV institucijos turi nuolatinę prieigą prie Europos lėktuvų keleivių duomenų, 2004 m. gegužės 28 d. ES ir JAV pasirašė sutartį, kuria remiantis lėktuvų keleivių duomenys gali būti perduoti JAV.
Grupė EP deputatų reiškia susirūpinimą šios sutarties sąlygomis. Parlamentarai paklaus Komisijos, kaip vykdomi šios sutarties įsipareigojimai ir kaip užtikrinama keleivių asmens duomenų apsauga: kiek duomenų yra perduodama ir ar neperduodami Europos vidaus skrydžių keleivių duomenys; kiek sunkių nusikaltėlių ar įtariamųjų teroristine veikla buvo išaiskinta šios sutarties dėka; ar keleiviai yra pakankamai informuoti apie jų duomenų perdavimą ir ar jie turi galimybę pataisyti klaidingus duomenis; ar buvo perduota duomenų trečiosioms šalims; kokia yra Keleivių duomenų registro (PNR) teisinė padėtis ir kodėl skirtingoms šalims taikomi skirtingi standartai prieiti prie šio registro duomenų.
Žemės ūkis
Cukraus kainas ir kvotas siūloma mažinti ribotai
Joseph DAUL (PPE-DE, FR), Jean-Claude FRUTEAU (PSE, FR)
Klausimas žodžiu: rezoliucija dėl būsimos ES cukraus rinkos reformos
Žemės ūkio ir kaimo plėtros komitetas
Svarstymas ir balsavimas: 2005-03-10
EP Žemės ūkio ir kaimo plėtros komiteto atstovai pasiūlys priimti rezoliuciją dėl Komisijos planuojamos ES cukraus rinkos reformos.
ES turi balansuoti tarp poreikio apginti Sąjungos šalių cukraus gamintojus ir prekiautojus nuo pigaus cukraus importo iš kitų pasaulio regionų bei mažiau išsivysčiusių šalių susirūpinimo ES teikiamai paramai cukraus gamybai ir eksportui.
Derybose su Pasaulio prekybos organizacija (PPO) ES yra įsipareigojusi sumažinti cukraus importo muitus ir apriboti subsidijas cukraus gamybai bei eksportui. PPO teisėjų kolegija taip pat yra pareikalavusi sumažinti šias subsidijas (ES yra apskundusi šią nutartį). Numatoma reforma atsižvelgia į ES įsipareigojimus PPO. Tačiau Komisijos numatytas pernelyg radikalus cukraus kainų ir kvotų mažinimas sąlygotų didžiulius cukraus verslo dalyvių pajamų nuostolius, todėl parlamentarai siūlo apriboti cukraus kainas bei kvotas ne daugiau negu reikalauja PPO. Deputatai taip pat ragina Komisiją įtraukti dabartinės reformos nuostatas į derybas su PPO, kad vėliau nereikėtų jų persvarstyti, nes tai būtų nepalanku cukraus gamintojams.
2001-ųjų Tarybos reglamentas "Viskas, išskyrus ginklus" numato leisti be muito importuoti į ES visas mažiausiai išsivysčiusiujų pasaulio valstybių prekes, išskyrus ginklus. EP Žemės ūkio ir kaimo plėtros komiteto nuomone, dėl šios ES iniciatyvos didelis cukraus kiekis pateks į Europos rinką, ypač per vadinamąją "trikampę" prekybą, kuomet pasaulinės rinkos kainomis iš anksto nupirktas cukrus bus reeksportuojamas į Europą. Tikėtinas trikampės prekybos padidėjimas bus pelningas tik toms trečiosioms šalims, kurios jau yra konkurencingos. Ekonominiu požiūriu tokia iniciatyva yra ydinga, nes bet koks cukraus eksporto į Europą padidėjimas sumažins kainas Europoje, o tuo nėra suinteresuotos mažiau išsivysčiusios šalys. Todėl Žemės ūkio komitetas ragina Komisiją atnaujinti iniciatyvos „Viskas, išskyrus ginklus“ teisinius pagrindus, lanksčiau ją interpretuojant.
Parlamentarai mano, kad Komisijos siūloma kvotų perdavimo sistema neatitinka konkurencijos stiprinimo ir nedarbo mažinimo siekių, kadangi kelia grėsmę labiausiai pažeidžiamoms šalims ir silpnina konkurencingiausias. Jie ragina Komisiją apsvarstyti galimybę įkurti specialų Europos Sąjungos valdomą fondą, kurio paskirtis – visiems norintiems pasitraukti iš sistemos sudaryti priimtinas sąlygas, ribotą laikotarpį numatant savanorišką kvotų pardavimą patrauklia, palaipsniui mažėjančia kaina.
Parlamentarai apgailestauja, kad Komisijos dokumente neaptariami galimi konkretūs siūlomos reformos padariniai atskiroms ES šalims. Deputatai pabrėžia, kad naujosios ES narės jau įdėjo labai daug pastangų stodamos į Sąjungą, todėl siūlo Komisijai pagal galimybes atleisti jas nuo dėl pernelyg didelio cukraus kvotų mažinimo reikalavimo.
Deputatai pažymi, jog cukranendrių plantacijos kai kuriuose atokiuose ES regionuose socialiniu ir ekonominiu požiūriu yra itin svarbios. Šie regionai jau patiria nemažų nuostolių, todėl svarbu, kad planuojama reforma jų dar labiau nepadidintų. Parlamentarai siūlo padidinti numatytą prarastų pajamų kompensavimą bei atkurti rinkodaros pagalbos atokiuose regionuose mechanizmą.
Komitetas taip pat ragina Komisiją numatyti alternatyvias cukraus vartojimo rinkas (pavyzdžiui, biokuro pramonėje), pasiūlant Bendrijos gamintojams naujų prekybos perspektyvų.
Saugumas ir gynyba
Branduolinio ginklo neplatinimas
Svarstymas: 2005-03-08
Parlamentas apsvarstys rezoliuciją dėl Branduolinio ginklo neplatinimo sutarties peržiūros, planuojamos šių metų gegužės 2-27 d. Niujorke. Parlamentarai ragina ypač atsižvelgti į Irano bei Šiaurės Korėjos bandymus pasigaminti ar įsigyti branduolinių technologijų.
Išoriniai ryšiai
Padėtis Libane
Svarstymas: 2005-03-08
Balsavimas: 2005 03 09
Parlamentas apsvarstys rezoliuciją dėl padėties Libane po buvusio šalies ministro pirmininko Rafiko Hariri (Rafiq al-Hariri ) nužudymo.
Komisija ir Taryba jau anksčiau yra pasmerkusios R. Hariri nužudymą bei atkreipusios dėmesį į sėkmingą buvusios jo vyriausybės ir ES bendradarbiavimą.
Netrukus įsigalios ES ir Libano asociacijos sutartis, kuriai Parlamentas pritarė 2003 m. sausį. Ši sutartis įpareigoja Libaną gerbti žmogaus teises. Parlamentas savo rezoliucijoje taip pat paragino Libaną panaikinti mirties bausmę, gerbti žodžio ir spaudos laisvę, ratifikuoti Jungtinių Tautų konvenciją prieš kankinimą ir teisiškai apriboti karinių teismų galias.
Parlamentas taip pat pažymėjo, jog 17 tūkst. Libano piliečių tebėra dingę be žinios, o jų giminės dažnai nesulaukia informacijos iš valdžios. Parlamentarų nuomone, svarbu pasiekti susitarimą dėl Sirijos kariuomenės išvedimo iš Libano, užtikrinant šalies suverenumą ir teritorinį vientisumą. Deputatai taip pat paragino pagerinti daugiau kaip 300 tūkst. Palestinos pabėgėlių padėtį šalyje, remiantis Asociacijos sutartimi.
