A7-0089/2010
26.3.2010
PRANEŠIMAS
dėl Europos cheminių medžiagų agentūros 2008 finansinių metų biudžeto įvykdymo patvirtinimo
(C7-0202/2009 – 2009/2131(DEC))
Biudžeto kontrolės komitetas
Pranešėja:
Véronique Mathieu
PE 430.458v02-00
TURINYS
1. PASIŪLYMAS DĖL EUROPOS PARLAMENTO SPRENDIMO.........................................3
2. PASIŪLYMAS DĖL EUROPOS PARLAMENTO SPRENDIMO.........................................5
3. PASIŪLYMAS DĖL EUROPOS PARLAMENTO REZOLIUCIJOS.....................................6
Aplinkos, visuomenės sveikatos ir maisto saugos komiteto NUOMONĖ 10
GALUTINIO BALSAVIMO KOMITETE REZULTATAI........................................................13
1. PASIŪLYMAS DĖL EUROPOS PARLAMENTO SPRENDIMO
dėl Europos cheminių medžiagų agentūros 2008 finansinių metų biudžeto įvykdymo patvirtinimo
( C7-0202/2009 – 2009/2131(DEC) )
Europos Parlamentas ,
– atsižvelgdamas į Europos cheminių medžiagų agentūros 2008 finansinių metų galutines metines ataskaitas,
– atsižvelgdamas į Audito Rūmų ataskaitą dėl Europos cheminių medžiagų agentūros 2008 finansinių metų metinių finansinių ataskaitų su Agentūros atsakymais
OL C 304, 2009 12 15, p. 33. ,
– atsižvelgdamas į Tarybos 2010 m. vasario 16 d. rekomendaciją (5827/2010 – C7-0061/2010 ),
– atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
– atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento
OL L 248, 2002 9 16, p. 1. , ypač į jo 185 straipsnį,
– atsižvelgdamas į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006
OL L 396 2006 12 30, p. 1. , kuriuo įsteigiama Europos cheminių medžiagų agentūra, ypač į jo 97 straipsnį,
– atsižvelgdamas į Komisijos 2002 m. lapkričio 19 d. reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje
OL L 357, 2002 12 31, p. 72. , ypač į jo 94 straipsnį,
– atsižvelgdamas į Darbo tvarkos taisyklių 77 straipsnį ir VI priedą,
– atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę ( A7-0089/2010 ),
1. suteikia Europos cheminių medžiagų agentūros vykdomajam direktoriui patvirtinimą, kad Agentūros 2008 finansinių metų biudžetas įvykdytas;
2. pateikia savo pastabas toliau pateikiamoje rezoliucijoje;
3. paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos cheminių medžiagų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).
2. PASIŪLYMAS DĖL EUROPOS PARLAMENTO SPRENDIMO
dėl Europos cheminių medžiagų agentūros 2008 finansinių metų sąskaitų uždarymo
( C7-0202/2009 – 2009/2131(DEC) )
Europos Parlamentas ,
– atsižvelgdamas į Europos cheminių medžiagų agentūros 2008 finansinių metų galutines metines ataskaitas,
– atsižvelgdamas į Audito Rūmų ataskaitą dėl Europos cheminių medžiagų agentūros 2008 finansinių metų metinių finansinių ataskaitų su Agentūros atsakymais
OL C 304, 2009 12 15, p. 33. ,
– atsižvelgdamas į Tarybos 2010 m. vasario 16 d. rekomendaciją (5827/2010 – C7-0061/2010 ),
– atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
– atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento
OL L 248, 2002 9 16, p. 1. , ypač į jo 185 straipsnį,
– atsižvelgdamas į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006
OL L 396 2006 12 30, p. 1. , kuriuo įsteigiama Europos cheminių medžiagų agentūra, ypač į jo 97 straipsnį,
– atsižvelgdamas į Komisijos 2002 m. lapkričio 19 d. reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje
OL L 357, 2002 12 31, p. 72. , ypač į jo 94 straipsnį,
– atsižvelgdamas į Darbo tvarkos taisyklių 77 straipsnį ir VI priedą,
– atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę ( A7-0089/2010 ),
1. pritaria Europos cheminių medžiagų agentūros 2008 finansinių metų sąskaitų uždarymui;
2. paveda Pirmininkui perduoti šį sprendimą Europos cheminių medžiagų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).
3. PASIŪLYMAS DĖL EUROPOS PARLAMENTO REZOLIUCIJOS
su pastabomis, sudarančiomis neatskiriamą Europos Parlamento sprendimo dėl Europos cheminių medžiagų agentūros 2008 finansinių metų biudžeto įvykdymo patvirtinimo dalį
( C7-0202/2009 – 2009/2131(DEC) )
Europos Parlamentas ,
– atsižvelgdamas į Europos cheminių medžiagų agentūros 2008 finansinių metų galutines metines ataskaitas,
– atsižvelgdamas į Audito Rūmų ataskaitą dėl Europos cheminių medžiagų agentūros 2008 finansinių metų metinių finansinių ataskaitų su Agentūros atsakymais
OL C 304, 2009 12 15, p. 33. ,
– atsižvelgdamas į Tarybos 2010 m. vasario 16 d. rekomendaciją (5827/2010 – C7-0061/2010 ),
– atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
– atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento
OL L 248, 2002 9 16, p. 1. , ypač į jo 185 straipsnį,
– atsižvelgdamas į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006
OL L 396 2006 12 30, p. 1. , kuriuo įsteigiama Europos cheminių medžiagų agentūra, ypač į jo 97 straipsnį,
– atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje
OL L 357, 2002 12 31, p. 72. , ypač į jo 94 straipsnį,
– atsižvelgdamas į Darbo tvarkos taisyklių 77 straipsnį ir VI priedą,
– atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę ( A7-0089/2010 ),
A. kadangi Audito Rūmai pranešė, kad jiems pateiktas pagrįstas patikinimas, jog 2008 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos,
B. kadangi 2008 m. buvo pirmieji Agentūros veiklos metai,
1. pažymi, kad Agentūra 2008 m. buvo finansuojama suteikus jai 62,2 mln. EUR Bendrijos subsidiją pagal bendrojo Finansinio reglamento 185 straipsnį ir šiek tiek iš pramonės įmonių mokamų mokesčių už cheminių medžiagų registraciją pagal REACH reglamentą (2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH)
OL L 396 2006 12 30, p. 1. , kuriuo įsteigiama Europos cheminių medžiagų agentūra;
Veikla
2. mano, kad Agentūra atlieka vaidmenį, kurio negali imtis Komisija, kad Agentūra visiškai atitinka Sąjungos strateginius prioritetus ir kad jos veikla papildo kitų agentūrų veiklą;
3. atkreipia dėmesį į pastabas, padarytas vykdant Komisijos 2009 m. pavestą atlikti ES decentralizuotų agentūrų išorės vertinimą, kuriose teigiama, kad daugiametės darbo programos tikslai ir veikla atitinka Agentūros įgaliojimus ir kad rezultatai pasiekti laiku, jie naudingi ir aukštos kokybės;
4. vis dėlto pabrėžia, kad Agentūrai būtų naudinga sukurti atsiliepimų rinkimo procedūras ir labiau orientuotis į klientus;
5. yra patenkintas pirmaisiais sėkmingais Europos cheminių medžiagų agentūros (ECMA) veiklos metais, kai Komisija (Įmonių ir pramonės generalinis direktoratas) buvo atsakinga už Agentūros 2007 m. biudžeto valdymą; ypač pabrėžia, kad Agentūra buvo įsteigta sklandžiai ir gana greitai visų pirma dėl veiksmingos paramos, kurią suteikė valdantysis generalinis direktoratas, keitimosi patirtimi su kitomis panašiomis agentūromis ir didelės paramos, kurią suteikė priimančioji šalis;
6. pažymi, jog Reglamente (EB) Nr. 1907/2006, kuriuo įsteigiama Agentūra, numatyta, kad jis turi būti peržiūrėtas kas 10 metų;
Biudžeto ir finansų valdymas
7. pažymi, jog Audito Rūmai atkreipia dėmesį į tai, kad dėl sunkumų, su kuriais susidurta diegiant informacinių technologijų sistemą, ir dėl kvalifikuotų darbuotojų trūkumo buvo vėluojama vykdyti pagrindinę veiklą; ypač pažymi, kad 41 proc. veiklos išlaidoms skirtų įsipareigojimų asignavimų buvo perkelta į kitų metų pradžią, o 37,5 proc. – panaikinta; pabrėžia, kad ši padėtis neatitinka metinio periodiškumo principo ir rodo, kad yra trūkumų planuojant Agentūros veiklą; taigi ragina Agentūrą imtis priemonių, kad būtų pagerintas išteklių planavimas ir jų naudojimo stebėsena;
8. be to, ragina Agentūrą gerinti procedūras, skirtas tolesniems veiksmams, susijusiems su asignavimų panaudojimu; atsižvelgdamas į tai pažymi, jog Audito Rūmai nustatė, kad didelio skaičiaus operacijų išlaidos, kurių bendra suma sudarė daugiau negu 400 000 EUR, nebuvo pagrįstos biudžeto įsipareigojimais ir todėl buvo netvarkingos; vis dėlto atkreipia dėmesį į Agentūros atsakymą, kuriame ji užtikrino, kad 2009 m. ji įdarbino pakankamai darbuotojų ir peržiūrėjo bei konsolidavo finansines ir vidaus kontrolės procedūras;
9. atkreipia dėmesį į tai, kad 2008 m. Agentūros įplaukos iš palūkanų sudarė 643 007,40 EUR; atsižvelgdamas į metinę finansinę ataskaitą ir į palūkanų dydį, daro išvadą, kad Agentūra nuolat turi itin didelį kiekį grynųjų pinigų; pažymi, kad 2008 m. gruodžio 31 d. Agentūros grynieji pinigai sudarė 18.747.210,75 EUR; ragina Komisiją, vadovaujantis Reglamento (EB, Euratomas) Nr. 2343/2002 15 straipsnio 5 dalimi, išnagrinėti galimybes, kaip galima padėti užtikrinti, kad grynieji pinigai būtų valdomi visiškai atsižvelgiant į poreikius, ir kaip reikėtų keisti metodą, kad Agentūros ilgalaikis grynųjų pinigų rezervas būtų kuo mažesnis;
Žmogiškieji ištekliai
10. pažymi, kad personalo plane numatytas etatų skaičius per pirmuosius Agentūros nepriklausomos veiklos metus padidėjo daugiau negu du kartus; palankiai vertina tai, kad iki metų pabaigos Agentūra įvykdė 95 proc. personalo plano; atsižvelgdamas į tai, primena, kad reikia kruopščiai įgyvendinti įdarbinimo procedūrą;
11. apgailestauja dėl to, kad Audito Rūmai nustatė suvestinių dokumentų, susijusių su atrankos komisijų darbu, trūkumų; taip pat pažymi, jog Audito Rūmai nustatė, kad 14 įdarbinimo procedūrų metu nebuvo užtikrintas atrankos komisijos narių (t. y. direktoriui pavaldžių laikinųjų darbuotojų) nepriklausomumas, kadangi Agentūros direktorius buvo šios komisijos pirmininkas; vis dėlto džiaugiasi tuo, kad Agentūra nusprendė, jog direktorius nuo šiol nedalyvaus atrankos komisijų darbe;
12. supranta, kad dėl Agentūros darbuotojų, užimančių svarbias pareigas, didžiulės rotacijos kyla pavojus veiklos tęstinumui; todėl ragina Agentūrą numatyti gerai apibrėžtas perdavimo procedūras siekiant užtikrinti sklandų funkcijų perdavimą ir nuoseklų atitinkamos veiklos, dokumentų ar procedūrų perdavimą;
Vidaus auditas
13. pripažįsta, kad Vidaus audito tarnyba (VAT) 2008 m. pirmą kartą tikrino Agentūrą, ir kad 2008 m. liepos mėn. atliktas rizikos vertinimas siekiant nustatyti audito prioritetus ir parengti kitų trejų metų VAT audito planą;
14. pažymi, kad Vidaus audito tarnyba (VAT) pateikė 12 rekomendacijų, iš kurių keturios įvertintos kaip labai svarbios ir yra susijusios su Agentūros veiklos tęstinumu ir įdarbinimo procedūromis; pripažįsta, kad dauguma šių rekomendacijų jau įgyvendintos 2008 m. ir kad kitos priemonės užbaigtos iki 2009 m. gruodžio 31 d.;
o
o o
15. pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2010 m. balandžio xx d. rezoliucijoje
Priimti tekstai, P7_TA-PROV(2010)... dėl ES agentūrų veiklos, finansų valdymo ir kontrolės.
23.2.2010
Aplinkos, visuomenės sveikatos ir maisto saugos komiteto NUOMONĖ
pateikta Biudžeto kontrolės komitetui
dėl Europos cheminių medžiagų agentūros 2008 finansinių metų biudžeto įvykdymo patvirtinimo
( C7-0202/2009 – 2009/2131(DEC) )
Nuomonės referentė: Jutta Haug
PASIŪLYMAI
Aplinkos, visuomenės sveikatos ir maisto saugos komitetas ragina atsakingą Biudžeto kontrolės komitetą į savo pasiūlymą dėl rezoliucijos įtraukti šiuos pasiūlymus:
1. yra patenkintas pirmaisiais sėkmingais Europos cheminių medžiagų agentūros (ECMA) veiklos metais, kai Komisija (Įmonių ir pramonės generalinis direktoratas) buvo atsakinga už Agentūros 2007 m. biudžeto valdymą;
2. pažymi, kad Europos cheminių medžiagų agentūra 2008 m. buvo finansuojama suteikus jai 62,2 mln. EUR Bendrijos subsidiją pagal bendrojo Finansinio reglamento 185 straipsnį ir šiek tiek iš pramonės įmonių mokamų mokesčių už cheminių medžiagų registraciją pagal REACH reglamentą (2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), kuriuo įsteigiama Europos cheminių medžiagų agentūra);
3. pažymi, kad personalo plane numatytas bendras etatų skaičius per pirmuosius Agentūros nepriklausomos veiklos metus padidėjo daugiau negu du kartus; palankiai vertina tai, kad iki metų pabaigos Agentūra įvykdė 95 proc. personalo plano; atsižvelgdamas į tai, primena, kad reikia kruopščiai vykdyti įdarbinimo procedūrą;
4. atkreipia dėmesį į tai, kad nuo veiklos pradžios susiduriama su tam tikrais sunkumais, kaip antai, metinio periodiškumo principo laikymasis ir trūkumai planuojant Agentūros veiklą; pabrėžia, kad reikia tobulinti veiklą šiose srityse;
5. džiaugiasi dėl to, kad priimtas sprendimas 2008 m. finansuoti dalį Europos cheminių medžiagų agentūros konferencijų centro statybos darbų; 2008 m. gruodžio mėn. pabaigoje pradėjus naudoti konferencijų centrą, prisidedama prie sėkmingo ECMA tikslų įgyvendinimo;
6. remdamasis turima informacija mano, kad Europos cheminių medžiagų agentūros vykdomajam direktoriui galima suteikti patvirtinimą, kad ECMA 2008 finansinių metų biudžetas įvykdytas.
GALUTINIO BALSAVIMO KOMITETE REZULTATAI
Priėmimo data
23.2.2010
Galutinio balsavimo rezultatai
+:
–:
0:
41
0
1
Posėdyje per galutinį balsavimą dalyvavę nariai
János Áder, Elena Oana Antonescu, Paolo Bartolozzi, Sandrine Bélier, Sergio Berlato, Milan Cabrnoch, Nessa Childers, Esther de Lange, Bas Eickhout, Edite Estrela, Elisabetta Gardini, Françoise Grossetête, Satu Hassi, Jolanta Emilia Hibner, Dan Jørgensen, Karin Kadenbach, Christa Klaß, Jo Leinen, Peter Liese, Kartika Tamara Liotard, Vladko Todorov Panayotov, Gilles Pargneaux, Antonyia Parvanova, Mario Pirillo, Vittorio Prodi, Frédérique Ries, Oreste Rossi, Daciana Octavia Sârbu, Carl Schlyter, Horst Schnellhardt, Richard Seeber, Theodoros Skylakakis, Bogusław Sonik, Catherine Soullie, Salvatore Tatarella, Anja Weisgerber, Åsa Westlund, Sabine Wils, Marina Yannakoudakis
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Jutta Haug, Anna Záborská
GALUTINIO BALSAVIMO KOMITETE REZULTATAI
Priėmimo data
23.3.2010
Galutinio balsavimo rezultatai
+:
–:
0:
23
2
1
Posėdyje per galutinį balsavimą dalyvavę nariai
Jean-Pierre Audy, Jorgo Chatzimarkakis, Ryszard Czarnecki, Luigi de Magistris, Tamás Deutsch, Martin Ehrenhauser, Jens Geier, Ingeborg Gräßle, Martin Häusling, Ville Itälä, Iliana Ivanova, Monica Luisa Macovei, Christel Schaldemose, Theodoros Skylakakis, Bart Staes, Georgios Stavrakakis, Søren Bo Søndergaard
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Thijs Berman, Esther de Lange, Christofer Fjellner, Salvador Garriga Polledo, Edit Herczog, Ivailo Kalfin, Véronique Mathieu, Olle Schmidt, Derek Vaughan
