31.3.2011 B7-0234/2011 PASIŪLYMAS DĖL REZOLIUCIJOS pateiktas pagal Darbo tvarkos taisyklių 120 straipsnį
dėl didesnio atominės energetikos saugumo Dunojaus regione
Franz Obermayr
,
Csanád Szegedi
PE459.770v01-00 B7‑0234 Pasiūlymas dėl Europos Parlamento rezoliucijos dėl didesnio atominės energetikos saugumo Dunojaus regione
Europos Parlamentas ,
– atsižvelgdamas į Komisijos rengiamą strategiją Dunojaus regionui,
– atsižvelgdamas į visas temas aplinkos apsaugos tematika, kurios sudaro svarbią strategijos Dunojaus regionui dalį,
– atsižvelgdamas į ypač sunkias ir kitų valstybių sienas peržengiančias aplaidžios atominės energetikos politikos pasekmes, kurias išryškino dabartinė katastrofa Japonijoje,
A. kadangi dalinai dėl dar tarybiniams laikams būdingų konstrukcijų, dauguma problematiškiausių Europos atominių elektrinių stovi Dunojaus regione,
B. kadangi, ypač atliekant atominių elektrinių Dunojaus regione poveikio aplinkai vertinimą, dažnai būdavo randama trūkumų, o į regionus kuriems gali būti padarytas poveikis ir ypač besiribojančių kaimyninių valstybių regionus nebuvo pakankamai atsižvelgta,
C. kadangi dėl to kyla ypač didelės politinės įtampos tarp skirtingų Dunojaus regiono valstybių,
1. mano, kad Europos Sąjunga strategijos Dunojaus regionui apimtyje turėtų daugiau dėmesio skirti atominės energetikos saugumo politikai šiame makroregione;
2. ypač atkreipia dėmesį į tai, kad Poveikio aplinkai vertinimo direktyva visose ES valstybėse narėse, o taip pat ir po 2004 m. prisijungusiose valstybėse, būtinai turėtų būti taikoma ir anksčiau pradėtiems projektams;
3. ragina Komisiją išnagrinėti ir pašalinti Poveikio aplinkai vertinimo procedūros trūkumus ir užtikrinti įvairių susijusių elementų Dunojaus regione įtraukimą.
