Baltarusija: baimė ir atskirtis Europoje
Užsienio ryšiai
2006-02-08 - 15:21
Kandidatas į Baltarusijos prezidentus A. Milinkevičius Europos Parlamente
Tarptautinė kritika – nieko nauja Baltarusijos prezidento A. Lukašenkos kietos rankos režimui. Tačiau rengiantis kovo 19-osios prezidento rinkimams šį režimą kaip niekada įdėmiai stebės tarptautinė bendruomenė. Visus dvylika A. Lukašenkos valdymo metų kitų šalių vyriausybės, tarptautinės organizacijos ir žmogaus teisių gynėjai kritikavo jo valdžią už žmogaus teisių pažeidimus ir politinių laisvių ribojimą. Nuo visiškos atskirties gelbėjo tik nuolatinė Rusijos parama ir pigus jos dujų importas.
Europos Parlamente neseniai lankėsi pagrindinis Baltarusijos opozicijos kandidatas Aleksandras Milinkevičius . Kreipdamasis į Užsienio reikalų komitetą, jis sakė, kad „mūsų visuomenei reikia tiesos“ ir, nors užsienio pagalba yra sveikintina, galiausiai „mes patys turime atlikti šį darbą“. Viešėdamas Briuselyje jis taip pat susitiko su Parlamento pirmininku Žozepu Boreliu ( Josep Borrell), kuris užtikrino A. Milinkevičių, jog Parlamentas „suteiks visą paramą, kad būtų surengtas laisvas, demokratiškas [...] balsavimas“.
Lenkijos deputatas Bogdanas Klichas, Parlamento delegacijos ryšiams su Baltarusiją vadovas, apkaltino A. Lukašenką „atgyvenusiu, antidemokratiniu ir autoritariniu valdymu“ . B. Klichas tikisi, kad balsavimo dieną EP narių delegacija bus Minske ir stebės rinkimus drauge su Europos saugumo ir bendradarbiavimo organizacija (ESBO) .
Teisiniai suvaržymai
B. Klichas pažymėjo, kad Baltarusijai tenka abejotina garbė būti šalimi, kuriai skirta daugiausia jos elgesį smerkiančių EP rezoliucijų. Paskutinėje, 2005-ųjų rugsėjo rezoliucijoje pažymima, jog per pastaruosius kelerius metus „dėl prezidento ir jo politikos kritikos ... buvo uždraustos kelios politinės partijos, per 50 demokratiją remiančių NVO, uždaryti 22 laikraščiai“. Šiomis aplinkybėmis 2004-aisiais Parlamentas suteikė Baltarusijos žurnalistų asociacijai Sacharovo premiją už minties laisvę, taip pripažindamas žurnalistams iškylančius sunkumus. Europos Komisija taip pat reagavo į šį susidorojimą su žiniasklaida ir pasamdė Vokietijos transliuotojų grupę, kuri radijo bangomis ir internetu transliuos Baltarusijai nepriklausomas žinias. Rugsėjį tokio pobūdžio veiklai stiprinti papildomai skirta 2 milijonai eurų.
Laukdama šių metų rinkimų Baltarusijos vyriausybė ruošė jiems dirvą gerokai iš anksto. Dar 2004-aisiais buvo surengtas referendumas dėl prezidento A. Lukašenkos teisės balotiruotis trečiai kadencijai. Rezultatas, kurį ES pasmerkė kaip „suklastotą“, buvo triuškinantis „taip“. Gruodį Baltarusijos Parlamentas išleido įstatymą, numatantį baudžiamąją atsakomybę už Baltarusijos valstybės „diskreditavimą“ – jo pažeidėjams gresia įkalinimas trejiems metams. Taigi Baltarusijoje teisiškai uždrausta kritikuoti Prezidentą A. Lukašenką ar kitus aukštus pareigūnus. Tuo tarpu 2005-ųjų rugsėjį valdžia uždarė vienintelį nepriklausomą dienraštį „Narodnaja volia“. Šios priemonės rodo režimo baimę, kad po balsavimo gali įvykti tokia kaip Ukrainoje oranžinė revoliucija ir prezidentui tektų atsisakyti valdžios.
Tokios priemonės lėmė faktinę politinę atskirtį nuo Vakarų. Nuo 2004-ųjų ši atskirtis tapo realybe tam tikriems aukštiems pareigūnams – neapibrėžtam laikui vizos į ES šalis nesuteikiamos tiems, kas tiesiogiai dalyvavo suklastotuose rinkimuose ir 2004-ųjų referendume, taip pat kitiems asmenims, kurie „aiškiai trukdė vykdyti teisingumą“ tiriant trijų opozicijos dalyvių ir vieno žurnalisto dingimą 1999-2000 metais. Tačiau prezidentas A. Lukašenka gali pasikliauti bent keliais draugais – ypač Kremliumi. Per neseniai vykusį Rusijos ir Ukrainos ginčą Maskva siekė padidinti dujų kainą Ukrainai, tačiau Baltarusijai paliko lengvatinį tarifą. Tai buvo vienas iš pagrindinių veiksnių, apsaugojusių Baltarusiją nuo ekonominės griūties. Protestus prieš valdžią padeda užgniaužti ir tai, kad daugybė Baltarusijos gyventojų dirba valstybiniame sektoriuje.
20060208STO05063 EP Spaudos tarnybos pranešimas apie A. Milinkevičiaus vizitą: Naujausia Europos Parlamento rezoliucija dėl Baltarusijos: EP delegacija ryšiams su Baltarusija: Parlamento Užsienio reikalų komitetas: EP pirmininko Ž. Borelio pareiškimas po susitikimo su A. Milinkevičiumi: ES ir Baltarusijos santykiai: ES politika Baltarusijos atžvilgiu: Baltarusijos Prezidentūra: Europos saugumo ir bendradarbiavimo organizacija:
LT
1
PHOTO
20060207PHT05054.jpg
LT
4
LINK
/intcoop/euro/id/d_by/members_en.htm
LT
5
LINK
/activities/expert/committees/presentation.do;jsessionid=A594733035FFD28D8C5FC5E0B51A0483.node2?committee=1232&language=LT
LT
6
LINK
/president/Presidents_old/president_borrell/press_releases/en/files/cp0123.htm
LT
7
LINK
http://ec.europa.eu/comm/external_relations/belarus/intro/index.htm
LT
8
LINK
http://ec.europa.eu/comm/world/enp/partners/enp_belarus_en.htm
LT
9
LINK
http://president.gov.by/en/
LT
10
LINK
http://www.osce.org/
-//EP//TEXT IM-PRESS 20060131IPR04885 LT NOT XML V0//LT
-//EP//TEXT TA P6-TA-2005-0363 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
