Lietuvoje lankysis Europos Parlamento pirmininkas Jerzy Buzek
Institucijos
2009-09-30 - 18:13
J. Buzek lankysis Latvijoje ir Lietuvoje Spalio 2 dieną Vilniuje lankysis Europos Parlamento pirmininkas Jerzy Buzek. Oficialaus vizito metu jis susitiks su Seimo pirmininke I. Degutiene, ministru pirmininku A. Kubiliumi ir LR Prezidente D. Grybauskaite. EP vadovas dalyvaus Europos humanitariniame universitete vyksiančiame susitikime su baltarusių studentais.
Pirmasis oficialus EP pirmininko J. Buzek susitikimas numatytas penktadienio rytą su Lietuvos ministru pirmininku Andriumi Kubiliumi. Vėliau jis susitiks su LR Prezidente Dalia Grybauskaite. Tarp šių susitikimų J. Buzek apsilankys Europos humanitariniame universitete, kur apsikeis nuomonėmis su baltarusių studentais.
Vidurdienį EP pirmininkas J. Buzek susitiks su Seimo pirmininke Irena Degutiene. Šiame susitikime taip pat dalyvaus Seimo frakcijų seniūnai.
Vizito metu J. Buzek pagerbs Sausio 13-osios aukų atminimą Vilniaus Antakalnio kapinėse, taip pat aplankys Lenkijos maršalo Juzefo Pilsudskio kapą Vilniaus Rasų kapinėse.
Vizito į Lietuvą išvakarėse EP pirmininkas J. Buzek pareiškė: „Nekantraudamas laukiu susitikimo su Lietuvos politiniais lyderiais. Norėčiau išskirti du apsilankymo tikslus. Vienas iš jų yra simbolinis. Kaip pirmasis Europos Parlamento pirmininkas iš Vidurio ir Rytų Europos, norėčiau pabrėžti, jog tvirtai jaučiuosi atstovaujantis šalims, kurios ES narėmis tapo 2004 ir 2007 metais. Antrasis tikslas – sustiprinti ES ir jos institucijų solidarumą su valstybėmis narėmis šiuo ekonominės krizės laikotarpiu. Svarbu parodyti, kad nei viena ES šalis nėra ir nebus palikta viena su savo problemomis. Mano apsilankymas taip pat bus gera proga apsikeisti nuomonėmis apie ES institucinius klausimus, ypač žvelgiant į Airijos referendumą, kuris vyks mano vizito dieną. Aš taip pat laukiu susitikimo su baltarusių studentais Europos humanitariniame universitete Vilniuje.“
Po įstojimo į ES 2004 m. Lietuvoje ne kartą lankėsi ankstesni EP pirmininkai – Josep Borrell Fontelles ir Hans-Gert Pöttering. Buvęs EP pirmininkas J. Borrell Lietuvoje viešėjo 2005 m., o H.-G. Pöttering - 2008 ir 2009 metais.
EP pirmininko J. Buzek spalio 2 dienos vizito Lietuvoje programa:
8.00 - 8.45 val.: J. Buzek ir A. Kubiliaus susitikimas Vyriausybės rūmuose, po jo numatytas susitikimas su žiniasklaidos atstovais (Gedimino pr.11)
9.30 - 10.20 val.: susitikimais su baltarusių studentais Europos humanitariniame universitete (Valakupių g.5)
10.20 val.: apsilankymas Antakalnio kapinėse ir Sausio 13-osios aukų atminimo pagerbimas
11.00 - 11.45 val.: J. Buzek ir D. Grybauskaitės susitikimas Prezidentūroje, po jo numatytas susitikimas su žiniasklaidos atstovais (Daukanto a.3)
12.15 - 13.00 val.: J. Buzek susitikimas su I. Degutiene ir Seimo frakcijų seniūnais (Gedimino pr.53)
13.30 val.: apsilankymas Rasų kapinėse prie Lenkijos maršalo Juzefo Pilsudskio kapo
20090930STO61542 Lietuvoje lankėsi Europos Parlamento vadovas EP pirmininko tinklavietė EP pirmininko tinklavietė Vizito vaizdo ir garso medžiaga (nuo spalio 2 d.) Jerzy Buzek – naujasis Europos Parlamento vadovas
LT
1
PHOTO
20090709PHT57872.jpg
LT
3
LINK
http://www.ep-president.eu/view/en/the_president.html
LT
4
LINK
http://www.ep-president.eu/view/en/the_president.html
LT
5
LINK
ftp://epavvideoget:mo12ssb@ftpeps01.europarl.eu.int/epavvideo/cabinetpresident/Buzek_Lithuania
-//EP//TEXT IM-PRESS 20091001IPR61648 LT NOT XML V0//LT
-//EP//TEXT IM-PRESS 20090710STO58039 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
