Atsakymas
(2011 m. lapkričio 18 d.)
Nustatydama savo poziciją dėl 2012 m. biudžeto projekto, kurį pateikė Komisija, Taryba teikė išskirtinę pirmenybę programoms ir veiksmams, kurie padeda remti konkurencingumą ir konvergenciją, sukurti užimtumo galimybių ir skatinti ekonomikos augimą, be kita ko, žemės ūkio politikos ir kaimo plėtros srityse.
Tarybos numatytas sumažinimas pagal 2012 m. daugiametės finansinės programos biudžeto projekto 2 išlaidų kategoriją yra išsamios ankstesnio ir dabartinio biudžeto vykdymo analizės rezultatas. Tarybos pakoreguoti įsipareigojimų ir mokėjimų asignavimai pagal 2 išlaidų kategoriją grindžiami naujausia turima informacija ir gali būti peržiūrėti atsižvelgiant į įprastinį taisomąjį raštą, kurį Komisija pateikia žemės ūkio metų pabaigoje.
Sumažinimu, palyginti su Komisijos pateiktu biudžeto projektu, būtų palikta didesnė marža iki daugiametėje finansinėje programoje nurodytų viršutinių ribų ir taip būtų sudaryta galimybė, inter alia , atsižvelgti į nenumatytas aplinkybes, be kita ko, žemės ūkio rinkose.
