Rinkimai ir naujasis Parlamentas – politinių lyderių akimis
Klausymai
Institucijos
2009-06-09 - 18:36
EP pirmininkas H.-G. Pöttering vertina rinkimų rezultatus Europos Parlamento rinkimų rezultatai atnešė centro dešiniųjų triumfą, socialdemokratų nusivylimą, mažai pakitusius liberalų rezultatus ir žaliųjų džiaugsmą. Vertindami rinkimų rezultatus frakcijų lyderiai analizavo vidutiniško rinkėjų aktyvumo priežastis ir reiškė susirūpinimą dėl nacionalistines ir ekstremistines idėjas ginančių politikų išrinkimo į Parlamentą.
Daugelis EP frakcijų savo lyderius rinks birželio pabaigoje, o dėl Parlamento pirmininko ir jo pavaduotojų kandidatūrų bus balsuojama liepos 14–16 d. rengiamos steigiamosios sesijos metu.
Kaip atrodys ir kuria kryptimi Europos Sąjungą pasuks naujasis Europos Parlamentas?
Konservatoriai ir krikdemai sustiprino savo pozicijas
Europos liaudies partijos (EPP) vadovas Joseph Daul rinkimų vakarą džiaugėsi savo frakcijos rezultatais. „Socialistų frakciją lenksime 100 vietų. Tokia pergalė reiškia didelę atsakomybę“, – sakė jis.
Pasak politiko, „lenkų santechniko“ stereotipo nebeliko – europiečiai balsavo prieš protekcionizmą ir „populistinę kairės retoriką“. J. Daul tvirtinimu 7-osios kadencijos metu EPP didžiausią dėmesį skirs finansų sistemos sutvarkymui bei maisto saugos ir energetinio saugumo įtvirtinimui.
Socialdemokratų kartėlis
„Tai liūdnas vakaras Europos socialdemokratijai. Tikėjomės geresnių rezultatų“, – apgailestavo Socialistų frakcijos (PES) lyderis Martin Schulz, pripažinęs, kad rezultatai atspindi valstybių viduje tvyrančias nuotaikas. „Mūsų pareiga išlieka ta pati – socialinės darbotvarkės stiprinimas“, – sakė jis.
Išsaugotos liberalų pozicijos
„Džiaugiuosi solidžiu liberalų ir demokratų pasirodymu – ir toliau laikysime pusiausvyrą tarp kairės ir dešinės“, – pabrėžė Graham Watson. Politikas pareiškė atsisakysiantis Liberalų ir demokratų aljanso (ALDE) pirmininko pareigų, kadangi kels savo kandidatūrą į Europos Parlamento pirmininkus. ALDE pirmininkas paragino frakcijas burti centro dešinės ideologinį aljansą.
Politikas apgailestauja dėl kraštutinių dešiniųjų ir nacionalistų atstovavimo stiprėjimo ir ragina nekartoti ketvirtojo XX a. dešimtmečio klaidų. Anot jo, šios neigiamos tendencijos kyla dėl žlugusių iliuzijų ir nesugebėjimo į visuomenę integruoti imigrantų.
Derybos dėl Sąjungos už tautų Europą ateities
Sąjunga už tautų Europą (UEN) 6-osios kadencijos metu buvo ketvirtoji politinė Europos Parlamento jėga. Preliminariais duomenimis, ši dešinioji „nacionalkonservatorių“ frakcija gaus apie 35 mandatus. Vis dėlto, šį skaičių gali pakoreguoti derybos su jokiai frakcijai dar nepriklausančiomis politinėmis jėgomis.
„Rinkimų rezultatai parodė, jog ES institucijos privalo greičiau ir ne taip biurokratiškai reaguoti į verslo poreikius“, – sako kartu su Brian Crowley frakcijai pirmininkaujanti Cristiana Muscardini. Pasak jos, centro dešinės politinės jėgos sugebės pateisinti žmonių lūkesčius, jei visos šalys supras, kad Europos Parlamentas yra „vystymosi variklis“. „Nepaisant dabartinės finansų, ekonomikos ir vertybių krizės, Europa turi būti reformuota“, – pabrėžia politikė.
Sustiprėję žalieji
„Aiški žaliųjų pergalė Europos rinkimuose parodo, kad europiečiams priimtina ekologiškos Europos ateities vizija“, – sakė vienas iš Žaliųjų frakcijos/Europos laisvojo aljanso lyderių Daniel Cohn-Bendit.
Anot jo, ši pergalė kontrastuoja su Europą naikinančių jėgų, tokių kaip euroskeptikai ir kraštutinė dešinė, pasisekimu.
Nepakitę kairiųjų rezultatai
Europos vieningųjų kairiųjų/Šiaurės šalių žaliųjų kairiųjų (GUE/NGL) lyderis Francis Wurtz ragina sunerimti dėl didėjančio rinkėjų pasyvumo. „Tai reiškia daugelio piliečių pasitikėjimo krizę tokios Europos, kuri kuriama šiandieną atžvilgiu“, – sakė jis.
„Nepritariu dalijimui į tuos, kurie palaiko Europą, ir tuos, kurie yra prieš ją. Esu už Europą, tačiau kritiškai vertinu jos dabartinę kryptį“, – teigia politikas, tvirtindamas, kad jo frakcija turėtų išlaikyti Europos Parlamente turėtą svorį.
Gausesnės euroskeptikų gretos?
„Didelis Jungtinės Karalystės Nepriklausomybės partijos pasisekimas, Graikijos LA.O.S partijos kandidatai bei ankstesni sąjungininkai leis IND/DEM frakcijai plėstis ir pritraukti naujus narius. Tai padės kovoti už demokratiškesnę Europos struktūrą, su ES ar be jos“, – pabrėžia Nepriklausomybės/demokratijos frakcijos (IND/DEM) pirmininkas Nigel Farage.
Sumažėjęs aktyvumas
Kaip vertinti lyginant su 2004 m. rinkimais kiek sumažėjusį rinkėjų susidomėjimą rinkimais?
Lygindamas ES ir JAV rinkimų patirtį, EP pirmininkas Hans-Gert Pöttering priminė, jog tais atvejais, kai JAV Atstovų rūmų narių rinkimai nesutampa su prezidento rinkimais, piliečių aktyvumas juose niekuomet neviršija 50 proc.
„Labai sunku pasakyti, kodėl žmonės balsuoja ar nebalsuoja. Gali nebalsuoti, nes esi visiškai patenkintas, arba nebalsuodamas reikšti savo nepasitenkinimą“, – svarsto Liberalų ir demokratų aljanso pirmininkas G. Watson.
M. Schulz ir G. Watson apgailestavo, kad augant Europos Parlamento galioms jo rinkimai susilaukia vis mažiau dėmesio. Tiek J. Daul, tiek G. Watson kalbėjo apie diskusijų europinėmis temomis rinkimų metu trūkumą ir siūlė dalį kandidatų rinkti pagal bendrus europinius sąrašus.
20090608STO56950 Negalutiniai rinkimų rezultatai EP frakcijų sudėtis 2004-2009 m. Europarlamento frakcijos Centro dešinieji – ES rinkimų nugalėtojai Rinkimams pasibaigus: kas toliau? Europarltv reportažai
LT
1
EUROPARL-TV
http://www.europarltv.europa.eu/swf/EmbedPlayer.swf?vid=1326d251-1418-4e2d-8143-f975b57f5636&cid=845a9964-bb23-4116-90f3-87a64976b498&lang=en&bitrate=512&loop=off&autoplay=off&startVolume=medium&showTitle=on&showBottom=on
LT
2
LINK
http://www.elections2009-results.eu/lt/new_parliament_lt.html
LT
3
LINK
/members/expert/groupAndCountry.do?language=lt
LT
4
LINK
/groups/default_lt.htm
LT
7
LINK
http://www.europarltv.europa.eu/elections2009.aspx
-//EP//TEXT IM-PRESS 20090608STO56947 0 NOT XML V0//LT
-//EP//TEXT IM-PRESS 20090608STO56949 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
