KLAUSIMAS ŽODŽIU SU DEBATAIS O-0077/04
pagal 108 Darbo tvarkos taisyklių straipsnį
pateikė
Pasqualina Napoletano
ir
Carlos Carnero González
PSE vardu
Komisijai
Tema: ES ryšiai su Viduržemio jūros regiono šalimis
2004 m. lapkričio 4 ir 5 d. susirinkusi Europos Vadovų Taryba nusprendė iki 2006 m. toliau įgyvendinti 2000 m. birželio mėnesį priimtą ES bendrąją Strategiją dėl Viduržemio jūros regiono šalių.
Kokių paskatinamųjų priemonių ir būdų gali numatyti imtis Komisija, siekdama remti šią politiką ir įgyvendinti jos tikslus bei drauge atgaivinti Barselonos procesą, apsaugoti ir sustiprinti jo idėją, kartu vykdydama kaimynystės politiką?
Ar Komisija nemano, kad praėjus dešimčiai metų nuo to laiko, kai buvo priimta Barselonos deklaracija, atėjo metas parengti bendrą strategiją ir taip suteikti Europos Sąjungos bei Viduržemio jūros regiono šalių partnerystei beveik institucinį pagrindą bei šiuo tikslu sukviesti regiono valstybių vadovus?
