Klausimas, į kurį atsakoma žodžiu, Nr. O-000078/2011
Komisijai
Darbo tvarkos taisyklių 115 straipsnis
Rui Tavares
,
Cornelia Ernst
GUE/NGL frakcijos vardu Tema: Vengrijos konstitucijos peržiūra
Vengrijos valdžios institucijos Parlamentui pateikė konstitucijos projektą, kuriame, be kita ko, apribojamos konstitucinio teismo galios, pakeičiami konstitucinio teismo narių, audito rūmų pirmininko ir centrinio banko pirmininko kadencijos laikotarpiai, vestuvės ir šeima yra nustatytos taip, kad atskiriamos vienišų tėvų šeimos, nesusituokusios ir tos pačios lyties poros, diskriminacija draudžiama, išskyrus diskriminaciją dėl seksualinės orientacijos, amžiaus ir genetinių požymių, „žmogaus vaisiaus gyvybė“ „saugoma nuo apvaisinimo momento“, žmogaus teisių institucijos panaikinamos ir sujungiamos, daromos nuorodos į krikščionybę ir jos vaidmenį išsaugant Vengrijos tautiškumą, numatoma galimybė suteikti papildomų balsų nepilnamečiams ar jų motinoms. Konstitucijos reformai prieštarauja opozicijos partijos ir NVO, kurios pateikė kritikos dėl to, kad procesas neskaidrus, nevyksta tinkamos konsultacijos, o tvarkaraštis labai suspaustas, taip pat dėl teksto, kuriuo panaikinamas demokratinis tikrinimas ir pusiausvyra. Europos komisija "Demokratija per teisę" (Venecijos komisija) paragino Vengrijos valdžios institucijas padidinti lankstumą, atvirumą ir labiau stengtis pasiekti kompromisą, bei pateikė rekomendacijas, o kovo 25 d. ETPA ją paragino pateikti pilną nuomonę. Konstitucijos projektą numatoma priimti balandžio antrojoje pusėje.
Ar Komisija seka Vengrijos konstitucijos reformų procesą siekiant patikrinti, ar siūlomos reformos atitinka ES sutartis ir teisę, ypač Europos Sąjungos sutarties 2, 6 ir 7 straipsnius, bendrus demokratinius konstitucinius principus? Koks yra jos vertinimas ir kokių veiksmų ji imsis? Ar ji nemano, kad dėl šių pakeitimų galėtų kilti dėl diskriminacijos dėl pilietybės, tautybės, seksualinės orientacijos, religijos ar tikėjimo pavojus ir galėtų būti pažeidžiamas vienodo požiūrio taikymo principas? Ar ji paragins Vengrijos valdžios institucijas palaukti Venecijos komisijos nuomonės ir laikytis jos rekomendacijų prieš priimant konstitucijos projektą?
