GALUTINIS
A6-0132/2006
20.4.2006
*
PRANEŠIMAS
dėl pasiūlymo dėl Tarybos reglamento dėl susitarimo, sudaromo pasikeičiant laiškais, kuriuo pratęsiamas protokolo, nustatančio žvejybos galimybes ir finansinį įnašą, numatytus Europos ekonominės bendrijos ir San Tomė ir Prinsipės Demokratinės Respublikos Vyriausybės susitarime dėl žvejybos prie San Tomė ir Prinsipės krantų, galiojimo laikotarpis nuo 2005 m. birželio 1 d. iki 2006 m. gegužės 31 d., sudarymo
(KOM(2005)0630 – C6‑0045/2006 – 2005/0249(CNS))
Žuvininkystės komitetas
Pranešėjas:
Duarte Freitas
PE 369.850v02-00
Procedūrų sutartiniai ženklai
* Konsultavimosi procedūra balsavusių narių balsų dauguma
**I Bendradarbiavimo procedūra (pirmasis svarstymas) balsavusių narių balsų dauguma
**II Bendradarbiavimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas) balsavusių narių balsų dauguma
***II Bendro sprendimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas) balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................6
AIŠKINAMOJI DALIS..............................................................................................................9
Biudžeto komiteto NUOMONĖ....................................................................................12
Vystymosi komiteto NUOMONĖ................................................................................16
PROCEDŪRA...........................................................................................................................20
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos reglamento dėl susitarimo, sudaromo pasikeičiant laiškais, kuriuo pratęsiamas protokolo, nustatančio žvejybos galimybes ir finansinį įnašą, numatytus Europos ekonominės bendrijos ir San Tomė ir Prinsipės Demokratinės Respublikos Vyriausybės susitarime dėl žvejybos prie San Tomė ir Prinsipės krantų, galiojimo laikotarpis nuo 2005 m. birželio 1 d. iki 2006 m. gegužės 31 d., sudarymo
( KOM(2005)0630 – C6‑0045/2006 – 2005/0249(CNS) )
(Konsultavimosi procedūra)
Europos Parlamentas ,
– atsižvelgdamas į pasiūlymą dėl Tarybos reglamento ( KOM(2005)0630 )
Dar nepaskelbtas Oficialiajame leidinyje. ,
– atsižvelgdamas į EB sutarties 37 straipsnį ir 300 straipsnio 2 dalį,
– atsižvelgdamas į EB sutarties 300 straipsnio 3 dalies pirmą pastraipą, pagal kurią Taryba pasikonsultavo su Parlamentu ( C6‑0045/2006 ),
– atsižvelgdamas į Darbo tvarkos taisyklių 51 straipsnį ir 83 straipsnio 7 dalį,
– atsižvelgdamas į Žuvininkystės komiteto pranešimą ir Biudžeto komiteto ir Vystymosi komiteto nuomones ( A6‑0132/2006 ),
1. pritaria pasiūlymui dėl Tarybos reglamento ir pritaria susitarimo sudarymui;
2. paveda Pirmininkui perduoti Parlamento poziciją Tarybai ir Komisijai bei valstybių narių ir San Tomė ir Prinsipės Demokratinės Respublikos parlamentams ir vyriausybėms.
Komisijos siūlomas tekstas
Parlamento pakeitimai
Pakeitimas
1
2-A konstatuojamoji dalis (nauja)
(2-A) Be to, finansinis Bendrijos įnašas turi būti naudojamas žuvininkyste besiverčiančių pakrančių gyventojų veiklai remti ir mažų vietinių žuvų konservavimo ir perdirbimo įmonių steigimui.
Pakeitimas
2
1-A straipsnis (naujas)
1-A straipsnis
Parlamento nuomonės dėl partnerystės susitarimų žuvininkystės srityje pratęsimo arba sudarymo turėtų būtų reikalaujama skubiau, siekiant išvengti to, kad šios nuomonės nebūtų reikalaujama po kompensacijos išmokėjimo datos.
Pagrindimas
Reikia ypač saugoti gerą institucijų įvaizdį. Šiuo konkrečiu atveju Europos Parlamento nuomonės buvo pareikalauta jau nustačius finansinės kompensacijos, numatytos pratęstame šiame susitarime (2006 m. sausio 31 d.), mokėjimo datą.
Pakeitimas
3
3-A straipsnis (naujas)
3-A straipsnis
Per paskutinius protokolo galiojimo metus ir kai sudaromas bet koks susitarimas dėl jo atnaujinimo, Komisija pateikia Europos Parlamentui ir Tarybai įgyvendinimo ataskaitą, apimančią ir sąlygas, kuriomis jis buvo įgyvendintas.
Pagrindimas
Europos Komisija turi informuoti Europos Parlamentą ir Tarybą apie pranešimą dėl atitinkamo susitarimo bendro įvertinimo. Tik po to galima derėtis dėl naujo žvejybos susitarimo.
Pakeitimas
4
3-B straipsnis (naujas)
3-B straipsnis
Komisija pateikia Europos Parlamentui ir Tarybai ataskaitą, kurioje aptariami Protokolo 4 straipsnyje aprašytų numatytų veiksmų rezultatai.
Pagrindimas
Siekiant įvertinti, ar atliekama tinkama ES mokamos kompensacijos apskaita ir šios lėšos realiai skatina tausiai naudoti San Tomė ir Prinsipės žvejybos išteklius, Komisija turėtų pateikti ataskaitą Parlamentui.
Pakeitimas
5
3-C straipsnis (naujas)
3-C straipsnis
Komisija turi pateikti Europos Parlamentui 2006 m. numatyto giliavandenių krabų išteklių tyrimo kopiją.
Pagrindimas
Svarbu įvertinti šiuos išteklius siekiant nustatyti, ar San Tomė ir Prinsipei vėl galima taikyti žvejybos kategoriją (vėžiagyviai).
Pakeitimas
6
3-D straipsnis (naujas)
3-D straipsnis
Prieš baigiant derybas dėl dabartinio susitarimo, Komisija pateikia Europos Parlamentui valstybių narių, suinteresuotų jį atnaujinti, pozicijas.
Pagrindimas
Svarbu teikti kokybiškesnę informaciją EP siekiant, kad šis galėtų atlikti pagal konsultavimosi procedūrą jam priklausančias užduotis.
AIŠKINAMOJI DALIS
SUSITARIMAI SU TREČIOSIOMIS ŠALIMIS ŽVEJYBOS SRITYJE
Pirmieji Europos Sąjungos ir trečiųjų šalių susitarimai žvejybos srityje sudaryti XX a. 8-ajame dešimtmetyje, kai buvo padaryta jūros teisės pakeitimų. Tuo laiku valstybės narės nusprendė perleisti savo kompetenciją šioje srityje Bendrijai (1976 m. lapkričio 3 d. Tarybos rezoliucija); nuo tada žvejybos susitarimai yra viena iš išimtinių Bendrijos kompetencijos sričių.
Pagal naują bendrąją žuvininkystės politiką (BŽP) sudaryti žvejybos susitarimai turės padėti pasauliniu mastu geriau spręsti su žuvininkyste susijusius klausimus veiksmingai įgyvendinant esamos tarptautinės teisės sistemos nuostatatas ir stiprinant bei skatinant regioninio bendradarbiavimo mechanizmus. Be to, šiais susitarimais turės būti įtvirtinta partnerystės su besivystančiomis šalimis nuostata.
Kadangi Bendrijos laivyno prieiga prie perteklinių žvejybos išteklių trečiųjų šalių išskirtinėse ekonominėse zonose (IEZ) buvo apibrėžta kaip vienas iš svarbiausių išorės žvejybos politikos tikslų, svarbu užtikrinti, kad šis tikslas būtų suderintas su kitais pagrindiniais BŽP tikslais.
Derybos dėl žvejybos susitarimų ir jų sudarymas su trečiosiomis šalimis, taip pat galimas galiojimo terminų pratęsimas atitinka bendrąjį tikslą palaikyti ir išsaugoti tradicinę Bendrijos laivyno veiklą, įskaitant tolimojo plaukiojimo žvejybą. Be to, šie susitarimai padeda plėtoti partnerystės ryšius siekiant sustiprinti ilgalaikę žvejybos išteklių eksploataciją už Bendrijos teritorinių vandenų ribų, visuomet atsižvelgiant į aplinkosaugos, socialinius ir ekonominius aspektus.
SUSITARIMAI ŽVEJYBOS SRITYJE SU SAN TOMĖ IR PRINSIPE
EEB ir San Tomė ir Prinsipės Demokratinės Respublikos ryšiai žvejybos srityje užsimezgė 1984 metais pasirašius susitarimą dėl žvejybos. Nuo tol šalių bendradarbiavimas buvo atnaujinamas vieną po kito pasirašant protokolus, apibrėžiančius trečiųjų šalių siūlomas žvejybos galimybes ir ES skiriamas atitinkamas finansines kompensacijas.
Kaip ir ankstesniuose susitarimuose, susitarime, sudarytame 2002–2005 m. laikotarpiui, buvo numatytas patekimas į San Tomė ir Prinsipės IEZ vandenis, suteikiant ES laivynui žvejybos galimybes ir teisę perplaukti pasienio vandenis, kad patektų į žvejybos vietas. Kaip atlygį už 2002 m. birželio 1–2005 m. kovo 31 d. laikotarpį ES suteikė San Tomės vyriausybei 2 250 000 eurų finansinę kompensaciją.
ESAMO ŽVEJYBOS SUSITARIMO SU SAN TOMĖ IR PRINSIPE GALIOJIMO PRATĘSIMAS
Pagrindinis šio susitarimo galiojimo pratęsimo tikslas – sureguliuoti tam tikras problemas, susijusias su dabartinio protokolo įgyvendinimu, ir duoti šiame procese dalyvaujančioms valdžios institucijos laiko pasiruošti deryboms dėl būsimo susitarimo.
Be to, susitarimo pratęsimas sudarys Bendrijos laivų savininkams galimybes, laukiant minėtų derybų, tęsti žvejybą San Tomė ir Prinsipės išskirtinėje ekonominėje zonoje.
Abi šalys susitarė pratęsti protokolo galiojimą vieneriems metams (nuo 2005 m. birželio 1 d. iki 2006 m. gegužės 31 d.). 2005 m. birželio 3 d. abi šalys parafavo šį susitarimą, sudarytą pasikeičiant laiškais, ir nustatė technines bei finansines EB laivyno žvejybos San Tomė ir Prinsipės teritoriniuose vandenyse sąlygas 2005 m. birželio 1–2006 m. gegužės 31 d. laikotarpiui.
Pagrindiniai pratęstojo protokolo punktai liko nepakeisti:
- Žvejybos galimybės : 36 tunų žvejybos seineriai-šaldikliai (refrižeratoriai), 2 tunų valtys su irklais ir meškerėmis ir 25 paviršinėmis ūdomis žvejojantys laivai.
Protokole nustatytos žvejybos galimybės valstybėms narėms paskirstomos pagal 2002–2005 metų protokolą:
- tunų žvejybos seineriai: Prancūzija: 18, Ispanija: 18
- tunų valtys su irklais ir meškerėmis: Portugalija: 2
- paviršinėmis ūdomis žvejojantys laivai: Ispanija: 20, Portugalija: 5
- Orientacinis kiekis tonomis: orientacinis kiekis tonomis yra numatytas remiantis dabar galiojančiu protokolu, t. y. 8 500 tonų tunų, sužvejotų pratęsimo laikotarpiu (nuo 2005 m. birželio 1 d. iki 2006 m. gegužės 31 d.).
- Finansinė kompensacija : jos suma numatyta remiantis dabar galiojančiu protokolu.
- Laivų savininkų mokami avansai ir mokesčiai:
- už toną tunų, sužvejotų San Tomė ir Prinsipės žvejybos zonoje, laivų savininkai moka 25 eurų mokestį, kaip numatyta visuose Bendrijos susitarimuose, sudarytuose tame regione;
- avansų dydžiai yra tokie: 3 750 eurų per metus už vieną tunų seinerį, 1 375 eurai per metus už vieną paviršinėmis ūdomis žvejojantį laivą ir 625 eurai per metus už vieną tunų valtį su irklais ir meškerėmis.
Be to, giliavandenių krabų išteklių įvertinimo tyrimui skiriama 50 000 eurų. Šį tyrimą buvo numatyta atlikti pirmaisiais 2002–2005 m. protokolo metais, tačiau jo atlikti tuo metu nebuvo galima.
Taigi finansinės kompensacijos dydis už vienerius pratęsimo metus yra 687 500 eurų (255 000 už specialiuosius veiksmus + 382 500) . Visa ši finansinės kompensacijos suma turėjo būti sumokėta vėliausiai 2006 m. sausio 31 d. !
IŠVADA:
Šio susitarimo pratęsimas atitinka Europos bendrijos pirmaeilės svarbos interesus, nes leidžia Bendrijos laivynui tęsti žvejybos veiklą (laikantis pagrindinių protokolo punktų) San Tomė ir Prinsipės išskirtinėje ekonominėje zonoje, laukiant, kol bus sudarytas naujas šalių žvejybos susitarimas.
Beje, jo pratęsimas teikia garantijų, kad nebus sudaryta privačių susitarimų, galinčių sutrukdyti ilgalaikei žvejybai minėtoje zonoje. Nesiimdama veiksmų, Bendrija galėtų prisidėti prie Bendrijos laivų veiklos profilio pakeitimo (dažniausiai jie užleistų vietą pramoginiams laivams), ir dėl to Bendrijos laivynas sumažėtų. Kadangi Bendrija prisiėmė tarptautinių įsipareigojimų ilgalaikio išteklių valdymo ir kovos su nelegalia žvejyba srityje, jai iš tiesų derėtų išlaikyti susitarimus dėl partnerystės žvejybos srityje, ypač sudarytus su besivystančiomis šalimis.
Galime tikėtis, kad, pratęsus šio susitarimo galiojimą, San Tomė ir Prinsipė bus nusiteikusi derėtis dėl naujojo žvejybos susitarimo, kuris turėtų įsigalioti 2006 m. liepos 1 d. ir atitikti abiejų šalių interesus.
Europos Parlamentas buvo dar kartą pakviestas pateikti nuomonę apie susitarimą dėl žvejybos ir (arba) susitarimo dėl žvejybos galiojimo termino pratęsimą, kai finansinių kompensacijų mokėjimo data jau buvo praėjusi. Europos Parlamentas nori atkreipti Komisijos dėmesį į šį faktą.
27.3.2006
Biudžeto komiteto NUOMONĖ
pateiktas Žuvininkystės komitetui
dėl pasiūlymo dėl Tarybos reglamento dėl susitarimo, sudaromo pasikeičiant laiškais, kuriuo pratęsiamas protokolo, nustatančio žvejybos galimybes ir finansinį įnašą, numatytus Europos ekonominės bendrijos ir San Tomė ir Prinsipės Demokratinės Respublikos Vyriausybės susitarime dėl žvejybos prie San Tomė ir Prinsipės krantų, galiojimo laikotarpis
nuo 2005 m. birželio 1 d. iki 2006 m. gegužės 31 d., sudarymo
( KOM(2005)0630 – C6‑0045/2006 – 2005/0249(CNS) )
Nuomonės referentė:
Helga Trüpel
TRUMPAS PAGRINDIMAS
Komisijos pasiūlymu paprasčiausiai norima vieneriems metams pratęsti ankstesnio protokolo, sudaryto su San Tomė ir Prinsipės Respublika ir kurio galiojimo laikas baigėsi 2005 m. gegužės 13 d., galiojimą. Už finansinę 637 500 eurų kompensaciją San Tomė ir Prinsipės vyriausybė suteikia teisę žvejoti 36 Ispanijos ir Prancūzijos tunų žvejybos seineriams, 25 Ispanijos ir Portugalijos paviršinėmis ūdomis žvejojantiems laivams ir 2 Portugalijos tunų valtims su irklais ir meškerėmis. Tiems laivams bus leista sugauti 8 500 tonų tuno, o už sugautą didesnį kiekį, kaip įprasta, reikės papildomai sumokėti. ES taip pat turi sumokėti 50 000 eurų už giliavandenių krabų išteklių įvertinimo tyrimą.
Komisija pateikia dvi priežastis, paaiškinančias, kodėl ji siūlo pratęsti ankstesnį protokolą, o ne sudaryti naują ilgesniam laikotarpiui.
Pirmiausia todėl, kad San Tomė ir Prinsipės vyriausybė turėtų daugiau laiko pasirengti deryboms dėl naujo partnerystės susitarimo. Turint omenyje, kad tarp senų žvejybos susitarimų ir naujų žvejybos partnerystės susitarimų yra tam tikrų žymių skirtumų, suprantama, kad vyriausybė norės gerai pasirengti, kad galėtų apginti savo interesus.
Kita priežastis kelia didesnį susidomėjimą. Komisija nurodo poreikį „sureguliuoti kai kurias problemas, susijusias su 2002–2005 m. protokolo įgyvendinimu“, bet išsamiau nepateikia, kokios problemos buvo iškilusios. Priklausomai nuo to, kokios buvo tos „problemos“, galbūt būtų buvę išmintingiau laikinai nutraukti žvejybą.
Pasikeitus ES požiūriui į žvejybos susitarimus, Komisija dabar samdo konsultantus, kad jie įvertintų susitarimų poveikį. Susitarimo su San Tomė ir Prinsipe įvertinimas truputį leidžia suprasti, kokios problemos kamuoja tą šalį. Čia pateikiamos kelios vertinimo santraukos išvadų ištraukos.
San Tomė ir Prinsipės žvejybos politika yra beveik neapibrėžta ir inertiška .
Neužtenka pajėgumų vystyti politiką ir nėra konsultacinio mechanizmo.
Žvejybos informacinės sistemos ir mokslinių tyrimų, nacionalinės žvejybos plėtros, žvejybos valdymo, stebėsenos, kontrolės, priežiūros ir higienos kontrolės įgyvendinimo gebėjimai yra silpni arba jų visai nėra .
Pagal vertinimą pagrindinės problemos, susijusios su biudžetine protokolo vykdymo dalimi, yra šios:
San Tomės valdžios institucijų gebėjimas panaudoti numatytos veiklos lėšas, įgyvendinti priemones ir atsiskaityti už išlaidas yra ypač silpnas;
tinkamos finansinių indėlių biudžeto kontrolės nebuvimas.
Konsultantai taip pat išreiškė rimtą susirūpinimą dėl ES paviršinėmis ūdomis žvejojančių laivų poveikio, ypač tam tikroms nykstančioms ryklių rūšims ir jūrų vėžliams, kuriems gali kilti išnykimo grėsmė. Kadangi tokie laivai „labai nedaug sužvejoja ir nesistengia atsiskaityti“, kyla abejonių, ar verta, kad jie ir toliau pelnytųsi iš žvejybos San Tomė ir Prinsipės vandenyse, už kurią mokamos subsidijos.
Baigiant reikia pasakyti, kad sunku teigti, jog susitarimas su San Tomė ir Prinsipės Respublika vykdomas sklandžiai ir be sunkumų. Konsultantai pateikė daug rekomendacijų, taip pat ir biudžeto klausimu:
– teikti techninę paramą institucijoms stiprinti (tokiam įsikišimui pasiūlyta logiška sistema);
– sumažinti paviršinėmis ūdomis žvejojančių laivų kiekį arba iš viso jiems neleisti žvejoti (nors jie įspėja, kad negalima paprasčiausiai tokiems laivams uždrausti žvejoti San Tomės vandenyse ir perkelti juos kur nors kitur);
sudarant kitą protokolą padaryti taip, kad visos lėšos būtų finansinė kompensacija, o ne apimtų numatytų veiksmų finansavimą.
Konsultantai savo vertinimą įteikė 2004 m. rugsėjo mėn. – likus daug laiko iki ankstesnio protokolo pabaigos. Reikia tikėtis, kad Komisija ir San Tomė ir Prinsipės vyriausybė tikrai pasinaudos labai vertinga vertinime pateikta informacija.
PAKEITIMAI
Biudžeto komitetas ragina atsakingą Žuvininkystės komitetą į savo pranešimą įtraukti šiuos pakeitimus:
Komisijos siūlomas tekstas
OL C.
Parlamento pakeitimai
Pakeitimas
1
3a straipsnis (naujas)
3a straipsnis
Komisija pateikia Europos Parlamentui ir Tarybai ataskaitą, kurioje aptariami Protokolo 4 straipsnyje aprašytų numatytų veiksmų rezultatai.
Pagrindimas
Siekiant įvertinti, ar atliekama tinkama ES mokamos kompensacijos apskaita ir šios lėšos realiai skatina tausiai naudoti San Tomė ir Prinsipės žvejybos išteklius, Komisija turėtų pateikti ataskaitą Parlamentui.
PROCEDŪRA
Pavadinimas
Pasiūlymas dėl Tarybos reglamento dėl susitarimo, sudaromo pasikeičiant laiškais, kuriuo pratęsiamas protokolo, nustatančio žvejybos galimybes ir finansinį įnašą, numatytus Europos ekonominės bendrijos ir San Tomė ir Prinsipės Demokratinės Respublikos Vyriausybės susitarime dėl žvejybos prie San Tomė ir Prinsipės krantų, galiojimo laikotarpis nuo 2005 m. birželio 1 d. iki 2006 m. gegužės 31 d., sudarymo
Nuorodos
KOM(2005)0630 – C6-0045/2006 – 2005/0249(CNS)
Atsakingasis komitetas
PECH
Nuomonę pateikė Paskelbimo plenariniame posėdyje data
BUDG 16.2.2006
Glaudesnis bendradarbiavimas – paskelbimo plenariniame posėdyje data
0.0.0000
Pranešėja: Paskyrimo data
Helga Trüpel
20.9.2004
Pakeistas nuomonės referentas
Svarstymas komitete
23.3.2006
Priėmimo data
23.3.2006
Galutinio balsavimo rezultatai
+:
–:
0:
30
Posėdyje per galutinį balsavimą dalyvavę nariai
Laima Liucija Andrikienė, Herbert Bösch, Simon Busuttil, Paulo Casaca, Gérard Deprez, Valdis Dombrovskis, Brigitte Douay, James Elles, Hynek Fajmon, Szabolcs Fazakas, Ingeborg Gräßle, Louis Grech, Catherine Guy-Quint, Jutta D. Haug, Ville Itälä, Anne E. Jensen, Wiesław Stefan Kuc, Alain Lamassoure, Janusz Lewandowski, Vladimír Maňka, Mario Mauro, Giovanni Pittella, Nina Škottová, Helga Trüpel, Kyösti Virrankoski, Ralf Walter
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Constanze Angela Krehl, Hans-Peter Martin, Peter Šťastný, Tomáš Zatloukal
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Pastabos (pateikiamos tik viena kalba)
...
23.3.2006
Vystymosi komiteto NUOMONĖ
pateikta Žuvininkystės komitetui
dėl pasiūlymo dėl Tarybos reglamento dėl susitarimo, sudaromo pasikeičiant laiškais, kuriuo pratęsiamas protokolo, nustatančio žvejybos galimybes ir finansinį įnašą, numatytus Europos ekonominės bendrijos ir San Tomė ir Prinsipės Demokratinės Respublikos Vyriausybės susitarime dėl žvejybos prie San Tomė ir Prinsipės krantų, galiojimo laikotarpis nuo 2005 m. birželio 1 d. iki 2006 m. gegužės 31 d., sudarymo
( KOM(2005)0630 – C6‑0045/2006 – 2005/0249(CNS) )
Nuomonės referentė:
Marie-Arlette Carlotti
TRUMPAS PAGRINDIMAS
Visuose žvejybos susitarimuose, kuriuos Europos Sąjunga pasirašo su trečiosiomis šalimis, turi būti atsižvelgta į integruotą sistemą, taikomą žvejybos srities partnerystės susitarimams, kurią Komisija patvirtino 2002 m. ir dėl kurios Parlamentas 2003 m. spalio mėn. pateikė savo nuomonę. Nors šiuo atveju kalbama tik apie žvejybos susitarimo, pasirašyto iki įsigaliojant pagrindų susitarimui, pratęsimą, Europos Komisija, kai tik įmanoma, turėtų atsižvelgti į požiūrį, kuriuo grindžiami naujo pobūdžio susitarimai.
Sąjungos vystomojo bendradarbiavimo politika ir bendroji žuvininkystės politika (BŽP) turi būti turi būti nuoseklios, viena kitą papildyti, būti derinamos bei padėti mažinti skurdą ir skatinti darnų vystymąsi atitinkamose šalyse.
ES įsipareigojo užtikrinti žuvininkystės tvarumą visame pasaulyje taip, kaip sutarta Johanesburgo aukščiausio lygio susitikime – išlaikyti arba atkurti žuvų išteklius.
ES yra pasirašiusi Maisto ir žemės ūkio organizacijos (FAO) atsakingos žuvininkystės kodeksą.
ES žvejyba tolimuose žvejybos plotuose yra teisėtas tikslas ir reikia ginti ES žuvininkystės interesus, atsižvelgiant į valstybių, su kuriomis yra pasirašomi susitarimai, vystymąsi.
Laikantis šios politikos, 2002 m. buvo pasirašytas žvejybos susitarimas su San Tomė ir Prinsipės Demokratine Respublika 2002–2005 m. laikotarpiui. 2005 m. gegužės 31 d. pasibaigus jo galiojimo terminui, pasikeičiant laiškais protokolas buvo pratęstas iki 2006 m. gegužės 31 d.
Protokolas suteikia galimybę žvejoti Ispanijos ir Prancūzijos tunų seineriais, Portugalijos tunų valtimis su irklais ir meškerėmis bei paviršinėmis ūdomis tunus žvejojančiais Ispanijos ir Portugalijos laivais.
Numatytas 637 500 eurų finansinis įnašas per metus, už jį per metus leidžiama sužvejoti 8 500 tonų tunų.
Be to, Europos Sąjunga šiuo laikotarpiu skiria 50 000 eurų giliavandenių krabų išteklių įvertinimo tyrimui .
Mes pritariame priemonėms, skirtoms vietos infrastruktūros projektams, susijusiems su žuvų perdirbimu bei prekyba, finansuoti, kad pakrančių gyventojai galėtų žvejoti ne vien savo reikmėms.
Su Parlamentu konsultuojamasi baigiantis pratęsto susitarimo galiojimo terminui. Vystymosi komitetas balsuos dėl savo nuomonės kovo mėnesį, o atsakingas Žuvininkystės komitetas balsuos dar po mėnesio. Taigi Komisija gaus Parlamento nuomonę tik likus mėnesiui iki pratęsto susitarimo galiojimo termino pabaigos, 2006 m. gegužės mėnesį.
Parlamentas negali nesipriešindamas leisti, kad nebūtų paisoma jo galių.
Su Parlamentu turi būti konsultuojamasi dėl Tarybos Komisijai suteiktų įgaliojimų vesti derybas, ir pastaroji turi informuoti Parlamentą apie derybų eigą. Visi konsultavimosi procedūros terminai turi būti motyvuoti ir pagrįsti.
Parlamentas negali sutikti su esama žvejybos susitarimų su trečiosiomis šalimis padėtimi. Konsultavimasis su juo turi turėti prasmę ir būti vykdomas atsižvelgiant į jo galias.
Siekiant pašalinti kliūtis, trukdančias normaliai konsultavimosi dėl žvejybos susitarimų procedūros eigai, turi vykti atsakingų Europos Parlamento komitetų bei Komisijos ir Tarybos dialogas.
PAKEITIMAI
Vystymosi komitetas ragina atsakingą Žuvininkystės komitetą į savo pranešimą įtraukti šiuos pakeitimus:
Komisijos siūlomas tekstas
Dar nepaskelbta Oficialiajame leidinyje.
Parlamento pakeitimai
Pakeitimas
1
2a konstatuojamoji dalis (nauja)
(2a) Be to, finansinis Bendrijos įnašas turi būti naudojamas žuvininkyste besiverčiančių pakrančių gyventojų veiklai remti ir mažų vietinių žuvų konservavimo ir perdirbimo įmonių steigimui.
PROCEDŪRA
Pavadinimas
Pasiūlymas dėl Tarybos reglamento dėl susitarimo, sudaromo pasikeičiant laiškais, kuriuo pratęsiamas protokolo, nustatančio žvejybos galimybes ir finansinį įnašą, numatytus Europos ekonominės bendrijos ir San Tomė ir Prinsipės Demokratinės Respublikos Vyriausybės susitarime dėl žvejybos prie San Tomė ir Prinsipės krantų, galiojimo laikotarpis nuo 2005 m. birželio 1 d. iki 2006 m. gegužės 31 d., sudarymo
Nuorodos
KOM(2005)0630 – C6‑0045/2006 – 2005/0249(CNS)
Atsakingas komitetas
PECH
Nuomonę pateikęs komitetas Paskelbimo plenariniame posėdyje data
DEVE 16.2.2006
Glaudesnis bendradarbiavimas – paskelbimo plenariniame posėdyje data
Nuomonės referentas: Paskyrimo data
Marie-Arlette Carlotti25.1.2006
Pakeistas nuomonės referentas:
Svarstymas komitete
13.3.2006
21.3.2006
Priėmimo data
21.3.2006
Galutinio balsavimo rezultatai
+:
–:
0:
23
1
0
Posėdyje per galutinį balsavimą dalyvavę nariai
Margrietus van den Berg, Danutė Budreikaitė, Marie-Arlette Carlotti, Thierry Cornillet, Nirj Deva, Fernando Fernández Martín, Michael Gahler, Hélène Goudin, Filip Andrzej Kaczmarek, Glenys Kinnock, Ģirts Valdis Kristovskis, Maria Martens, Miguel Angel Martínez Martínez, Gay Mitchell, Luisa Morgantini, Horst Posdorf, Toomas Savi, Pierre Schapira, Frithjof Schmidt, Jürgen Schröder, Mauro Zani
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Manolis Mavrommatis, Anne Van Lancker, Gabriele Zimmer
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Pastabos (pateikiamos tik viena kalba)
PROCEDŪRA
Pavadinimas
Pasiūlymas dėl Tarybos sprendimo dėl susitarimo, sudaromo pasikeičiant laiškais, kuriuo pratęsiamas protokolo, nustatančio žvejybos galimybes ir finansinį įnašą, numatytus Europos ekonominės bendrijos ir San Tomė ir Prinsipės Demokratinės Respublikos Vyriausybės susitarime dėl žvejybos prie San Tomė ir Prinsipės krantų, galiojimo laikotarpisnuo 2005 m. birželio 1 d. iki 2006 m. gegužės 31 d.
Nuorodos
KOM(2005)0630 - C6‑0045/2006 - 2005/0249(CNS)
Konsultavimosi su EP data
10.2.2006
Atsakingas komitetas Paskelbimo plenariniame posėdyje data
PECH 16.2.2006
Nuomonę teikiantys komitetai Paskelbimo plenariniame posėdyje data
BUDG
16.2.2006
DEVE
16.2.2006
Nuomonė nepareikšta Nutarimo data
Glaudesnis bendradarbiavimas Paskelbimo plenariniame posėdyje data
Pranešėjas(-ai) Paskyrimo data
Duarte Freitas 15.2.2006
Pakeistas(-i) pranešėjas(-ai)
Supaprastinta procedūra – nutarimo data
Teisinio pagrindo užginčijimas JURI nuomonės pateikimo data
Numatytų lėšų keitimas BUDG nuomonės pateikimo data
Konsultacija su Ekonomikos ir socialinių reikalų komitetu – plenariniame posėdyje priimto nutarimo data
Konsultacija su Regionų komitetu – plenariniame posėdyje priimto nutarimo data
Svarstymas komitete
22.2.2006
20.3.2006
Priėmimo data
19.4.2006
Galutinio balsavimo rezultatai
+: 21
–: 3
0: 3
Posėdyje per galutinį balsavimą dalyvavę nariai
James Hugh Allister, Stavros Arnaoutakis, Elspeth Attwooll, Marie-Hélène Aubert, Iles Braghetto, Luis Manuel Capoulas Santos, David Casa, Paulo Casaca, Zdzisław Kazimierz Chmielewski, Carmen Fraga Estévez, Ioannis Gklavakis, Alfred Gomolka, Pedro Guerreiro, Ian Hudghton, Heinz Kindermann, Henrik Dam Kristensen, Albert Jan Maat, Willy Meyer Pleite, Rosa Miguélez Ramos, Philippe Morillon, Seán Ó Neachtain, Bernard Poignant, Struan Stevenson, Margie Sudre
Posėdyje per galutinį balsavimą dalyvavęs (ę) pavaduojantis (-ys) narys (-iai)
Chris Davies, Duarte Freitas
Posėdyje per galutinį balsavimą dalyvavęs (ę) pavaduojantis (-ys) narys (-iai) (178 straipsnio 2 dalis)
Carlos Carnero González, Salvador Garriga Polledo, Eugenijus Gentvilas, Antonio Masip Hidalgo
Pateikimo data
20.4.2006
Pastabos (pateikiamos tik viena kalba)
...
