KLAUSIMAS ŽODŽIU SU DEBATAIS O-0139/09
pagal 115 Darbo tvarkos taisyklių straipsnį
pateikė
Ioannis Kasoulides
,
Arnaud Danjean
,
Michael Gahler
,
Cristian Dan Preda
ir
José Ignacio Salafranca Sánchez-Neyra
PPE vardu
Komisijai
Tema: Politinis sprendimas Somalio atžvilgiu
Tarptautinis atsakas į jūrinį piratavimą Adeno įlankoje parodė, kad esama Europos Sąjungos Tarybos ir Komisijos politikos derinimo trūkumų.
Ar Komisija galėtų bendrais bruožais apibūdinti, kokių tolesnių veiksmų ėmėsi po to, kai buvo parengtas 2009 m. liepos 3 d. bendras dokumentas? Kokie šiuo metu vykdomi bendri projektai siekiant gerinti ES išorės veiksmų nuoseklumą ir efektyvumą?
Kokia yra visa Somaliui teikiamos vystomosios pagalbos suma, sudėjus visus finansavimo šaltinius? Kaip šios lėšos naudojamos šiuo etapu, siekiant įgyvendinti vieningą ES požiūrį? Kaip galima suderinti šių lėšų skyrimą su jau vykdomomis iniciatyvomis regione, konkrečiai kalbant, kaip bus derinami somaliečių pakrantės apsaugos pajėgų parengimas ir Džibučio mokymų centro įsteigimas?
Ar Komisija numato plėsti operacijos veiksmų apimtį ir imtis daugiau priemonių? Ar, jos manymu, realu manyti, kad į operaciją galėtų įsitraukti daugiau valstybių narių?
