P6_TA-PROV(2006)0541
Turto susigrąžinimo tarnybų bendradarbiavimas *
A6-0388/2006
Europos Parlamento teisėkūros rezoliucija dėl Austrijos Respublikos, Belgijos Karalystės ir Suomijos Respublikos iniciatyvos siekiant priimti Tarybos sprendimą dėl valstybių narių turto susigrąžinimo tarnybų bendradarbiavimo nusikalstamu būdu įgytų pajamų bei kito susijusio turto paieškos ir nustatymo srityje (7259/2006 – C6-0122/2006 – 2006/0805(CNS) )
(Konsultavimosi procedūra)
Europos Parlamentas
, –
atsižvelgdamas į Austrijos Respublikos, Belgijos Karalystės ir Suomijos Respublikos iniciatyvą (7259/2006),
–
atsižvelgdamas į EB sutarties 34 straipsnio 2 dalies c punktą,
–
atsižvelgdamas į EB sutarties 39 straipsnio 1 dalį, pagal kurią Taryba kreipėsi į Parlamentą dėl konsultacijos ( C6-0122/2006 ),
–
atsižvelgdamas į Darbo tvarkos taisyklių 93 ir 51 straipsnius,
–
atsižvelgdamas į Piliečių laisvių, teisingumo ir vidaus reikalų komiteto pranešimą ( A6-0388/2006 ),
1.
pritaria Austrijos Respublikos, Belgijos Karalystės ir Suomijos Respublikos iniciatyvai su pakeitimais;
2.
ragina Tarybą atitinkamai pakeisti tekstą;
3.
ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
4.
ragina Tarybą dar kartą konsultuotis su Parlamentu, jei ji ketina iš esmės keisti Austrijos Respublikos, Belgijos Karalystės ir Suomijos Respublikos iniciatyvą;
5.
paveda Pirmininkui perduoti Parlamento poziciją Tarybai ir Komisijai, taip pat Austrijos Respublikos, Belgijos Karalystės ir Suomijos Respublikos vyriausybėms.
Austrijos Respublikos, Belgijos Karalystės ir Suomijos Respublikos siūlomas tekstas Parlamento pakeitimai Pakeitimas 1 1 straipsnio 1 a dalis (nauja)
1a. Nepažeisdama 1 straipsnio, valstybė narė gali, kiek tai neprieštarauja nacionalinei teisei, įsteigti arba paskirti dvi turto susigrąžinimo tarnybas. Jei valstybėje narėje yra daugiau nei du tokius pačius įgaliojimus turintys padaliniai, kuriems paskirta palengvinti nusikalstamu būdu įgytų pajamų paiešką ir nustatymą, nacionaliniais kontaktiniais punktais gali būti paskirti ne daugiau kaip 2 padaliniai.
Pakeitimas 2 1 straipsnio 2 dalis 2.
Kiekviena valstybė narė nurodo, kuris padalinys yra nacionalinė turto susigrąžinimo tarnyba, kaip apibrėžta šiame straipsnyje. Valstybės narės raštu praneša šią informaciją ir visus vėlesnius pakeitimus Tarybos generaliniam sekretoriatui. Tai nekliudo kitiems padaliniams, kuriems paskirta palengvinti nusikalstamu būdu įgytų pajamų paiešką ir nustatymą, keistis informacija pagal 3 ir 4 straipsnius.
2.
Kiekviena valstybė narė nurodo, kuris padalinys yra nacionalinė turto susigrąžinimo tarnyba, kaip apibrėžta šiame straipsnyje. Valstybės narės raštu praneša šią informaciją ir visus vėlesnius pakeitimus Tarybos generaliniam sekretoriatui. Tai nekliudo kitiems padaliniams, kuriems paskirta palengvinti nusikalstamu būdu įgytų pajamų paiešką ir nustatymą, keistis informacija su
kitos valstybės narės turto susigrąžinimo tarnyba
pagal 3 ir 4 straipsnius.
Pakeitimas 3 3 straipsnio 1 dalis 1.
Turto susigrąžinimo tarnyba gali pateikti prašymą gauti informaciją 1 straipsnyje nurodytu tikslu. Tuo tikslu ji naudojasi procedūromis, numatytomis pagal pamatinį sprendimą dėl Europos Sąjungos valstybių narių teisėsaugos institucijų keitimosi informacija ir žvalgybos informacija supaprastinimo. Taikomi tame pamatiniame sprendime numatyti atsisakymo pagrindai.
1.
Turto susigrąžinimo tarnyba
arba kitas tokius pačius įgaliojimus turintis valstybės narės padalinys, kuriam paskirta palengvinti nusikalstamu būdu įgytų pajamų paiešką ir nustatymą,
gali pateikti prašymą gauti informaciją 1 straipsnyje nurodytu tikslu. Tuo tikslu ji naudojasi procedūromis, numatytomis pagal pamatinį sprendimą dėl Europos Sąjungos valstybių narių teisėsaugos institucijų keitimosi informacija ir žvalgybos informacija supaprastinimo. Taikomi tame pamatiniame sprendime numatyti atsisakymo pagrindai.
Pakeitimas 4 4 straipsnio 1 dalis 1.
Nepažeisdamos taikomos nacionalinės teisės, turto susigrąžinimo tarnybos gali be atitinkamo prašymo keistis informacija, kuri, jų manymu, yra būtina, kad kita turto susigrąžinimo tarnyba galėtų įvykdyti užduotis siekdama šio sprendimo 1 straipsnyje nurodytų tikslų.
1.
Nepažeisdamos taikomos nacionalinės teisės, turto susigrąžinimo tarnybos
arba kiti tokius pačius įgaliojimus turintys valstybės narės padaliniai, kuriems paskirta palengvinti nusikalstamu būdu įgytų pajamų paiešką ir nustatymą,
gali be atitinkamo prašymo keistis informacija, kuri, jų manymu, yra būtina, kad kita turto susigrąžinimo tarnyba galėtų įvykdyti užduotis siekdama šio sprendimo 1 straipsnyje nurodytų tikslų.
Pakeitimas 5 5 straipsnis
5 straipsnis
Pagal šį sprendimą gautos informacijos naudojimas
1.
Pagal šį sprendimą gauta informacija ar dokumentai gali būti naudojami bet kuriame procese, kurio tikslas – įšaldyti, areštuoti ar konfiskuoti nusikalstamu būdu įgytas pajamas ir kitą susijusį turtą.
2.
Perduodama informaciją pagal šį sprendimą, perduodančioji turto susigrąžinimo tarnyba gali nustatyti informacijos naudojimo apribojimus ir sąlygas. Gaunančioji turto susigrąžinimo tarnyba laikosi tokių apribojimų ir sąlygų. Tokie apribojimai ir sąlygos negali būti susiję su informacijos naudojimu siekiant atlyginti žalą asmenims, nukentėjusiems dėl nusikaltimo, dėl kurio buvo gauta informacija.
Išbraukta.
