14.10.2004
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
Pateikė: Cristiana Muscardini
dėl imigracijos kontrolės ir imgarantų informavimo
Europos Parlamento pasiūlymas dėl rezoliucijos dėl rezoliucijos, susijusios su imigracijos kontrole ir imigrantų informavimu
Europos Parlamentas ,
–
atsižvelgdamas į Darbo tvarkos taisyklių 113 straipsnį,
A.
kadangi dėl masinio ne Europos Sąjungos piliečių išvykimo, ypač iš Afrikos žemyno, per penkias dienas į Lampedusos salą atvyko 2600 nelegalių imigrantų ir turint mintyje, kad daug tokių viltį praradusių asmenų žuvo,
B.
kadangi Afrikos šalyse galima matyti Europos televizijos programas, iš kurių galima susidaryti įspūdį, kad mūsų šalyse galima rasti darbą, namus ir pagalbos,
C.
kadangi dauguma migrantų, išskyrus atvykstančius dėl politinių priežasčių ar teroristiniais tikslais, įsiskolina, kad galėtų sumokėti už kelionę, ir dėl šių skolų tampa prekeivių žmonėmis šantažo aukomis,
D.
kadangi Europos Sąjungos teisės aktuose numatomos bendros kovos su nelegalia imigracija iniciatyvos,
1.
Ragina valstybes nares pasirūpinti, kad visais informacijos perdavimo kanalais žemės ir palydoviniais – ir svarbiausiomis atitinkamų šalių kalbomis būtų perduota informacija apie tai, kad Europos valstybės netoleruoja nelegalios imigracijos ir kad nelegalūs imigrantai, kelionėje rizikavę gyvybe, bus išsiųsti atgal į atitinkamas šalis arba į nelegalių imigrantų priėmimo centrus (tokius, kokie yra įsteigti Libijoje);
2.
Ragina Komisiją skirti lėšų pranešimui, kuris būtų perduotas Afrikos šalių televizijos kanalais ir kuriame būtų paaiškinta, kuo rizikuoja nelegalūs imigrantai, bei kviečiama, iškilus tikram pavojui jų gyvybei, kreiptis į Europos valstybių ambasadas, kurios apsvarstytų galimybę suteikti jiems prieglobstį.
