P6_TA(2004)0008
ES-Žaliojo Kyšulio žvejybos susitarimas *
A6-0003/2004
Europos Parlamento teisėkūros rezoliucija dėl pasiūlymo dėl Tarybos reglamento dėl susitarimo sudarymo pasikeičiant raštais dėl protokolo, nustatančio žvejybos galimybes ir finansinį įnašą, numatytus Europos ekonominės bendrijos ir Žaliojo Kyšulio Respublikos sudarytame susitarime dėl žvejybos prie Žaliojo Kyšulio krantų, pratęsimo laikotarpiui nuo 2004 m. liepos 1 d. iki 2005 m. birželio 30 d. ( KOM(2004)0183 – C5-0189/2004 -2004/0058(CNS))
(Konsultavimosi procedūra)
Europos Parlamentas,
-
atsižvelgdamas į pasiūlymą dėl Tarybos reglamento ( KOM(2004)0183 ) Dar nepaskelbtas OL.
,
-
atsižvelgdamas į EB sutarties 37 straipsnį ir 300 straipsnio 2 dalį,
-
atsižvelgdamas į EB sutarties 300 straipsnio 3 dalies pirmą pastraipą, pagal kurią Taryba konsultavo Parlamentą ( C5-0189/2004 ),
-
atsižvelgdamas į savo Darbo tvarkos taisyklių 51 straipsnį ir 83 straipsnio 7 dalį,
-
atsižvelgdamas į Žuvininkystės komiteto pranešimą ( A6-0003/2004 ),
1.
pritaria iš dalies pakeistam pasiūlymui dėl Tarybos reglamento ir pritaria susitarimo sudarymui;
2.
paveda Pirmininkui perduoti Parlamento poziciją Tarybai ir Komisijai bei valstybių narių ir Žaliojo Kyšulio Respublikos vyriausybėms ir parlamentams.
Komisijos siūlomas tekstas Parlamento pakeitimai 1 pakeitimas 3a straipsnis (naujas)
3a straipsnis
Prieš pasibaigiant pratęstam šio protokolo galiojimo terminui ir prieš sudarant bet kokį susitarimą dėl jo atnaujinimo, Komisija perduoda Europos Parlamentui ir Tarybai ataskaitą dėl šio protokolo įgyvendinimo (apimančią lėšų, skirtų tikslinėms priemonėms, panaudojimo analizę), kad būtų galima išnagrinėti socialinį, ekonominį ir aplinkos apsaugos protokolo įgyvendinimo poveikį.
2 pakeitimas 3b straipsnis (naujas)
3b straipsnis
Remdamasi aukščiau nurodyta ataskaita ir atsižvelgdama į Europos Parlamento nuomonę šiuo klausimu, prireikus Taryba įgalioja Komisiją pradėti derybas dėl naujo protokolo sudarymo.
3 pakeitimas 3c straipsnis (naujas)
3c straipsnis
Žaliojo Kyšulio valdžios institucijų prašymu Komisija ištiria galimybes perkelti lėšas, kurios skirtos tikslinėms priemonėms, finansuoti Komisijos projektus, kurių tikslas yra toks pat kaip ir tikslinių priemonių projektų.
