2008 m. balandžio 21-24 d. EP plenarinės sesijos akcentai
Institucijos
2008-04-25 - 14:35
EP lankėsi Slovėnijos prezidentas Balandžio mėnesio Strasbūro plenarinėje sesijoje didelis dėmesys skirtas pasauliniam maisto kainų šuoliui bei organų donorystės skatinimo klausimui. Europarlamentarai patvirtino ES institucijų ir agentūrų 2006 m. biudžeto įvykdymą bei pritarė aiškesniam ombudsmeno galių apibrėžimui. Sesijoje pritarta tolimesniam „Galileo“ navigacinės sistemos finansavimui ir aptartos bevizio režimo su JAV visiems ES piliečiams galimybės.
Europos Parlamente viešėjo Slovėnijos prezidentas Danilo Türk, į EP narius kreipęsis iškilmingo trečiadienio posėdžio metu. Sesijoje taip pat diskutuota dėl Pasaulio prekybos organizacijos reformos, Komisijos 2009 m. veiklos prioritetų, taršos mažinimo priemonių.
Europos Parlamentas priėmė rezoliucijas dėl Kinijos politikos Afrikoje bei žmogaus teisių padėties Birmoje, Zimbabvėje ir Čade.
Sesijai besibaigiant, Europos Parlamento pirmininkas išvyko oficialaus vizito į Vilnių. EP vadovas sakė iškilmingą kalbą Seime, susitiko su Respublikos prezidentu V. Adamkumi, bendravo su išeivijoje besimokančiais baltarusių studentais ir lenkų mažumos atstovais, lankėsi Genocido aukų muziejuje.
20080423FCS27572
Pirmadienį sesijoje: organų transplantacija, ombudsmeno veiklos efektyvumas
Pirmadienio vakarą prasidėjo kasmėnesinė Strasbūro plenarinė sesija Pirmadienio vakarą prasidėjusioje Strasbūro plenarinėje sesijoje diskutuota organų donorystės ir transplantacijos klausimais. Organų trūkumo problemą siūloma spręsti įvedant Europos donoro kortelę, tuo pačiu kovojant su neteisėta prekyba organais ir „transplantacijos turizmu“. Europarlamentarai taip pat siūlo aiškiau apibrėžti ombudsmeno galias ir ES institucijų pareigą teikti jam informaciją.
Sesijoje taip pat aptarti 2009 m. biudžeto prioritetai, tarpvalstybinis bendradarbiavimas kovoje su terorizmu bei savanoriškos veiklos skatinimas. Donorų ir organų trūkumas: problemos sprendimo būdai Nuolatinio organų trūkumo problemos sprendimas bei „transplantacijos turizmas“ – svarbiausios Adamos Adamou (Europos vieningieji kairieji/Šiaurės šalių žalieji kairieji, Kipras) iniciatyva parengto pranešimo temos. Pranešime pažymima, kad Europoje į donorų laukia daugiau kaip 60 tūkst. pacientų, o daugelis dėl nuolatinio organų trūkumo miršta nesulaukę transplantacijos. Donorystė turi likti griežtai neatlygintina, paremta altruizmu ir laisva valia, o kompensacijos atlyginti tik donorystės išlaidas ir nepatogumus. Egzistuojančias nacionalines sistemas vertėtų papildyti Europos donoro kortele, teigiama pranešime. Kadangi biotechnologijos suteikia galimybių mokslininkams užauginti organus iš esamų audinių ir ląstelių, Komisija raginama skatinti tokių mokslinių tyrimų plėtrą. Ombudsmeno galimybių atlikti išsamius ir nešališkus tyrimus didinimas Anneli Jäätteenmäki (Liberalų ir demokratų aljansas, Suomija) iniciatyva parengtame pranešime siūloma keisti Europos ombudsmeno statutą. Dabartinis Europos ombudsmenas P. N. Diamandouros pats paprašė Parlamento inicijuoti keleto jo nuomone netinkamų ombudsmeno statuto nuostatų keitimo procedūrą. Europos ombudsmenas tiria skundus dėl netinkamo administravimo ES institucijose ir įstaigose. Siūlomų pakeitimų tikslas – aiškesnis ombudsmeno teisių, būtinų tinkamai atlikti pareigas, apibrėžimas. Statuto pakeitimai taip pat leistų didinti piliečių pasitikėjimą ombudsmeno institucija. Pranešime siūloma aiškiau apibrėžti ombudsmeno teisę prieiti prie įslaptintos informacijos ir slaptų dokumentų, ES institucijų pareigą teikti informaciją ir ES pareigūnų pareigą liudyti. Sesijoje patvirtinti dokumentai Sesijos apžvalga EP siūlo skatinti savanorišką organų donorystę Ombudsmenas galės gauti visą ES institucijų informaciją [EN] Ką tiria Europos ombudsmenas? Organų donorystė: vaizdo klipas
Antradienį sesijoje: maisto kainos, biudžetas, „Galileo“
Maisto kainų šuolis verčia gerokai pakratyti piniginę Antradienį europarlamentarai didelį dėmesį skyrė pasauliniam maisto produktų kainų šuoliui. EP nariai aptarė visus šio klausimo aspektus ir paragino imtis globalaus atsako. Europos Parlamentas diskutavo dėl tolimesnio palydovinės navigacijos sistemos „Galileo“ įgyvendinimo bei paragino skatinti savanorišką organų donorystę ir stiprinti kovos su organų prekyba priemones. Europarlamentarai patvirtino ES institucijų ir agentūrų 2006 m. biudžeto įvykdymą.
Europos Parlamento nuomone, ES institucijos ir agentūros tinkamai panaudojo 2006 m. lėšas. Europarlamentarai paragino stiprinti struktūrinių fondų valdymo priežiūrą ir įpareigoti ES valstybes kasmet teikti ES lėšų panaudojimo deklaracijas. Maisto produktų brangimas Pasaulis už maistą moka vis brangiau. Didėjančios javų, kukurūzų, ryžių, sojų, pieno ir aliejaus kainos kelia vis didesnį nerimą daugeliui galo su galu negalinčių sudurti šeimų. JTO duomenimis, per pastaruosius devynis mėnesius pasaulinės maisto kainos šovė į viršų 45 procentais. Maisto produktų trūkumas ir kainų augimas išeiti protestuoti į gatves privertė ne vienos valstybės gyventojus. Antradienio plenariniame posėdyje aptarta pasaulinė kainų kilimo banga ir jos priežastys – klimato kaita, nepakankama pasiūla, didėjantis vartojimas ir augančios naftos kainos. Taip pat diskutuota dėl biodegalų ir finansinių spekuliacijų įtakos maisto kainų krizei. Kreipdamasis į kolegas Joseph Daul (Europos liaudies partijos ir Europos demokratų frakcija, Prancūzija) šnekėjo apie žemės ūkio reformos ir pasaulinio maisto kainų problemos sprendimo svarbą. Anot jo, spekuliuojantys žemės ūkio produktais „žaidžia su žmonių likimais“. Martin Schulz (Socialistų frakcija, Vokietija) pabrėžė pasaulio ekonominės sistemos valdymo svarbą ir šnekėjo apie maisto pramonės sektorių užimančius didelius finansinius fondus. „Neturėtumėme leisti finansinei sistemai skatinti alkio!“ – akcentavo jis. Liberalų ir demokratų aljanso pirmininkas iš Jungtinės Karalystės Graham Watson ragino matyti visas maisto kainų kilimo priežastis: „Vietoje to, kad atpirkimo ožiu paverstumėme biokurą, turėtume nutraukti protekcionizmą žemės ūkyje ir eksporto apribojimus“. Friedrich-Wilhelm Graefe zu Baringdorf (Žaliųjų frakcija/Europos laisvasis aljansas, Vokietija) priminė, kad ES yra didžiausia maisto ir jo produktų importuotoja pasaulyje. Jis kritikavo besivystančių šalių rinkų užvertimą europiniais produktais ir jų žemės ūkio nustekenimą. Anot jo, pasauliniu mastu vien tik iš augalų bus neįmanoma užpildyti ir automobilių bakų, ir žmonių pilvų, tačiau šiukšles mes privalome paversti energija. Luisa Morgantini (Europos vieningieji kairieji/Šiaurės šalių žalieji kairieji, Italija) išreiškė paramą JTO siūlomam penkerių metų biokuro moratoriumui. Rezoliucija dėl maisto produktų kainų kilimo bus tvirtiname gegužės mėnesio plenarinėje sesijoje. Kiti klausimai Europarlamentarai taip pat aptarė tolimesnį „Galileo“ navigacinės sistemos finansavimą bei Kinijos vaidmenį Afrikoje. Didelis dėmesys skirtas organų donorystei. Pasak pranešėjo šiuo klausimu Adamos Adamou (Europos vieningieji kairieji/Šiaurės šalių žalieji kairieji, Kipras), kasdien Europoje miršta dešimt pacientų, nesulaukusių organo persodinimo. Pranešėjas taip pat priminė, jog turtingi Vakarų šalių turistai pasinaudoja skurdesnių šalių žmonių nepritekliumi ir užsiima „organų persodinimo turizmu“. Biudžeto įvykdymo patvirtinimas „Galileo“ projekto įsibėgėjimui būtinos ES lėšos A. M. Gomes: „Priminkime Kinijai jos įsipareigojimus Afrikoje“ EP siūlo skatinti savanorišką organų donorystę Maisto kainų kilimas: Taryba ir Komisija Maisto kainų kilimas: frakcijų pasisakymai
Trečiadienį sesijoje: Slovėnijos prezidentas, JAV vizos, Birma
EP lankėsi Slovėnijos prezidentas Danilo Türk Tik puoselėdama kūrybiškumą ES sugebės tinkamai spręsti klimato kaitos, žmogaus teisių, imigracijos ir plėtros klausimus, trečiadienį vykusio iškilmingo posėdžio metu europarlamentarams sakė Slovėnijos vadovas Danilo Türk. Europos Parlamente vakar taip pat diskutuota dėl bevizio režimo su JAV visiems ES piliečiams galimybių ir padėties karinės chuntos valdomoje Birmoje.
Europarlamentarai taip pat aptarė siūlymus reformuoti Pasaulio prekybos organizaciją bei pasirengimą ES, Lotynų Amerikos bei Karibų šalių aukščiausio lygio susitikimui. Slovėnijos prezidentas ragina remtis kūrybiškumu ir pragmatizmu Iškilmingo trečiadienio posėdžio metu į EP narius kreipėsi Slovėnijos prezidentas. Danilo Türk manymu, ES privalo skirti didesnį vaidmenį žmogaus teisėms, primirštomis kovos su terorizmu amžiuje. Šnekėdamas apie ES plėtrą jis pabrėžė, jog jokia valstybė neturėtų būti atstumta remiantis politiniu nepatogumu ar išankstiniu kultūriniu nusistatymu. „Turkija reikalinga Europos Sąjungai. Neturėtume atimti jai jau suteiktos narystės perspektyvos. Ant kortos – ES patikimumas“, – sakė Slovėnijos vadovas. Kalbėdamas apie imigrantų integracijos efektyvumo didinimą, D. Türk siūlė labiau viešinti imigrantų sėkmės istorijas. „Sėkmingai įsikūrusių imigrantų gyvenimo istorijos turėtų būti rodomos per televiziją ir kitas masines informacijos priemones. Nėra nieko sėkmingesnio už sėkmę. Niekas nesižiūri geriau, nei žmonių, gyvenusių visuomenės pakraščiuose, sėkmės istorijos“, – tvirtino Slovėnijos prezidentas. JAV vizos europiečiams ES piliečiams JAV taiko skirtingus vizų režimus. Slovėnijos ir „senosios Europos“, išskyrus Graikiją, piliečiai į Ameriką važiuoja be vizų, tuo tarpu 12 „naujosios Europos“ šalių gyventojams, keliaujantiems į JAV, jos būtinos. Siekdamos pralaužti ledus, prieš kelis mėnesius dvišales derybas pradėjo ir supratimo memorandumus su JAV pasirašė Čekija, o vėliau ir Estija, Latvija, Lietuva, Vengrija ir Slovakija. Europarlamentarai trečiadienio posėdyje aptarė naująją dviejų lygių derybų dėl bevizio režimo su JAV sistemą. Dėl ES kompetencijai priklausančių sričių su JAV derėsis Europos Komisija, dėl likusių – pačios ES valstybės. Dauguma diskusijose kalbėjusių europarlamentarų teigiamai vertino Komisijai Tarybos suteiktus derybinius įgaliojimus. Dalis jų kritikavo vienašališkas ES valstybių pastangas, kiti gynė šalių teisę tiesiogiai derėtis su JAV. Padėtis Birmoje Diskutuodami dėl padėties Birmoje, EP nariai pakartotinai paragino karinę chuntą išlaisvinti 1990 m. EP Sacharovo premijos laureatę politinę kalinę Aung San Suu Kyi. Jie siūlė stiprinti tikslines sankcijas karinei chuntai, didinti spaudimą ginklus režimui teikiančioms Kinijai, Indijai ir Rusijai bei užtikrinti ES ginklų embargo efektyvumą. Norėdami daugiau sužinoti apie plenarinėje sesijoje nagrinėtus klausimus, skaitykite EP Spaudos tarnybos pranešimus. Spaudos tarnybos pranešimai Slovėnijos prezidento kreipimasis [EN] Vietoj vizų į JAV – elektroniniai leidimai keliauti? Neraminanti situacija referendumui besirengiančioje Birmoje EP siūlo išplėsti sankcijas Birmos režimui
Ketvirtadienį sesijoje: „teršėjas moka“, Zimbabvė, Iranas
Pasmerktos represijos prieš Irano moterų teisių gynėjus Paskutinę Strasbūro plenarinės sesijos dieną europarlamentarai aptarė ekonomines taršos mažinimo iniciatyvas, paremtas teršėjų finansine atsakomybe. Kaip ir kiekvieną mėnesį, ketvirtadienio plenariniame posėdyje diskutuota dėl žmogaus teisių padėties pasaulyje. Europarlamentarai pasmerkė Roberto Mugabės diktatūrą Zimbabvėje ir pilietinės visuomenės persekiojimą Irane bei pareikalavo Birmos režimo išlaisvinti politinius kalinius.
Plenariniame posėdyje taip pat balsuota dėl bioįvairovės, Komisijos 2009 m. veiklos prioritetų, PPO reformos ir kitų klausimų. Rinkos priemonės aplinkos apsaugai Europarlamentarai aptarė Annes Ferreiros (Socialistų frakcija, Prancūzija) pranešimą dėl Žaliosios knygos, numatančios ekonomines aplinkos apsaugos priemones. Tarp jų – mokesčiai teršėjams, ES prekybos taršos leidimais sistema, prekybos ir technologinės priemonės. Pasak europarlamentarų, rinkos priemonės padeda įtvirtinti „teršėjas moka“ principą, tačiau jos turi būti derinamos su tinkama aplinkosaugos įstatymų baze. Pasak A. Ferreiros, mūsų neveiklumo kaštai gerokai viršytų taršos ribojimo priemonių įtaką ekonomikai. „ES prekybos šiltnamio efektą sukeliančių išmetamųjų teršalų leidimais – geriausias rinkos instrumentas siekiant 20 proc. sumažinti emisijas“, – tvirtino britų konservatorius John Purvis Fréderique Ries (Liberalų ir demokratų aljansas, Belgija) pabrėžė, jog pastangos neturi apsiriboti tik prekyba taršos leidimais. „Jei norime pasiekti užsibrėžtus tikslus, kiekvienas europietis šiltnamio dujų išmetimą turi sumažinti aštuoniskart“, – priminė europarlamentarė, kritikavusi „išskirtines laivybos sektoriui sudarytas sąlygas“. Pamerktas Mugabės režimas Diskusijose kalbėję deputatai pasmerkė Zimbabvę nustekenusio R. Mugabės politiką. Britų konservatoriaus Geoffrey Van Ordeno nuomone, „Mugabė sunaikino kadaise klestėjusią šalį“. Dalis kalbėjusių taip pat kritikavo Kinijos ir Pietų Afrikos paramą Zimbabvės diktatoriui. Europos Parlamento priimtoje rezoliucijoje Zimbabvės rinkimų komisija paraginta nedelsiant paviešinti kovo 29 d. rinkimų rezultatus. Represijos ir mirties bausmė Irane Europos Parlamentas priėmė rezoliuciją, kurioje pasmerkė represijas prieš Irano pilietinės visuomenės judėjimus ir moterų teisių gynėjus, o taip pat mirties bausmės vykdymą. Iranas pirmauja pasaulyje pagal vaikams nusikaltėliams įvykdytų egzekucijų skaičių. Bendras 2007 m. šalyje įvykdytų mirties bausmių skaičius beveik padvigubėjo – Iraną pagal vienam gyventojui tenkantį mirties bausmių skaičių lenkia tik Saudo Arabija. Katastrofiška padėtis Čade Čado stovyklose gyvena daugiau kaip 250 tūkst. Sudano pabėgėlių, 57 tūkst. pabėgėlių iš Centrinės Afrikos Respublikos ir 180 tūkst. šalies viduje perkeltųjų asmenų. Padėtis rytinėje Čado dalyje prastėja dėl Čado saugumo pajėgų ir sukilėlių susirėmimų bei džandžavidų ir kitų ginkluotų grupuočių įsibrovimų iš Sudano. Banditizmas ir išpuoliai prieš humanitarines organizacijas – Čado kasdienybė. Tik 20 proc. Čado vaikų lanko mokyklą, o maždaug 7–10 tūkst. vaikų verčiami kariauti. Europos Parlamento priimtoje rezoliucijoje smerkiamas žmogaus teisių gynėjų ir žurnalistų suėminėjimas, žudymas ir kankinimas Čade. Deputatai pasmerkė visas Čado vyriausybės pastangas pasinaudoti Sudanu ir Darfūru, kaip priedanga siekiant paslėpti Čade besitęsiančius politinius neramumus. Keturiolika ES valstybių remia taikdarišką ES misiją Čade, likusios šalys taip pat paragintos prisidėti prie EUFOR misijos. Politiniai kaliniai Birmoje Europarlamentarai siūlo ES taikyti efektyvesnis tikslines sankcijas pieš Birmos karinės chuntą. Siūloma apriboti kariškių valdomų įmonių galimybes naudotis tarptautinės bankininkystės paslaugomis, riboti generolų asmenines verslo galimybes ir finansines operacijas. EP nariai paragino karinį režimą paleisti Aung San Suu Kyi ir kitus 1,8 tūkst. politinių kalinių ir kritikavo referendumo dėl nedemokratinės konstitucijos organizavimo procesą. EP ragina rinkos priemonėmis mažinti taršą Žalioji knyga dėl aplinkosaugos rinkos priemonių [pdf] Žmogaus teisės Zimbabvėje, Irane ir Čade [EN] EP siūlo išplėsti sankcijas Birmos režimui Neraminanti situacija referendumui besirengiančioje Birmoje
Strasbūro sesijos akimirkos
Balandžio 21-24 d. sesijos akimirkos Iš kairės į dešinę: elektroninis balsavimas; EP pirmininkas Hans-Gert Pöttering prieš pradėdamas plenarinį posėdį; Slovėnijos prezidentas Danilo Türk atsako į žurnalistų klausimus; Strasbūro koridoriai: europarlamentarai, darbuotojai ir lankytojai.
LT
1
PHOTO
20080425PHT27664.jpg
LT
2
PHOTO
20080422PHT27250.jpg
LT
3
LINK
/activities/plenary/ta.do?language=LT
LT
4
LINK
/news/expert/default_lt.htm
LT
5
LINK
//news/expert/infopress_page/066-27086-112-04-17-911-20080418IPR27078-21-04-2008-2008-true/default_lt.htm
LT
6
LINK
//news/expert/infopress_page/020-27085-112-04-17-902-20080418IPR27077-21-04-2008-2008-false/default_lt.htm
LT
7
LINK
http://www.ombudsman.europa.eu/glance/lt/default.htm#Target2
LT
8
MULTIMEDIA
20080422MLT27264.wmv
LT
9
PHOTO
20080421PHT27180.jpg
LT
10
LINK
//news/public/story_page/008-11184-268-09-40-901-20060929STO11183-2006-25-09-2006/default_lt.htm
LT
11
LINK
//news/public/story_page/057-7907-169-06-25-909-20070615STO07872-2007-18-06-2007/default_lt.htm
LT
12
LINK
//news/public/story_page/008-22423-168-06-25-901-20080227STO22422-2008-16-06-2008/default_lt.htm
LT
13
LINK
//news/public/story_page/008-22423-168-06-25-901-20080227STO22422-2008-16-06-2008/default_lt.htm
LT
14
MULTIMEDIA
20080422MLT27355.asf
LT
15
MULTIMEDIA
20080422MLT27361.asf
LT
16
PHOTO
20080424PHT27625.jpg
LT
17
LINK
/news/expert/default_lt.htm
LT
18
LINK
//news/expert/infopress_page/008-27288-112-04-17-901-20080422IPR27276-21-04-2008-2008-false/default_lt.htm
LT
19
LINK
//news/expert/infopress_page/023-27284-112-04-17-902-20080422IPR27272-21-04-2008-2008-false/default_lt.htm
LT
20
LINK
//news/public/story_page/030-26636-168-06-25-903-20080415STO26613-2008-16-06-2008/default_lt.htm
LT
22
PHOTO
20080425PHT27668.jpg
LT
23
LINK
//news/expert/infopress_page/064-27568-112-04-17-911-20080423IPR27464-21-04-2008-2008-false/default_lt.htm
LT
24
LINK
http://eur-lex.europa.eu/LexUriServ/site/lt/com/2007/com2007_0140lt01.pdf
LT
25
LINK
//news/expert/infopress_page/015-27571-112-04-17-902-20080423IPR27467-21-04-2008-2008-false/default_lt.htm
LT
26
LINK
//news/expert/infopress_page/030-27565-112-04-17-903-20080423IPR27459-21-04-2008-2008-false/default_lt.htm
LT
27
LINK
//news/public/story_page/030-26636-168-06-25-903-20080415STO26613-2008-16-06-2008/default_lt.htm
LT
28
PHOTO
20080428PHT27789.jpg
-//EP//TEXT IM-PRESS 20080423IPR27459 0 NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
