9.2.2011 B7-0107/2011 PASIŪLYMAS DĖL REZOLIUCIJOS pateiktas siekiant užbaigti diskusijas dėl Komisijos pareiškimo
pagal Darbo tvarkos taisyklių 110 straipsnio 2 dalį
dėl Vengrijos žiniasklaidos įstatymo
Lothar Bisky
,
Rui Tavares
,
Eva-Britt Svensson
,
Patrick Le Hyaric
,
Willy Meyer
,
Jean-Luc Mélenchon
,
Jürgen Klute
,
Nikolaos Chountis
,
Marie-Christine Vergiat
GUE/NGL frakcijos vardu
PE459.639v01-00 B7‑0107/2011 Europos Parlamento rezoliucija dėl Vengrijos žiniasklaidos įstatymo
Europos Parlamentas ,
– atsižvelgdamas į Europos Sąjungos sutartį Visų pirma ES sutarties 2 straipsnius ir straipsnius, susijusius su pagrindinių teisių laikymusi, skatinimu jų laikytis ir apsauga, taip pat susijusius su EB sutarties 11, 25, 49, 56, 103, 107, 114 ir 167 straipsniais.
, Europos Sąjungos pagrindinių teisių chartiją Visų pirma 11 straipsnį.
ir Europos žmogaus teisių konvenciją Visų pirma 10 straipsnį.
, ypač į jų straipsnius, susijusius su pagrindinių teisių, saviraiškos ir informacijos laisvės ir teisės į žiniasklaidos pliuralizmą laikymusi, skatinimu jų laikytis ir apsauga,
– atsižvelgdamas į 2010 m. kovo 10 d. Direktyvą 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyva),
– atsižvelgdamas į Komisijos darbo dokumentą dėl žiniasklaidos pliuralizmo ES valstybėse narėse ( SEC(2007)0032 ), Komisijos apibrėžtą trijų pakopų žiniasklaidos pliuralizmo strategiją ir nepriklausomą tyrimą, kuris buvo atliktas Komisijos užsakymu ir užbaigtas 2009 m.,
– atsižvelgdamas į savo 2008 m. rugsėjo 25 d. rezoliuciją dėl žiniasklaidos sutelkimo ir pliuralizmo Europos Sąjungoje ir į 2004 m. balandžio 22 d. rezoliuciją dėl saviraiškos ir informacijos laisvės pažeidimo pavojaus Europos Sąjungoje, ypač Italijoje,
– atsižvelgdamas į Komisijos pareiškimus ir Parlamento narių klausimus, kurie buvo pateikti ir dėl kurių diskusijos Europos Parlamente vyko 2009 m. spalio 8 d., 2010 m. rugsėjo 8 d. ir per Piliečių laisvių, teisingumo ir vidaus reikalų komiteto 2011 m. sausio 17 d. posėdį,
– atsižvelgdamas į Darbo tvarkos taisyklių 110 straipsnio 2 dalį,
A. kadangi pagal Pagrindinių teisių chartijos 11 straipsnį ir pagal Europos žmogaus teisių konvencijos 10 straipsnį Europos Sąjunga užtikrina ir skatina saviraiškos ir informacijos laisvę, kurios esminė sąlyga yra žiniasklaidos laisvė ir pliuralizmas, ir kadangi šioms teisėms priskirtina laisvė reikšti nuomonę ir laisvę gauti bei perduoti informaciją be valdžios institucijų kišimosi ar jų spaudimo,
B. kadangi žiniasklaidos pliuralizmas ir laisvė ES ir jos valstybėse narėse vis dar kelia didelį susirūpinimą, kaip parodė neseniai pateikta kritika, kurią dėl 2010 m. birželio–gruodžio mėn. priimtų Vengrijos žiniasklaidos įstatymų išreiškė tarptautinės organizacijos, pvz., Europos saugumo ir bendradarbiavimo organizacija (ESBO) ir Europos Tarybos žmogaus teisių komisaras, žurnalistų, redaktorių ir leidėjų profesinės organizacijos, žmogaus teisių ir pilietinių laisvių NVO, taip pat valstybės narės ir Europos Komisija,
C. kadangi Komisija išreiškė susirūpinimą ir paprašė Vengrijos vyriausybės pateikti informacijos dėl Vengrijos žiniasklaidos įstatymų suderinamumo su Audiovizualinės žiniasklaidos paslaugų direktyva, ypač kalbant apie subalansuoto informacijos teikimo reikalavimą, taikomą visiems audiovizualinės žiniasklaidos paslaugų teikėjams, taip pat kalbant apie kilmės šalies principą, registravimo reikalavimus, ir kadangi Vengrijos vyriausybė atsakydama pateikė papildomos informacijos ir paskelbė, kad yra pasirengusi peržiūrėti įstatymus ir juo pakeisti,
D. kadangi ESBO pareiškė rimtų abejonių dėl reguliavimo taikymo srities (dalykinės ir teritorinės), saviraiškos laisvės ir turinio reguliavimo, nacionalinės žiniasklaidos ir telekomunikacijų tarnybos, visuomeninio transliavimo Vengrijos teisės aktų ir teisės aktų projektų, kuriais reglamentuojama žiniasklaida ir telekomunikacijos, paketo analizė ir įvertinimas, ESBO paruoštas dr. Karolio Jakubowicziaus.
, nurodydama, kad naujasis teisės aktas mažina žiniasklaidos pliuralizmą, panaikina politinę ir finansinę visuomenines paslaugas teikiančios žiniasklaidos nepriklausomybę, ilgam įtvirtina neigiamus laisvos žiniasklaidos bruožus, kad Žiniasklaidos tarnybos ir Žiniasklaidos tarybos sudėtis ir kadencijos trukmė yra homogeniškos politiniu atžvilgiu ESBO atstovo žiniasklaidos laisvės klausimais 2011 m. sausio 14 d. laiškas EP LIBE komiteto pirmininkui.
ir kad jos vykdo skvarbią ir centralizuotą valstybinę ir politinę visų žiniasklaidos priemonių kontrolę; nerimą taip pat kelia neproporcingos ir per griežtos sankcijos, taikomos remiantis ginčytinais ir neapibrėžtais sumetimais, savaiminio sankcijų sustabdymo, kai Žiniasklaidos tarnybos sankcijos užginčijamos teisme, nenustatymas, žurnalistų šaltinių konfidencialumo principo pažeidimas, šeimos vertybių apsauga ir kt.,
E. kadangi Europos Tarybos žmogaus teisių komisaras paragino Vengrijos valdžios institucijas peržiūrint savo žiniasklaidos įstatymus įtraukti Europos Tarybos standartus, susijusius su saviraiškos laisve ir žiniasklaidos pliuralizmu, taip pat atsižvelgti į atitinkamas Europos Tarybos Ministrų komiteto ir Parlamentinės asamblėjos rekomendacijas ir ypač į privalomus standartus, įtvirtintus Europos žmogaus teisių konvencijoje ir Strasbūro teismo praktikoje; jis atkreipė dėmesį į tai, kad naudojamos neaiškios apibrėžtys, kurios gali būti klaidingai aiškinamos, kad sukuriama politiškai nesubalansuota reguliavimo sistema, kuriai būdingi neproporcingi įgaliojimai ir teisminės priežiūros trūkumas, kad kyla grėsmė visuomeninio transliavimo paslaugas teikiančios žiniasklaidos nepriklausomybei ir kad susilpninama žurnalistų šaltinių apsauga; kadangi jis pabrėžė, jog būtina, kad visi svarbūs suinteresuoti subjektai, įskaitant opozicines partijas ir pilietinę visuomenę, galėtų prasmingai dalyvauti peržiūrint šį teisės aktą, kuriuo reglamentuojamas toks esminis demokratinės visuomenės veikimo aspektas http://www.coe.int/t/commissioner/News/2011/110201Hungary_en.asp
,
F. kadangi žiniasklaidos įstatymas turėtų būti atitinkamai skubiai peržiūrėtas atsižvelgiant į Komisijos, ESBO ir Europos Tarybos pastabas ir pasiūlymus siekiant užtikrinti, kad jis visiškai atitiktų ES teisę ir Europos vertybes bei žiniasklaidos laisvės ir pliuralizmo standartus,
1. mano, kad naujajame Vengrijos žiniasklaidos įstatyme nėra deramai užtikrinama saviraiškos laisvė bei pliuralizmas ir kad per didelis žiniasklaidos reguliavimas kenkia veiksmingo pliuralizmo buvimui viešojoje sferoje;
2. ragina Vengrijos valdžios institucijas veiksmingai užtikrinti žiniasklaidos laisvę ir pliuralizmą;
3. ragina Vengrijos valdžios institucijas panaikinti arba iš esmės pakeisti įstatymą remiantis ESBO, Europos Tarybos žmogaus teisių komisaro, Ministrų Tarybos pastabomis ir pasiūlymais bei Europos žmogaus teisių teismo praktika, vykdant atviras ir skaidrias diskusijas su visais suinteresuotais subjektais, NVO ir piliečiais;
4. ragina Komisiją nedelsiant ir tinkamu laiku atlikti išsamų patikrinimą ir nustatyti grafiką, kurį taikant ji turėtų pateikti savo rekomendacijas dėl Vengrijos žiniasklaidos įstatymų suderinimo su ES teisės aktais;
5. ragina Komisiją nustatyti griežtą terminą, iki kada Vengrijos valdžios institucijos turi priimti jos pasiūlymus pakeisti nurodytus įstatymo aspektus, ir tuo atveju, jei šio termino nebus laikomasi, pradėti pažeidimo procedūrą;
6. ragina Komisiją iki šių metų pabaigos inicijuoti diskusijas dėl žiniasklaidos laisvės ir pliuralizmo, kad būtų panaikinti ES teisinio reguliavimo žiniasklaidos srityje trūkumai, siekiant apibrėžti bent minimalius reikalavimus, kurių turėtų laikytis visos valstybės narės, ketinančios užtikrinti, garantuoti ir skatinti informacijos laisvę ir veiksmingą žiniasklaidos pliuralizmą;
7. paveda savo Piliečių laisvių, teisingumo ir vidaus reikalų komitetui (LIBE) skubiai surengti klausymą dėl žiniasklaidos laisvės ir pliuralizmo ES, pakviečiant žurnalistų ir piliečių organizacijas, ESBO ir Europos Tarybos žmogaus teisių komisarą;
8. paveda Pirmininkui perduoti šią rezoliuciją Tarybai, Komisijai, Europos Tarybai, valstybių narių vyriausybėms ir parlamentams, Pagrindinių teisių agentūrai ir Europos saugumo ir bendradarbiavimo organizacijai.
