Europos saugumas ir gynyba naujame ir pavojingame amžiuje
Saugumas ir gynyba
2006-07-19 - 16:05
ES karinė operacija Bosnijoje ir Hercegovinoje
Globalizacijos plėtra rodo, kad konfliktai ir nestabilumas gali plisti taip pat nevaržomai, kaip ir laisva prekyba. Dingus senajai Sovietų Sąjungos keltai grėsmei, kilo naujos XXI amžiaus grėsmės. Tai terorizmas, masinio naikinimo ginklai, regioniniai konfliktai Vidurio Rytuose ir Afrikoje ir „nepavykusių valstybių“ keliamas nestabilumas. ES gynybos ir saugumo užtikrinimas buvo aptarti klausyme, kuriame liepos 13 d. dalyvavo europarlamentarai ir ekspertai.
Klausymas organizuotas prieš pasirodant Parlamento Saugumo ir gynybos pakomitečio pirmininko Karlo fon Vogau (Karl von Wogau) rengiamam pranešimui apie besikuriančią ES saugumo ir gynybos politiką (ESGP). Norėdami skaityti pilną ataskaitą apie klausymą, spauskite apačioje esančią nuorodą.
Pirmoji patirtis Bosnijoje ir Konge
Iš dalies, ESGP jau egzistuoja. 7 tūkstančių karių pajėgos iš 33 valstybių (22 iš jų – ES) padeda stabilizuoti ir atstatyti Bosniją ir Hercegoviną po pilietinio karo. Jie taip pat užtikrina ES policijos misijos, apmokančios daugiaetnines Bosnijos policijos pajėgas, saugumą.
Ateinančiomis savaitėmis kelių šimtų ES karių pajėgos bus dislokuotos Demokratinėje Kongo Respublikoje rinkimų, sekančių po ilgų karo veiksmų, metu. Jų užduotis – užtikrinti rinkimų saugumą, apsaugant civilius gyventojus bei 250 rinkimų stebėtojų, vadovaujamų europarlamentaro Filipo Morilono (Philippe Morillon). Šis pajėgų išdėstymas seka po 2003-ųjų „Artemio“ operacijos – skubaus ES pajėgų dislokavimo 2003 m., padėjusio stabilizuoti šalį. Policijos mokymo misija buvo vykdoma 2005 m.
„Petersburgo uždaviniai“ – humanitarinės pagalbos ir taikos užtikrinimo pagrindas
„Kietosios“ karinės galios ir „minkštosios“ politinės ir ekonominės įtakos derinys – geriausia, ką prie derybų stalo gali pasiūlyti ES. 1999 m. Kelno Europos Taryboje ES valstybių vadovai nutarė, kad iki 2003 m. ES, turėdama patikimas karines pajėgas, privalo gebėti veikti savarankiškai ir reaguoti į tarptautines krizes.
Buvo planuojama turėti 50-60 tūkst. karines pajėgas, savanoriškai skirtas valstybių narių, sugebančias įgyvendinti krizių valdymo užduotis (Petersburgo uždavinius). Tarp šių uždavinių – humanitarinės ir gelbėjimo užduotys, taikos palaikymas ir krizių valdymas – esant reikalui panaudojant kovines pajėgas. 2003 m. Taryba patvirtino, kad ES yra pajėgi veikti visose Petersburgo uždaviniuose numatytose srityse. Taigi, ES sugeba dislokuoti karius per 60 dienų laikotarpiui iki 1 metų. Vis dėlto, karių kuriuos būtų galima dislokuoti skaičius kiekvienu atveju priklauso nuo ES narių.
Pagrindas – Jungtinių Tautų Chartija
Tais pačiais metais Chavjeras Solana buvo paskirtas ES užsienio politikos vadovu arba „Vyriausiuoju įgaliotiniu“. Jo tikslas – 25 ES narių pozicijų derinimas ir Ministrų Tarybos informavimas apie užsienio politikos aktualijas. Pirmasis iš tarptautinės politikos lyderių susitikęs su Libano Ministru pirmininku, šį pirmadienį p. Solana informavo ES užsienio reikalų ministrus apie krizę Libane.
2003 m. Vyriausiasis įgaliotinis BUSP vadovavo rengiant „Europos saugumo strategiją“, pramintą „Solanos doktrina“. Joje nagrinėjamos grėsmės, su kuriomis susiduria Europa – terorizmas, ginklų platinimas, regioniniai konfliktai, „nepavykusios“ ir žlungančios valstybės, nusikalstamumas – ir raginama kurti bendrą ES atsaką į jas.
Solanos doktrinoje daugiašališkumas išskiriamas kaip taikos ir stabilumo garantas, teigiant, kad „pavieniui, nei viena šalis negali susidoroti su sudėtingomis šiandienos problemomis“. Visi ES kariniai veiksmai vykdomi remiantis JTO rezoliucijomis, o JTO Chartijos principai yra minėtos doktrinos pagrindas.
Briuselis–Vašingtonas–„Berlynas plius“
Jei ES nori vystyti gynybos ir saugumo politiką, labai svarbūs jos santykiai su NATO – taigi ir JAV. 2003 m. susitarimas „Berlynas plius“, pasirašytas p. Solanos ir tuometinio NATO Generalinio Sekretoriaus lordo Robertsono, numatė bendradarbiavimo metodus bei davė galimybę ES naudotis NATO planavimo patirtimi ir logistiniais ištekliais. ES ir NATO šiuo metu bendradarbiauja operacijoje Afganistane.
20060719STO09917 Pranešimas spaudai: klausymas dėl Europos saugumo ir gynybos politikos ESGP operacijos nuo 2003 m. Taryba: saugumas ir gynyba EP Saugumo ir gynybos pakomitetis EP Užsienio reikalų komitetas
LT
1
PHOTO
20060718PHT09905.jpg
LT
3
LINK
http://www.consilium.europa.eu/uedocs/cmsUpload/ESDPoperations.jpg
LT
4
LINK
http://www.consilium.europa.eu/showPage.asp?id=261&lang=lt&mode=g
LT
5
LINK
/activities/expert/committees/presentation.do?committee=1301&language=LT
LT
6
LINK
/activities/expert/committees/presentation.do?committee=1232&language=LT
-//EP//TEXT IM-PRESS 20060707IPR09703 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
