Klausimas Nr. H-000220/2011
Komisijai
2011 m. liepos mėn. sesija
Darbo tvarkos taisyklių 116 straipsnis
Marian Harkin
(ALDE) Tema: Reglamentas (EB) Nr. 561/2006
Ar gali Komisija pakomentuoti situaciją, kai Reglamentu (EB) Nr. 561/2006 užkertamas kelias vairuotojams dirbti daugiau kaip 30 val. per savaitę? Kokias priemones siūlytų Komisija?
Pavyzdžiui, asmuo vairuoja mokyklos autobusą, kelionės maršrutas trumpas, trumpesnis kaip 40 km. Šiuo maršrutu asmuo važinėja du kartus per dieną nuo pirmadienio iki penktadienio, kasdien užtrukdamas nuo penkių iki šešių valandų. Jis turi galimybę važiuoti dar vieną reisą kitu maršrutu šeštadienį, užtrukdamas nuo šešių iki devynių valandų, baigdamas darbą šeštadienį 20.00 val. (įskaitant nepertraukiamą 45 min. pertrauką), tačiau dėl reikalaujamo 45 val. savaitinio poilsio laikotarpio jis negalėtų sėsti prie mokyklos autobuso vairo pirmadienį 8.00 val.
Kaip Komisija siūlo elgtis situacijose, kai minėtų taisyklių taikymas reiškia, kad vairuotojams, kaip pateiktame pavyzdyje, draudžiama vairuoti 30 val. per savaitę, ir jie negali užsidirbti pragyvenimui?
