2012 m. Europos kultūros sostinės: Gimarainsas ir Mariboras
Kultūra
2012-02-06 - 13:22
Maribore ir Gimarainse prasidėjo 2012 m. Europos kultūros sostinės renginiai Portugalijos miestas Gimarainsas (Guimarães) ir Slovėnijoje esantis Mariboras paskelbti 2012–ųjų metų Europos kultūros sostinėmis. Jie parengė turtingą kultūrinę programą, kuria sieks sudominti tiek vietos gyventojus, tiek ir svečius. Tarp renginių – operos, šiuolaikinio šokio spektakliai, klasikinės ir populiariosios muzikos koncertai, kino, teatro, literatūros bei kiti renginiai.
Gimarainsas žinomas kaip pirmojo Portugalijos karaliaus Alfonso Henriko gimimo vieta. 50 tūkst. miesto gyventojų yra vieni jauniausių Europoje – beveik 50 proc. jų yra jaunesni nei 30 metų.
Pagrindinis tikslas – paskatinti miesto gyventojus aktyviai dalyvauti kultūros sostinės renginiuose ir padėti persiorientuoti iš pramonės dominuojamo ūkio į tarptautiniu mastu konkurencingą ir kūrybiškumu paremtą ekonomiką.
„Nuostabusis Gimarainsas yra vienas gražiausių Portugalijos miestų. Tai atsigaunantis miestas. Jo išrinkimas kultūros sostine pavertė šį miestą šiuolaikinio kūrybiškumo ir tūkstantmečio kultūrinio palikimo susiliejimo vieta, kurią tiesiog būtina aplankyti 2012 metais“, – kalbėjo europarlamentaras Rui Tavares (Žalieji, Portugalija).
Tuo tarpu antras pagal dydį Slovėnijos miestas Mariboras atsivers užsienio menininkams ir inicijuos ilgalaikius kultūrinius mainus. Taip pat bus siekiama puoselėti Mariborą kaip tyrimų bei naujų idėjų miestą.
„Kaip slovėnas, kilęs iš Štyrijos krašto, didžiuojuosi, jog antram pagal dydį Slovėnijos miestui Mariborui suteiktas šis garbingas 2012 m. Europos kultūrinės sostinės vardas. Mariboras buvo centrinė Europos kryžkelė, kur praturtindamos vieną kitą per daugelį metų taikiai sugyveno skirtingos kultūros. Linkiu, kad ši tradicija būtų tęsiama ir kad kuo daugiau žmonių iš kitų ES šalių aplankytų Mariborą bei šalia esančius turistinius „perlus“ šiais metais“, – kalbėjo Milan Zver (Europos liaudies partija, Slovėnija).
Nuo 1985 m., kuomet buvo pradėta Europos kultūros sostinės iniciatyva, daugiau nei 40 miestų buvo suteiktas šis garbingas titulas.
Miestai atrenkami ES Tarybos sprendimu atsižvelgiant į specialios komisijos, kurios sudėtyje taip pat yra EP nariai, rekomendaciją. EP Kultūros komitetas taip pat pareiškia savo nuomonę dėl paraiškų.
20120203STO37166 Gimarainsas Mariboras Apie Europos kultūros sostinės iniciatyvą
LT
1
PHOTO
20120201PHT36837.jpg
LT
2
LINK
http://www.guimaraes2012.pt/
LT
3
LINK
http://www.maribor2012.eu/en/
LT
4
LINK
http://ec.europa.eu/culture/our-programmes-and-actions/doc413_en.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
